
Rezervele de apă subterană ale ţării 
sint evaluate la cca 8,3 miliarde mc/an, 
din care ape freatice — cca 5 miliarde 
mc/an, iar ape de adincime cca 33 mili- 
arde mc/an; din ele sînt folosite numai 
cca 45 miliarde mc/an. 

Dacă dintr-un rîu se poate folosi toată 
apa existentă, din cele subterane, care 
curg prin medii poroase,nu se pot extrage 
debite care să depășească 1/3 din gro- 
simea coloanei de apă pentru straturile 
freatice și 2/3 pentru cele sub presiune. 
Depășirea acestor limite ar conduce la 
depășirea vitezei critice de curgere a apei 
în stratul acviter și la apariția fenomenelor 
de înnisipare a puțurilor şi de colmatare 
a straturilor. Punerea în evidenţă a apelor 
subterane prin lucrări de foraje a început 
după 1950, elaborindu-se studii de sin- 
teză privind evaluarea resurselor și a re- 
zervelor pentru pinzele freatice în Cimpia 
Olteniei, pe interfluviul Olt-Argeș, în Cim- 
pia de vest și în conul aluvionar Prahova- 
Teleajen, iar pentru apele de adincime 
în zona municipiului București, la Cara- 
gea-Dermen şi la Arad. 

Resurse importante de ape subterane 


Calitatea apelor freatice 
și zonele Impurificate 


sii 

freatice sînt înmagazinate în depozitele 
aluvionare din luncile riurilor, din terasele 
și din conurile aluvionare (de dejecţie) 
ale principalelor rîuri, unde, prin pompări 
experimentale au fost determinate debite 
de 50—100 l/s. Apele de adincime din 
straturile de la Frătești și Cîndești sau cele 
din calcare au debite importante care au 
fost evaluate la cca 2,4 miliarde mc/an, 
parțial în exploatare. Zone deficitare în 
ape subterane sînt: Platforma Cotmeană, 
Dobrogea centrală, Podişul Transilvaniei 
şi nordul Podișului Moldovenesc. 
Datorită calităților lor superioare față 
de cele de suprafață, apele subterane 
trebuie folosite în special ca ape potabile; 
în prezent sint utilizate în procesele in- 


` dustriale și mai puţin în agricultură. 


In lumina directivelor Congresului al 
XII-lea al P.C.R., care au pus în evidență 
importanța apei pentru dezvoltarea eco- 
nomiei naţionale, apele subterane capătă 
o pondere și mai mare, trebuind să se 
treacă la optimizarea captării și folosirii 
lor raționale. Răspindirea apelor subte- 
rane pe teritoriul țării face ca ele să fie 
utilizate ca surse locale de apă. 

Dezvoltarea industriei, a complexelor 
animaliere fără asigurarea epurării apelor 
evacuate și folosirea în exces a îngrășă- 
mintelor chimice provoacă poluarea și a 
apelor subterane. La aceasta contribuie, 
în primul rînd, pierderile din instalaţiile 
tehnologice, din conducte de transport și 
rezervoare, exfiltrații din halde, bataluri, 
depozite neorganizate sau evacuările de 
ape uzate direct în subteran. Dacă po- 
luarea apelor de suprafață durează atit 
timp cit în emisar sînt deversate substanțe 
poluante, refacerea calității apelor sub- 
terane care curg prin medii poroase se 


realizează într-un timp foarte îndelungat. 
Prevenirea și combaterea poluării apelor 
subterane prezintă dificultăți deosebite 
datorită faptului că pierderile în subteran 
sînt greu de detectat, vitezele de curgere 
a apelor fiind de ordinul a chiva metri pe 
zi, odată cu apa se poluează și mediul 
prin care curge, iar spălarea lui este o ope- 
rație greoaie şi costisitoare. În Legea ape- 
lor se prevede interdicția acțiunilor care 
conduc la poluarea apelor subterane; 
totuși, în ultimul timp, sînt puse în evi- 
denţă cazuri de poluare a apelor subterane 
cu produse petroliere, produse chimice 
sau substanțe organice (vezi harta ală- 
turată). 

Insuficient controlată, împrăștierea în- 
grășămintelor chimice pe cîmpurile agri- 
cole, mai ales în zonele cu permeabilități 
mari, duce la poluarea apelor subterane 
freatice cu azotați, azotiți și amoniu. Con- 
centraţiile maxime înregistrate in unele 
zone depăşesc 500 mg/l! la azotaţi, 200 mg/l 
la substanţe organice, 5—12 mg/l la azo- 
tiți și 100 mg/l la amoniu. 

O influenţă negativă asupra apelor sub- 
terane o pot avea și sistemele de irigații 
în care nu se iau măsuri pentru reduce- 
rea pierderilor de apă prin infiltrații, deoa- 
rece nivelul pinzei freatice se poate ridica 
chiar pînă la suprafața terenului, provo- 
cînd înmlăștinarea sau sărăturarea se- 
cundară a solului și compromițind astfel 
ideea irigației ca factor de creştere a 
producției agricole. 

Organele Consiliului Naţional al Apelor, 
prin rolul care le revine în baza Legii 
nr. 8/1974, urmăresc, prin avize, acorduri 
şi autorizaţii de funcţionare a captărilor, 
folosirea și exploatarea rațională a apelor 
subterane. 

UNISPERS M-74, 
PRODUS CHIMIC 
PENTRU SEPARAREA 


AMESTECULUI DE ȚIȚEI 
CU APĂ DE MARE 


Petrolul scurs în mare dintr-un tanc pe- 
trolier constituie o problemă care dă multă 
bătaie de cap autorităților. Dar petrolul care 
plutește poate fi emulsionat și dispersat. 
Situația se complică atunci cind mareea 
neagră ajunge la țărm. În acest caz, acţiu- 
nea valurilor amestecă ţiţeiul și apa, pro- 
ducind un amestec cunoscut sub numele de 
«cremă de ciocolată». Acest amestec, care 
constă din 70%, apă și 30% ţiţei, este greu 
de pompat și, în plus, conține nisip, pietri- 
cele și pești morți. În trecut, acest amestec 
era încărcat în camioane și apoi aruncat 
într-un loc pustiu unde se solidifica. 

Acum această problemă se soluţionează 
altfel. Este vorba de un produs chimic spe- 
cial, pus la punct în laboratoarele unei uzine 
de lingă Londra. Cind se adaugă unui metru 
cub de «cremă de ciocolată» cca un litru 
de UNISPERS M-74, efectul este liche- 
fierea cremei, permițind pomparea ei cu 
pompe convenționale, după care se separă 
apa de mare de țiței. În colaborare cu So- 
cietatea petrolieră franceză «Iotal», tirma 
britanică a creat o instalație portabilă de re- 
Cuperare a petrolului, care nu numai că 
amestecă produsul chimic în proporția a- 
decvată, ci și separă orice materie solidă 
și înmagazinează separat ţiţeiul curat obți- 
nut și apa. În urma acestui tratament, apa 
este atit de curată încît poate fi pompată 
înapoi în mare, iar ţiţeiul poate fi trans- 
portat la rafinării. 


ANTICORPII PEȘTILOR 
ÎNREGISTREAZĂ 


GRADUL DE POLUARE 
A APEI 


Anticorpii produși de organismul pesti- 
lor ar putea constitui o modalitate utilă de 
înregistrare a bacteriilor din apă, afirmă 
biologii R.A. Robohm, C. Brown şi R.A. 
Murchelano (S.U.A.). Cercetătorii au des- 
fășurat un studiu comparativ al peștilor 
marini din apele curate. și, respectiv, po- 
luate din apropierea orașului New York, 
pentru a verifica nivelul de anticorpi în ca- 
zul a 36 tipuri de bacterii. S-a constatat 
că în perioada de vară peștii care populează 
apele poluate prezentau un număr mai mare 
de anticorpi față de diversitatea sporită a 
bacteriilor spre deosebire de peștii din 
apele relativ curate. Aceste diferențe s-au 
dovedit a fi mai mici în cursul iernii, cind 
temperatura scăzută a apelor determină o 
încetinire a procesului de producere a anti- 
corpilor și de dezvoltare a bacteriilor. 


METODĂ ECONOMICĂ 
DE EPURARE 
A APELOR UZATE 


O invenţie a profesorului Gasset, de la 
Şcoala de chimie din Toulouse (Franţa), 
are drept scop reducerea cheltuielilor de 
investiție necesitate de epurarea apelor u- 
zate. Inventatorul preconizează folosirea 
deșeurilor din industria linei, tăbăcării sau 
abatoare ca material absortant pentru po- 
luanții organici. Apa uzată este filtrată 
printr-un pat, pe bază de material keratinic 
(pene, deseuri de lină. păr de cal. piei de 
iepure etc.), în scopul fixării poluanţilor prin 
absorbție. Toate materialele enumerate au 
o mare capacitate de fixare a compușilor 
organici, asigurind o epurare cvasitotală. 
Patul fix din material keratinic, tasat în pre- * 
alabil, este comprimat după saturare și eva- 
cuat pentru a fi incinerat. 

Acest procedeu de epurare este econo- 
mic, atit în ceea ce privește investițiile, cit 
și cheltuielile de funcționare, datorită cos- 
tului redus al materialelor folosite. în cea 
mai mare parte deșeuri. 


NAVĂ PENTRU 
INCINERAREA DEȘEURILOR 
ÎN LARGUL MĂRII 


La santierul vest-german Biisum se află 
in construcție nava «Jedaah»-19. Aceasta 
este prima din cele două nave incineratoare 
de deșeuri, comandate de Arabia Saudită, 
pentru a deservi porturile sale. Nava colec- 
tează gunoaiele, deșeurile și reziduurile 
petroliere provenite de la traficul portuar. 
După această operație, nava se depărtează 
în larg, unde le incinerează. Astfel, gazele 
rezultate nu poluează atmosfera si apa 
porturilor. 


MODUL PENTRU 
DESALINIZAREA APEI 


O societate franceză fabrică un modul 
cilindric, denumit „Permasep B -9, cu dia- 
metrul de 25 cm, care poate transforma zil- 
nic 95 m de apă sărată în apă potabilă. 


Acest modul conține peste un milion 
de fibre poliamidice tubulare, care rețin 
sărurile dizolvate. 


REZERVELE DE APĂ 
ALE LUMII SÎNT FIXE 


9 Cea mai mare parte a apei existente pe 
glob — 97%, — se află în oceane și mări, deci 
ape sărate; calotele de gheață ale polilor 
conțin doar ceva mai mult de 2% din to- 
talul de apă, iar fluviile, riurile, lacurile, pîn- 
zele subterane de apă și atmosfera abia 1%,. 
Or, tocmai această mică parte din urmă, 
care se află la suprafața solului sau în sub- 
teran, constituie, în mod obișnuit, sursa 
aprovizionării cu apă a omului; rezervele 
totale de apă dulce ale lumii sint fixe și sint 
constant reînnoite prin procesul natural; 
ele nu pot spori, ca produsele alimentare, 
atita vreme cit nu există încă mijloace eco- 
nomice la nivel industrial de desalinizare 
a apei de mare. 

25 000 de persoane mor în fiecare an 
în lume datorită lipsei de apă potabilă. 
Un sfert din populația Terrei suferă mari 
lipsuri în aprovizionarea cu apă. Aceste ci- 
fre relevante au fost prezentate în cadrul 
«Zilelor calității vieții», reuniune desfășu- 
rată în acest an la Madrid. 

0 Bazinele hidrografice din țara noastră 
asigură un debit mediu anual de numai 
1 750 m» pe locuitor, pe cînd pe ansamblul 
Europei, cantitatea anuală ce revine la un 
locuitor este de 4 800 ms. Iată de ce este 
nevoie să ne gospodărim cît mai bine apele 
a in Grupaj realizat de 

dr. C. NEDELCU 


s.0.s.! 


Dacă dai de bucluc în timpul traversării oceanului, foloseşte setul de salvare 
RFD 42/84: la atingerea cu apa a cilindrului de fibre de sticlă ce-l conţine. v 
valvă se va deschide şi în mai puţin de 20 de secunde te vei trezi cu două bărci 
pneumatice circulare de salvare, din nailon, capabile să adăpostească nu mai 
puțin de 84 de persoane — aproape întregul echipaj al unei nave comerciale de 
mic tonaj. 

Într-o întreprindere care se respectă, 
orice discuție despre produsele sale nu poa- 
te porni decit de la cifra de export și de la 
onorarea cerințelor din ce în ce mai mari 
și mai pretenţioase ale populației, aceasta 
însemnind calitate, progres tehnic, compe- 
titivitate. La Întreprinderea de autoturisme 
Pitești această grăitoare cifră este de peste 
75%, din totalul producţiei. 

Cum a fost asigurată? Mai întii de toate, 
prin realizarea unui motor economic. «DA- 
CIA»-1310, căci la ea ne referim, consumă 
numai 6 | de benzină la 100 km. Faţă de 
modelele anterioare, greutatea totala a ma- 
șinii a fost redusă cu 40 kg, iar puterea 
motorului sporită, ceea ce face din 
«DACIA»-1310 (foto 1) o mașină econo- 
mică. Şi nu numai atit. Securitatea activă 
şi pasivă a mașinii înregistrează un spor 

calitativ prin conceperea unor noi oglinzi 
exterioare, frine cu dublu circuit asistate, 
centuri de siguranţă, rotule de suspensie, 
transmisii planetare și rulmenţi de o per- 
fectă etanșeitate. Chiar dacă în schemele 
întreprinderilor noastre nu există o poziţie 
în dreptul căreia să scrie designer, spe- 
cialistul în design își face simțită prezenta 
şi, mai ales. știința printr-o serie de imbu- 
nătățiri funcţionale,estetice. În cazul auto- 
turismului «DACIA»-1310, intervenția 
inspirată a designer-ului poate fi constatată 
cu uşurinţă. Priviţi alura automobilului 
tabloul de bord și volanul (toto 2), remar- 
cati coloritul și armonia nuanţelor (dacă 
nu vă plac, vina este a noastră şi a tipogra- 
tiei), încercaţi scaunele concepute după 
toate regulile ergonomice! 

' Aceleaşi remarcabile caracteristici le veţi 
întilni şi la «DACIA»-1300 Sport (toto 3). 
Profilul său aerodinamic îi asigură o viteză 
de 140 km/h. Încercăm a vă ajuta să optați 
pentru una dintre ele, reproducind alăturat 
citeva caracteristici. Comparaţi și alegeți! 


[] 

Un alt produs al anului 1981 este camio- 
neta «DACIA»-1304 (foto 4). Sarcina ei 
utilă este de 1 t, suprafața de încărcare — 
sporită față de modelele anterioare, moto- 
rul — cu un consum de 6/100 km, asi- 
gurînd funcționarea mașinii în condiţii de 
economicitate. Dealtfel, economia de com- 
bustibil reprezintă o preocupare majoră a 
compartimentului tehnic din cadrul între- 
prinderii. Eforturile specialiştilor s-au con- 
cretizat în realizarea unor produse noi 
economice: motorul cu benzină și me- 
tanol, motorul cu motorină și cel cu 
distribuție variabilă, experimentate cu 
succes în cursul acestui an. 

Motorul cu amestec de benzină și 
metanol va fi introdus din 1981 în producția 
de serie. Metanolul folosit, rezultat din re- 
surse secundare (ape reziduale și prelucra- 
rea lemnului), va fi furnizat pentru început 
de către Combinatul de prelucrare a lem- 
nului Pitești, Combinatul de fire și fibre 
sintetice laşi etc. Din experimentările efec- 
tuate în 1980 pe taximetre a reieșit un 

consum de 4—4,5 | benzină și 6—7 | meta- 
nol la 100 km, iar la consumul interurban 
3.2 | benzină şi 6 | metanol. 

În urma unor cercetări și experimentări 
efectuate de un colectiv condus de ing. 
Vasile Dumitrescu de la Institutul de în- 
vățămint superior din Pitești, în colaborare 
cu Centrul de cercetare științifică și ingine- 
rie tehnologică pentru autoturisme, s-a 
hotărît. fabricarea unei serii mici de mo- 
toare cu distribuție variabilă. Consti- 
tuind subiectul unui brevet de invenție, 
recunoscut pină în prezent în U.R.S.S. 
S.U.A., Japonia. Franța, Anglia, RFG. și 
Italia, motorul cu distribuție variabilă la 
realizarea căruia Consiliul Național pemru 
Ştiinţă şi Tehnologie a acordat tot sprijinul 
necesar, înregistrează un consum de per- 
tormanță: 5,5 1/100 km la interurban și 
6,5 | în orașe. 

Să notăm că, tot din anul viitor, se va 
generaliza motorul diesel în construcția 
automobilelor fabricate la Colibaşi. 


e 

Dacă viteza sporită, confortul înalt și 
consumul redus sînt caracteristici ale auto- 
mobilelor, spiritul competitiv, creativitatea 
și orgoliul profesional caracterizează întru 
totul colectivul întreprinderii piteștene. Un 
argument în ceea ce privește puterea de 
creație a acestui colectiv: în anul 1979 au 
fost înregistrate 22 de invenții și 28 de ino- 
vaţii, cu o eficiență economică de 11 mi- 
lioane de lei, iar în prima parte a acestui an 
20 de invenții şi inovații au asigurat un 
spor de 8 milioane de lei. 

lată cîteva dintre cele mai recente lucrări 
înregistrate la cabinetul tehnic al întreprin- 
derii: «Dispozitiv de blocare pentru glisie- 
rele folosite la scaunele autoturismelor 
Dacia» (premiat la ultimul Salon de invenții 
și inovaţii din cadrul Festivalului național 
«Cintarea României»); «Procedeu de ob- 
tinere a unui flux pentru brazarea oțelurilor 
nealiate şi slab aliate»; «Hotă de aspirație 
rabatabilă». În dreptul lor semnează colec- 
tivele conduse de ing. lon Tonescu, ing. 
Tatiana Lache, tehnician Marian Con- 
stantin și mulți alții. 


«DACIA »-1310 


Caracteristici 


Cilindree 
Raport de compresie 
Putere 


Cuplu 


Ampatament 

Ecartament față-spate 
Lungime totală 

Lăţime totală 

Înălţime 

Greutate în ordine de mers 
Greutate maximă remorcabilă 
Pertormanţe 

Viteză maximă 

Demaraj 1 000 m 

Consum de benzină 

la 60 km/h 

la 80 km/h 

urban 


Berlină 
1 289 cm? 


9:1 

56 CP (DIN) 
5 300 rot/min 

9,4 kgfm 3 000 rot/ 
min 
2 441 mm 
1312 mm 
4 340 mm 
1636 mm 
1430 mm 

920 daN 

800 daN 


140 km/h 
39,1 s 


5,3 1/100 km 
6,3 1/100 km 
8,7 1/100 km 


Break 
1289 cm: 


9:1 

56 CP (DIN) 
5 300 rot/min 

9,4 kgfm 3 000 rot/ 
min 
2 441 mm 
1312 mm 
4 404 mm 
1636 mm 
1455 mm 

960 daN 

800 daN 


140 km/h 
40,0 s 


5,8 /100 km 
6,6 1/100 km 
8,7 1/100 km 


«DACIA»-1300 SPORT 


Dimensiuni 

lungime 

lățime 

înălţime (gol) 
Ampatament 
Ecartament față-spate 


Garda 


la sg! (go!) 


Greutate proprie 
Greutate utilă 
Greutate totală 


Număr 


locuri 


Panta maximă 


Motor 


Raport compresie 


Număr cilindri 
Putere/turație 
Cuplu/turaţie 


Cilindree 


Pneuri 


4 
65 CP la 5250 rot/min 
10,2 mdaN la 3 300 rot 
min 
1 397 cm: 
155 SR 13 


ÎNTREPRINDEREA 
DE AUTOTURISME 
COLIBAȘI — PITESTI 


va produce în 1981: 


e «DACIA »-1310 
în variantele «Lux» și «Standard» 

e «DAC:A»-1300 Sport 

0 Camioneta «DAC:A»-1304 

O Motorul cu motorină, aflat, în mo- 
mentul de față, în curs de testare 

0 Motorul cu benzină și metanol 

@ Motorul cu distribuție variabilă, ex- 
perimentat cu deosebit succes în 
acest an 

METEO VREMII 


ÎN LUNA NOIEMBRIE 1980 


Date astronomice. În noiembrie 1980, 
planeta Venus va fi văzută ca «luceafăr» 
de dimineaţă; Marte va fi văzut în constelația 
Ofiucus, iar Jupiter și Saturn în constelația 
Fecioarei. La 7 noiembrie vom avea «Lună 
nouă», iar în ziua de 22 Soarele iese din 
Scorpion și intră în Săgetător, indicind 
ultima lună a toamnei. 

O altă constelația boreală foarte veche, 
despre care pomenește lov în versetele 
cînturilor sale, și Homer în «Odiseea», este 
Boarul. În luna martie ea se observă, seara, 
la marginea orizontului de nord-est, în 
lunile mai și iunie aproape de zenit, în 
septembrie trece către orizontul vestic, 
pentru ca în noiembrie să urce deasupra 
orizontului occidental abia către miezul 
nopții. Această constelație este formată 
din 5 stele, foarte vizibile cu ochiul liber, 
dispuse în forma unui pentagon neregulat, 
și alte peste 80 de stele vizibile prin lunete. 
Multe din aceste stele sint variabile, duble 
ori diferit colorate. Boarul este situat între 
Fecioara și Lyra, aproape de Ursa Mare, 
pe care, după cum spune legenda, are 
rolul să o păzească. 

Cea mai importantă stea a acestei conste- 
laţii este Arcturus sau «coada Ursei»; ea 
este foarte strălucitoare și aceasta nu dato- 
rită faptului că ar fi apropiată de noi,ci 
datorită faptului că este foarte mare, volu- 
mul ei depășind cu mult pe cel al Soarelui 
nostru. Arcturus este o stea gigant și numai 
5 stele o întrec ca mărime: Sirius (din cons- 
“telația Cîinele Mare), Canopus (din Carena), 
Alfa Centaur (din constelația cu același 
nume), Vega (din Lyra) și Capella (din 
Vizitiul). Arcturus are și o importanță 
istorică. 

Teoretic, nici un astru nu stă fix în Uni- 
vers. Arcturus i-a oferit posibilitatea lui 
lacob Cassini, directorul Observatorului 
astronomic din Paris, să demonstreze în 
1738 existența mișcării proprii a stelelor. 
El a arătat deplasarea pe care a efectuat-o 
Arcturus în 152 de ani. Mai tirziu, astro- 
nomul Tobias Mayer din Goettingen, care 
a observat asemenea mișcări și la alte 86 
de stele, a calculat că viteza de mişcare a 


lui Arcturus este de 4,5 km/s. 

Astăzi se cunosc peste 3000 de stele 
cu mişcări proprii. Celelalte sînt prea în- 
depărtate pentru a li se putea urmări mersul. 

Trebuie să menţionăm însă că deplasa- 
rea lui Arcturus a fost remarcată și de 
Halley, care a comparat poziția stelei din 
vremea sa cu cea pe care a notat-o Hiparc 
în anul 127 î.e.n., ajungind la concluzia că 
Arcturus s-a deplasat spre sud-vest.Halley 
nu a constatat asemenea mişcări la Sirius 
şi Aldebaran, stele gigant ce au fost văzute 
cu ochiul liber și acum 2—3 mii de ani. 

Arcturus este prima stea ce a fost văzută 
în plină zi și acest eveniment a fost men- 
ționat de unul din ultimii astrologi oficiali 
ai Franţei, pe nume Morin, în 1638. Era 
într-o zi cind astrologul se găsea ascuns în 
dormitorul reginei Ana de Austria, unde 
trebuia să întocmească cu toată seriozita- 
tea horoscopul nou-născutului, care va 
ajunge mai tirziu Ludovic al XIV-lea sau 
«Regele Soare» al Frantei. 

In serile cînd Venus, Jupiter şi Vega sînt 
sub orizont, atunci Arcturus este cel mai 
strălucitor astru al bolţii cerești. 

Datorită mişcării sale proprii spre sud, 
într-un viitor foarte îndepărtat Arcturus va 
ajunge stea australă. 

Diagnoza vremii. Principala caracte- 
ristică a factorilor atmosterici ce vor de- 
termina vremea deasupra Europei în luna 
noiembrie de anul acesta va fi marea lor 
stabilitate. Acești factori, ce au cauzat 
circulaţiile predominante ale aerului dintr-o 
regiune.geografică în alta, vor fi, ca în toți 
anii, «muntele aerian» ruso-siberian, pre- 
cum şi cel atlantic. Spre deosebire de obiş- 
nuit, aceste două formaţiuni barometrice 
de presiune ridicată vor avea o mare per- 
sistenţă zile în şir, fără schimbări semnifi- 
cative. Astfel, în prima jumătate a lunii, 
centrul atmosferic dominant va fi anticiclo- 
nul ruso-siberian, care, centrindu-se spre 
sud, către Marea Caspică, va favoriza, pe 
flancul său occidental, scurgerea valurilor 
de aer subtropical peste sud-estul și centrul 
Europei. În acest interval, vestul continen- 
tului va fi frecventat de valuri de aer polar, 
ce se vor dirija spre o «groapă aeriană», 
care va staționa în nordul Italiei. 

În a doua jumătate a lunii, prin retragerea 
spre est a anticiclonului rus, va intra în 
acțiune maximul barometric din spaţiul 
Oceanului Atlantic, care va înainta, cu 
flancul său oriental, pină în Polonia și 
România, favorizind scurgerea aerului nord- 
polar peste jumătatea orientală a Europei. 

În ultimele zile ale lunii, locul maximului 
baric rusesc va fi ocupat de o vastă «groapă 
aeriană», care va atrage spre ea valuri de 

aer umed nord-atlantic, peste Europa Cen- 
trală, Marea Baltică și Cimpia Ucrainei, 
pînă în zona Mării Caspice. 

Cum circulația predominantă a aerului 
pentru centrul și sud-estul continentului 
va fi cea de sud-vest, este de așteptat ca 
aceste zone geografice să beneficieze de 
un important excedent termic și de un de- 
ficit pluviometric. 

Marile precipitaţii ale lunii se vor con- 
centra deasupra Peninsulei Scandinave, 
în Polonia și nordul Mării Negre, deasupra 
jumătăţii occidentale a Mării Mediterane, 
în sudul Spaniei, Franţei și parte din Grecia. 
Pe celelalte continente ale emisferei de 
nord vor cădea precipitații importante în 
statele din sudul S.U.A., precum și pe mari 
suprafete din estul şi sud-estul Asiei. 
Prognoza vremii. Luna noiembrie ne va 
aduce anul acesta o vreme mult mai caldă 
decit normal şi aceasta cu deosebire în 
primele două decade, apoi timpul se va 
răci ceva mai accentuat în jumătatea de 
nord a teritoriului țării. În afară de această 
răcire generală și de lungă durată, pe par- 
cursul lunii se vor constata și unele răciri 
trecătoare la datele de: 2—3, 10—11 și 19 
noiembrie. Cele mai pronunțate încălziri 
ale timpului sint de aşteptat la: 1, 6—8, 15— 
16 şi 28—29 ale lunii. Temperaturile extreme 
absolute vor fi cuprinse între —8°C în De- 
presiunea Ciucului și +23*C în zona de 
deal din vestul ţării. Regiunile cele mai calde 
vor fi Bărăganul și sudul Dobrogei. Nopți 
cu îngheț vor fi numeroase, iar zile cu 
temperaturi de iarnă se vor nota numai 
în munţi. 

Va predomina un cer mai noros decit în 
alţi ani și din acest motiv durata de stră- 
lucire a Soarelui va fi mai mică decit nor- 
mal. 

Ceaţa va deveni un fenomen obișnuit. 

Precipitaţiile, ce vor fi mai rare și mai 
slabe decit normal, vor avea un caracter 
local sau regional și se vor remarca cu 
precădere în intervalele: 2—3, 8—11, 13—15, 
18—21 şi 26—28 noiembrie. In primele 20 de 
zile vor predomina ploile și burniţele, apoi 
lapoviţele. Citeva ninsori, ce vor cădea 
in munți şi nordul extrem al teritoriului, vor 
depune un strat subțire și discontinuu de 
zăpadă, ce se va topi destul de repede, 
exceptind zona alpină. 

În primele 4 zile, vremea va fi caldă la 
început, apoi se va răci. Cerul va prezenta 
înnorări temporare, cînd vor cădea ploi și 
burnițe locale de scurtă durată. Se vor 
produce și unele intensificări-de vint. Dimi- 
neata se va forma ceață, cu deosebire in 
sudul țării. Temperatura va cobori noaptea 
pină la 1°C în sud și pînă la —5*C în Transil- 
vania. Temperaturile diurne vor varia între 
5° şi 15°C în nord și între 12° și 20° C în sud. 

Între 5 şi 8 noiembrie, vremea se va încălzi 
în toată țara. Cerul va fi variabil, cu înnorări 
dimineaţa din cauza cețurilor. 

De la 9 la 15 noiembrie va predomina o 
vreme închisă și umedă, cu ploi și burniţe 
ce vor fi mai abundente și mai frecvente în 
vestul și nordul teritoriului, precum și în 
zona de munte. Ceaţa va fi frecventă atit 
dimineaţa, cît și seara. Temperatura va 
scădea în zilele de 9—12, apoi va creşte 
din nou. 

Între 16 şi 18 noiembrie, deși aspectul 
general al vremii va fi umed și ceţos, tem- 
peratura va continua să crească. De la 19 
la 21 noiembrie, un val de aer subpolar 
se va extinde peste întreg teritoriul deter- 
minînd o răcire accentuată, înnorări,cu ploi 
în sud, iar în nord şi zona de munte cu la- 
povițe şi ninsori, ce pe alocuri vor depune 
și strat de zăpadă. 

De la 22 la 27 noiembrie, vremea se va 
menține rece, cu cer mai mult noros și 
unele burnițe și lapoviţe în jur de 24 noiem- 
brie. 

Ultimele zile de noiembrie, un front de 
ploi şi lapovițe va traversa nordul ţării, 
unde temperatura va rămîne coborită. În 
sud, cerul va fi variabil, iar temperatura va 
crește ușor, pentru a scădea în ultima zi. 
Dimineţile vor fi cețoase. 

Brevetul de invenţie nr. 67 807, acordat 
în 1978 de către O.S.I.M. lectorului uni- 
versitar ing. AURELIU PANAITESCU, 
atestă o nouă soluție pentru construcția 
motoarelor electrice liniare, și anume in- 
dusul bilateral. 

Destinat vehiculelor de mare viteza, 
motorul electric liniar cu indus bila- 
teral permite reglarea largă a turaţiei (la 
frecvența constantă a tensiunii de ali- 
mentare), în condiţiile unor consumuri 
reduse de materiale active. 

«Comparată cu un brevet S.U.A. (nr. 
3 820 472), soluția românească prezintă 
noutate și proares tehnic» — se menţio- 
nează în descrierea -de invenție. 

Teza de doctorat,precum și autorul în- 
suși, ing. Aureliu Panaitescu, ne oferă 
amănunte interesante legate de noua so- 
luție. 

Mai întîi de toate, cîteva precizări. După 

„Cum se știe, preocupările actuale ale spe- 


1. — Motor electric liniar cu indus bilateral, 
obiectul brevetului de invenție nr. 67 807. 

2. — Motorul liniar cu indus bilateral poate 
fi realizat în două variante: cu inductor fix şi 
cu inductor mobil. În imagine —a doua 
variantă. 


cialiștilor din domeniul transporturilor sînt 
îndreptate spre realizarea unor vehicule 
de mare viteză și capacitate, silențioase 
și nepoluante, complet automatizate și cu 
o înaltă fiabilitate. 

Literatura de specialitate și numeroa- 
sele experimentări demonstrează că per- 
formanțele mașinilor electrice liniare de- 
pind nu numai de lungimea finită a înfă- 
şurărilor, ci și de lungimea miezului de 
fier al inductorului. Cu cît aceasta este 
mai mare, cu atit caracteristicile mașinii — 
forță de tracțiune, randament, factor de 
putere etc. — sînt mai acceptabile. Cele 
mai bune rezultate se obțin în cazul unui 
miez feromagnetic infinit extins în direc- 
ţia de propagare a undei electromagneti- 
ce, în condiţiile unei înfășurări inductoare 
de lungime finită. 

Pînă în prezent s-au studiat, pentru 
vehiculele de mare viteză, două tipuri de 
motor liniar: sincron și asincron, cu dublu 
sau simplu inductor. S-au construit mo- 
toare asincrone cu inductor (simplu sau 
dublu) mobil, adică așezat pe vehicul. 
În cazul inductorului fix, pentru că au exis- 
tat și astfel de soluţii, investițiile s-au do- 
vedit mult prea mari. La fel de mari și în 
varianta motor sincron cu «rotor» supra- 
conductor. 

Realizarea unui nou tip constructiv de 
motor liniar, deloc prohibitiv în ceea ce 
privește consumul de materiale și costul 
acestora, ar grăbi, poate, producţia de 
serie a vehiculelor de mare viteză. Sintem 
convinși că specialiştii de la O.S.I.M. gîn- 
desc la fel, prin acordarea brevetului cu 
nr. 67807 girînd, de fapt, o soluție con- 
structivă — motorul electric liniar cu indus 
bilateral — care ar putea avea răsunet în 
domeniul transportului în comun. 

Afirmația nu este deloc gratuită dacă 
ne gîndim la cele cîteva dezavantaje esen- 
tiale pe care le prezintă, de exemplu, mo- 
toarele asincrone cu dublu inductor. In- 
dusul acestora — placa de aluminiu — 
dispus în lungul căii de rulare, avînd une- 
ori și rolul de ghidare mecanică laterală, 
trebuie să prezinte o grosime suficientă 
pentru a rezista eforturilor laterale. Se 
consumă deci mult material pentru indus. 
În plus, întrefierul larg slăbește parame- 


trii motorului. EZ 


Un cimp magnetic intens în placa-indus 
este posibil numai prin solenaţii inductoa- 
re foarte mari, acestea fiind realizabile, 
dar costisitoare din cauza sistemului de 
răcire a inductorului. 

Reglarea continuă a vitezei se poate fa- 
ce numai dacă motorul este alimentat de 
la o sursă de tensiune trifazată, de frec- 
venţă variabilă. 

Prin modificarea numărului de pași po- 
lari, la frecvenţă fixă, viteza poate fi 
schimbată în trepte. Dar «soluţia nu poate 
fi folosită cu succes — susține ing. Aure- 
liu Panaitescu — deoarece, odată cu creș- 
terea vitezei, se reduce numărul de pași 
polari, efectele de capăt devin dominante 
și deci se înrăutățesc parametrii mașinii». 

Motorul electric liniar cu indus bilate- 
ral, datorită construcției sale, nu prezintă 
aceste dezavantaje. 

Inductorul este construit numai din 
bare conductoare — de cupru sau alu- 
miniu — așezate într-un singur plan, pa- 
ralele cu aceeași direcție; prin legarea 
capetelor acestor bare conductoare se 
realizează o înfășurare trifazată. Alimen- 
tarea acesteia de la o sursă de tensiuni 
trifazate simetrice creează cîmpul elec- 
tromagnetic progresiv. 

Dacă se reglează (mecanic sau pneuma- 
tic) distanța dintre barele conductoare, 
cîmpul magnetic progresiv obținut are 
lungimea de undă variabilă. 

Inductorul — construit fără miez de 
fier — este dispus între două plăci de 
oțel laminat. Acestea formează indusul 
şi, în acelaşi timp, circuitul magnetic al 
mașinii. Distanţa dintre plăci este egală 
cu lărgimea întrefierului. 

Inductorul poate fi mobil, legat deci de 
vehicul. Lungimea sa poate s-o egaleze, 
pe cea a vehiculului, depășind zece lun- 
gimi de undă; efectele de capăt de intrare 
și de ieșire care apar la motoarele liniare 
cu lungimi reduse au un rol nesemnifica- 
tiv în acest caz. Datorită lungimii induc- 
torului, viteza de undă a cîmpului elec- 
tromagnetic progresiv — și deci a vehicu- 
lului — poate fi variată în trepte, prin 
schimbarea numărului de poli. Dar, așa 
cum menționam mai sus, viteza poate fi 
variată și continuu, printr-un sistem me- 
canic sau pneumatic care modifică dis- 


tama dintre barele inductorului, alimen- 
tarea acestuia realizindu-se la frecventa 
constantă de 50 Hz. 

Să mai reținem că motorul poate fi rez- 
lizat şi în varianta cu inductor fix şi indus 
mobil. 


FOLOSIREA APEI 


tUrmare din pag. 21) 


lor de irigație se au în vedere economisi- 
rea energiei pentru preluarea apei şi rea- 
lizarea — pe cit posibil — de prize gravi- 
taționale în amonte de perimetrul irigabil. 

Apele subterane sînt folosite, în pre- 
zent, în mică măsură la irigaţii, deși sint 
zone cu disponibilităţi foarte bogate, cum 
sint Lunca Dunării și luncile riurilor ints- 
rioare, unde apa se află la mică adincime. 

Calitatea apelor pentru irigaţii are o 
importanță deosebită atit pentru plante, 
cît şi pentru sol, deoarece, în afară de 
pericolul infectării produselor, se pot în- 
răutăți și caracteristicile fizico-chimice 
ale solului prin colmatare, compactare, 
sărăturare etc. În general, apele de supra- 
față poartă multe aluviuni provenite din 
eroziunea solului de pe versanţii despă- 
duriţi din zonele colinare și de munte, dar 
și multe săruri sub formă de cloruri, sul- 
faţi etc., dintre care cele mai periculoase 
sînt cele de sodiu și magneziu. Ca urmare 
a utilizării unor ape cu conținut mare de 
săruri ce depășesc 1—2 g/l, terenurile 
irigate cu astfel de ape se sărăturează și, 
dacă nu reușesc să fie spălate, ajung să 
fie scoase din cultură. 

În prezent se dă o mare atenţie calită;i 
apelor, considerindu-se ca ape potrivii: 
pentru irigaţii cele care conțin sub 0£ 4 
de săruri la litru, admiţindu-se pînă = 
12 g/l în anumite condiții. Aprecierea cali- 
tății apelor se face după mai multe criterii, 


După cum se menționează în brevet, 
solicitat de către O.S.I.M., «Institutul de 
cercetări pentru industria electrotehnică a 
avizat favorabil proiectul, realizarea și 
experimentarea motorului electric liniar 
asincron trifazat cu geometrie variabilă» 
(acesta este de fapt titlul exact al invenţiei). 

Ceea ce vedeți însă în imagine (foto 1) 
este doar o încercare de a realiza, la 
scară redusă, motorul despre care vor- 
bim. Încercarea îi aparține, bineînţeles, 
inginerului Aureliu Panaitescu. Rezultate- 
le pot fi apreciate, deocamdată, într-unul 
din laboratoarele Facultăţii de electroteh- 
nică din Institutul politehnic București. 

Dar, ca un veritabil inventator, tînărul 
lector universitar nu se mulțumește cu 
brevetul și cu o teză de doctorat reter'- 
toare la motorul cu indus bilateral, ci, în 
mod firesc, dorește să experimenteze ma- 
şina gindită de el, să demonstreze viabi- 
litatea soluţiei constructive. 

Am îndrăzni prea mult dacă — alăt. - 
rindu-ne autorului — am lansa pe această 
cale un apel către institutul amintit sau 
chiar către C.N.S.T., cu rugămintea de = 
se studia noua soluție constructivă pen- 
tru motoare liniare, precum şi posibilită- 
tile şi cadrul în care ar putea fi cît mai 
curînd experimentată? 

, 1 


în funcție de compoziția solului şi toie 
ranța culturilor față de concentraţia săru- 
nior, La aprecierea calității apei se ia în 
considerare și conținutul în microelemen- 
te, foarte toxice uneori. Dintre acestea 
borul ocupă un loc însemnat, întrucit la 
concentraţii de numai 0,3—1 ppm e foa te 
dăunător pomilor fructiferi, iar peste 4 
ppm dăunător tuturor culturilor. 

Legat de calitatea apelor pentru irigat, 
amintim că apele uzate de la complexele 
de animale și din industrie pot constitui 
o sursă de irigare, dar numai în anumite 
condiţii de sol și cu luarea tuturor măsu- 
rilor pentru protecţia apelor subterane. 

Pentru transportul apei la teren se 
folosesc canale deschise sau conducte, 
iar distribuția apei la plante se face în 
cea mai mare parte prin brazde sau asper- 
siune. În ultimii ani au apărut şi alte me- 
tode de udare, mult mai economice, cum 
sint rampele perforate sau cu picurare 
pentru udarea localizată, ce se aplică în 
special la pomi și viță de vie. 

Pe linia reducerii consumului de ener- 
gie şi a cheltuielilor de exploatare în sis- 
temele de irigație, se iau, din ce în ce ma 
mult, măsuri pentru economisirea apei, 
prin căptușirea canalelor în vederea re- 
ducerii infiltrațiilor, prin perfecţionarea 
echipamentelor de udare și îmbunătățirea 
uniformităţii distribuţiei apei pe teren. 
Toate aceste măsuri concură la optimi- 
zarea folosirii surselor de apă, cît şi la 
înlăturarea efectelor negative ale irigaţiei, 
în special înmlăştinirea şi sărăturarea 


solului. 

N.r. În ultimul moment aflăm că în Franţa 

a fost studiată experimental o soluție 
asemănătoare celei prezentate de noi — 
motorul liniar cu indus în formă de U. 
Caracteristicile experimentale obținute de 
francezi validează rezultatele teoretice 
ale autorului român. 

VALERIA ICHIM 


3, — Secţiune transversală: plăcile indus 
(4); ghidajul lateral al inductorului (1) reali- 
zat prin sistemul de role (6), legat de inductor 
şi prin cornierul (5) legat de indus. 

4, — Inductor flexibil: platbenzile de fixare 
(3) a barelor inductoare (1) sint flexibile ca 
si conductoarele de legătură (2); sistemul de 
ghidaj (6) asigură echidistanța dintre inductor 
şi indus pe indusul de otel. 

5. — Secţiune printr-un posibil monorai 
cu motor electric liniar cu dublu indus și 
inductor fără miez de fier. 


PROTECȚIA CALITĂȚII APELOR 


tUrmare din pag. 20 


gunoaielor menaiere, haldelor de steril de 
la preparaţiile miniere, haldelor de cenuși 
și zguri de la termocentrale, în zone im- 
permeabile. Se au în vedere, de asemenea, 
sursele de poluare a aerului și substanţele 
nocive care se depun pe sol și, implicit, 
impurifică apele, precum și manipularea 
și folosirea unor substanţe toxice, cum 
sint insecticidele, fungicidele, erbicidele 
sau raticidele. 

Toate aceste măsuri, practic preventive, 
împreună cu epurarea apelor uzate, ca 
principală măsură de protecție a calităţii 
apelor, urmăresc asigurarea unei calități 
corespunzătoare, cit mai bune, a acestui 
factor de mediu care este apa. 

În ce privește legislaţia în vigoare la noi 
în țară, pe lîngă Legea apelor nr. 8/1974 și 
Legea nr. 9/1973, recent, conducerea supe- 
rioară de stat a aprobat prin decret valo- 
rile limită admisibile ale substanţelor po- 
luante conținute de apele uzate epurate 
înainte de evacuarea acestora în cursurile 
de apă. Promovarea acestui act normativ, 
pe lingă faptul că situează țara noastră 
printre tările cele mai avansate în domeniul 
protecţiei calităţii apelor, asigură și o pro- 
tecţie complexă a resurselor de suprafață. 

Pentru protecția calităţii apelor trebuie 
să militeze activ fiecare cetățean al pa- 
triei noastre, de la cel mai tînăr pînă la cel 
mai bătrîn: cauza unei ape curate este 
cauza tuturor, este însăși cauza vieții. 


A y ui 


CHIPER FLORIN 
Cîmpulung-Moldovenesc, 
județul Suceava 


SELENOBIOLOGIA 


Se vorbește tot mai mult astăzi în lumea 
oamenilor de știință despre bioritmuri ca 
fiind o caracteristică definitorie a însăși 
vieţii. Despre ele se spune că sînt propri 
activității vitale specifice celor mai simple 
forme de viață, modificărilor survenite în 
cadrul populațiilor de animale și procesu- 
lui de dezvoltare a copacilor, creșterilor și 
scăderilor recoltelor la hectar și, în sfirsit, 
că ele sint prezente în transformările evo- 
lutive, în catastrofele biologice ce durează 
zeci și chiar sute de milioane de ani. Rit- 
murile caracterizează și activitatea vitală a 
omului. Spre ora 6 seara, de exemplu, tem- 
peratura corpului uman atinge maximul, 
iar spre miezul nopții ea scade. Spre ora 
4 dimineața se constată cea mai scăzută 
frecvență a pulsului, pentru ca după 5 
ore să scadă la limită și presiunea singelui. 
Cel mai ridicat conținut de hemoglobină 
în singe este evidențiat seara, între orele 
16,00 și 18,00. 


În ultima vreme i s-au descoperit o-, 


mului mereu noi alte ritmuri, de 24 de ore 
sau de aproape 24 de ore, alături de ritmuri 
de mai multe zile. Odată cu discutarea lor, 
devine tot mai insistentă intrebarea: Ce 
anume dirijează «ceasul nostru interior? 
De ce după citeva zile de activitate vie, 
în care energia noastră s-a reliefat în toată 
plenitudinea, cădem într-o stare de apatie, 
într-o stare depresivă? Vinovat de aceste 
modificări se face, după părerea unei anu- 
mite categorii de specialiști, Soarele, mai 
exact activitatea solară. Se știe că există o 
legătură strinsă între activitatea solară și 
diferite fenomene, ca de exemplu declan- 
șarea epidemiilor, mortalitatea pe seama 
anumitor boli. S-a descoperit că oscilaţiile 
activităţii solare influenţează activitatea cre- 
atoare și chiar procesul de creștere al o- 
mului. 

Există însă și punctul de vedere potrivit 
căruia în explicarea fenomenelor amintite 
ar avea un rol determinant și Luna, sate- 
litul nostru natural, care, spre deosebire 
de celelalte corpuri cerești, ar influența pu- 
ternic viața noastră. Despre «forța atot- 
pătrunzătoare a Lunii pe care o simt și 
plantele, și animalele, și omul a scris și 
celebrul filozof din antichitate Pliniu cel 
Bătrin. În deceniul 7 al veacului nostru, 
cercetările științifice au evidențiat depen- 
dența unor fenomene meteorologice de de- 
plasarea Lunii pe bolta cerească. Pe de 
altă parte, este un fapt bine știut că există 
o legătură evidentă între starea noastră ge- 
nerală și vreme — temperatura aerului, u- 
miditatea lui și presiunea atmosferică. Dar 
Luna poate acționa asupra noastră și alt- 
fel. În biologie sint cunoscute așa-numitele 
bioritmuri selenare, confirmate de multe 
animale și alge care trăiesc în zona din apro- 
pierea țărmurilor oceanelor și mărilor. Luna 
se dovedește în aces caz (actinii, arici de 
mare, moluște felurite etc.) un veritabil 
regulator al activităţii vitale. 

Se pare că Luna are o vie participare și la 
bioritmurile de mai multe zile ale omului. 
Se susține că atracţia selenară influențează 
sistemul nostru nervos prin singe, mià si 


alte substanţe lichide ce alcătuiesc in pro- 
porpe de 80% organismul uman, și este 
destul de frecventă ideea că este necesară 
o nouă direcție în biologie — selenobiolv- 
gia, o ştiinţă de sine stătătoare care să stu- 
dieze influența Lunii asupra organismelor 
terestre. 


o 
CARHAŢ IOAN 
București 


FLOTA COMERCIALĂ A ȚĂRII NOASTRE 


Construcţiile navale au vechi tradiţii pe 
teritoriul românesc. Știrile despre ele plea- 
că din epoca romană, Ulterior ele sint men- 
ționate din ce în ce mai des, din secolul al 
XIX-lea existind o cronologie exactă a 
dezvoltării lor. 

Primele societăți de navigație românești 
sint N.F.R. — Navigaţia Fluvială Română, 
înființată la 6 iunie 1890 — și S.M.R. — 
Serviciul Maritim Român, datind oficial 
de la 28 aprilie 1895. Deși inițial ele au 
cunoscut © dezvoltare rapidă, nu putem 
vorbi totuși de o puternică flotă comercială 
românească decit după 1960. Cele dintii 
nave comerciale construite în ţară, la Turnu 
Severin, după război, se presupune a fi 
«Sulina» și «Midia», De atunci numărul și 
complexitatea navelor construite la noi au 
fost in continuă creștere. Astfel, între anii 
1950 și 1975 în dotarea flotei noastre au 
intrat 95 de nave cu o capacitate de 1 177 000 
tdw, realizindu-se pină în acest ultim an o 
creștere a capacității flotei de 2,4 ori față 
de cea a anului 1950. Menţionăm că numai 
în anul 1977 au intrat în dotarea flotei ma- 
ritime 33 de nave cu un tonaj de 532 000 
tdw și 17 nave în dotarea flotei fluviale. O 
remarcă: 90% din aceste nave sint construi- 
te de șantierele noastre de la Constanţa, 
Mangalia, Galaţi, Turnu Severin, Brăila, 
Olteniţa, Giurgiu etc. 

După cum s-a prevăzut în Directivele 
Congresului al XI-lea al P.C.R., s-a diversi- 
ficat continuu producția de nave, România 
construind nave moderne, petroliere și mi- 
neraliere de mare capacitate (150 000 tdw — 
55 000 tdw), cargouri de diferite tipuri, res- 
pectiv pentru transportul mărfurilor în vrac 
sau transport containerizat, pescadoare, re- 
morchere, platforme de foraj maritim și 
nave pentru întreținerea lor etc. 

În anul acesta, numărul navelor aflate 
in dotarea flotei noastre a trecut de 200. 
cu un tonaj de aproape 3 000 000 tdw. 

Prevederile pe termen relativ redus (1999) 
stabilesc: «volumul traficului intem de măr- 
furi va crește în 1990 de două ori și al celui 
maritim de 12—13 ori față de 1975... capa- 
citatea flotei maritime de mărfuri va ajunge 
la aproximativ 11 000 000 tdw, ceea ce va 
asigura țării noastre un loc de frunte în 
rindul marilor producători și exportatori 
de nave (C. Crăciunoiu). 


Prof, I. COTOI 
Craiova 


Probele Balcaniadei de matematică din 
acest an au constat, pentru cercetători, din 
prezentarea și susținerea unei lucrări de 
cercetare originală, nepublicată încă, iar 
pentru studenți dintr-o lucrare scrisă de 
patru ore, cu probleme alcătuite pe baza 
unor programe analitice diferențiate. La 
concurs au participat cercetători și studenți 
din R.S.F. Iugoslavia, R.P. Bulgaria, Tur- 
cia și R.S. România. 
` Delegaţia română a repurtat și de data 
aceasta un frumos și prestigios succes. Lau- 
reații noștri sint: 

Cercetători: Premiul I — dr. Denis 


Enăchescu (Universitatea din București), cu 
lucrarea «Metode statistice pentru ecuații 
parabolice, şi dr. Ioan Vrabie (Institutul! 
politehnic Iași), cu lucrarea «Rezultat în 
analiză și domenii adiacente»; Premiul al 
II-lea — dr. Dan Butnaru (Institutul poli- 
tehnic Iași), cu lucrarea «Puncte fixe pentru 
funcţii vagi», și Radu Gologan (INCREST — 
București), cu lucrarea «Unele rezultate 
asupra teoremelor ergodice. 

Studenţi: Premiul al II-lea — Gheorghe 
Nichita (anul III, Academia tehnică mili- 
tară); Premiul al III-lea — Ioan Roșca (anul 
III, Institutul politehnic Iași); Menţiuni — 
Gelu Popescu (anul III, Universitatea din 
Timişoara) şi Gheorghe Silberberg (anul 11]. 


„Universitatea din București). 


Cu siguranță studenţii noștri s-ar fi pre- 
zentat însă și mai bine dacă n-ar fi ajuis | 
cu întirziere la Ankara și n-ar fi trebuit, în 
ciuda oboselii lor, să intre imediat în focurile 
examenului. 


VRÎNCEANU ION 
Cisnădie, județul Sibiu 


0 PREMIERĂ MONDIALĂ 


Anul 1857 rămine în istorie an de prermieră 
mondială pentru petrolul românesc. 
acel an străzile Bucureștiului au fost ilumi- 
nate cu petrol lampant, acest oraș fiind «cea 
dintii urbe care se bucura la vremea aceca 
de sistemul respectiv de iluminare. 

Rafinăria românească, menită in primu! 
rind să asigure petrolul lampant necesar 
Bucureștiului, fusese înființată cu un an 
înainte și, după cum menționau datele sta- 
tistice din anul 1858, avea o capacitate 
anuală de prelucrare de 2 710 tone. După 
unii istorici ai industriei noastre petroliere, 
această rafinărie, denumită în anii ei de 
început «fabrica de gaz», era «cea dintii din 
lume. Cele mai multe lucrări care fac 
referiri la ea o situează la Ritov, lingă Plo- 
ieşti. Cercetări de arhivă mai recente atestă 
că «fabrica de gaz» se afla în partea de sud-est 
a oraşului Ploieşti, în «mahalaua Sf. Dimi- 
trie», la bariera oraşului, unde începe drumul 
spre Rifov. 

Primele incercări de a obţine la noi în țară 
petrol lampant datează din anul 1833. El era 
obținut «într-un alambio: din petrol brut 
şi se comporta mai bine la ardere decit 
substanțele ce rezultau din șisturi bitumi- 
noase, încercate de alții în acea vreme ca 
«materie de iluminare pentru lămpi». Alte 
“fabrici de ga» au fost construite în anii 
următori inaugurării primei rafinării. Lingă 
orașul Buzău funcționa în 1871 o rafinărie 
cu o capacitate de prelucrare de 9 000 tone 
anual, iar în 1897, la Cimpina, o rafinărie 
care producea 1 200 tone de petrol pe zi. 

Industria petrolieră românească își are 
anul de naștere tot în 1857, cind s-a făcut 
prima înregistrare oficială a producției de 
țiței ca producție industrială. La un moment 
dat, România a fost singura țară din lume 
cu producție industrială de petrol şi, chiar 
dacă situația aceasta nu a ținut decit scurt 
timp (curind au apărut și alte țări în compe- 
tiție, în anul 1860 S.U.A. aflindu-se pe 
primul loc), evenimentul rămîne aureoli: 
de un prestigiu incontestabil. 

Extracţia şi prelucrarea petrolului în țara 
noastră au înregistrat încă în anii de inceput 
progrese însemnate, lucrări unice în istoria 
mondială a tehnicii, executate cu mijloace 
destul de rudimentare și înfruntind greutăți 
şi pericole mari care rămin pentru predece- 
sori opere demne de admirație. 


citi să 
Rubrică realizată de MARIA PAUN 


_ CENTRALA INDUSTRIALĂ 
DE ÎNGRĂŞĂMINTE CHIMICE CRAIOVA 


coordonează activitatea„a=1i„mari_combinate chimice, 
care valorificăgătul mMatăn, MOcilEfosfatice și alte 
materii prime, produeind d gathă larga de„sortimente 
atit dingfomeniMf îngrășăthintel6r thimite, cit ștal indus- 
triei fhiice Anorgahice și organice. 

Aceste întfeprinderi, dispersate pă întreg teritoriul Țării, 
fuhcționeagă în "Orăiova, Făgăraș, Qiaștii Victoria, Slo- 
bbzia, Năvodari, Arad, "Tirgw "Mureş, Turnu. Măgurele, 
Piatra Neamț, Bacău și Valea Călugărească. Ponderea 
activităţii tor o constituie producția de îngrășăminte 
Ghimice, War și a atizilor, sărurilor, ptoduselof organice, 
sblvențiloi, produselor„mactomoleculare etc; un dome- 
nių larg dâiutilizat& în agricultură și Malte ramuri indas- 
triăle ale eêĝnomiel noastre, 

Numai puțin de 34 de țări — înțprăștiate poxapfoape 
toate Continentale lumii. importă produsele finite ale 
acestor 11"tembitate; Bondrea Cenirâlei intustriale de 
îngrășăminte chimite.Ctaiova fiind, după cum se vede, 
de importanță majoră în comertul nostru exterior. 

Dintre aceste uriașe întreprinderi vă prezentăm una 
dintre cele mai importante — cetatea chimică a Olteniei: 


“ COMBINATUL HiME CRA 


js numai 11 km distanță de 
municipiul Craiova se află 
o comună de grădinari renumiţi, 
Işalniţa: zarzavaturile și .griul e- 
rau, firesc, singurele produse fi- 
nite ale zonei. 

Anul 1960. Primele tranșee des- 
pică pămîntul negru. Primele fun- 
daţii de beton se întăresc sub 


scoarță. Primele piese din oțel 
se ridică pe socluri. Curentul e- 
lectric, apa, gazul metan, aburul 
se strecoară prin cabluri și con- 
ducte. Anul 1965. Primele insta- 
laţii intră în probe. Specialiști de 
aiurea şi localnici instruiti din 
mers pun umărul la unul din ma- 
rile eforturi ale industriei chimice 


românești și primele fabrici ale 
Combinatului chimic Craiova in- 
tră în fluxul industrial al ţării: 
oxigen și azot, amoniac, acid a- 
zotic, azotat de amoniu, uree, 
acetilenă, acetat de vinil, cataliza- 
tori. Denumirile trebuie să fi su- 
nat straniu în urechile agriculto- 
rilor deveniți proaspeți chimiști, 
dar anii care au urmat i-au fami- 
liarizat rapid cu sofisticatele pro- 
duse şi au adus alături, pe noi 
santiere, generaţii de tineri spe- 
cialiști, proaspăt sosiți de pe 
băncile facultăților. Primele fa- 
brici de: amoniac, acid azotic, 
azotat de amoniu, uree,au primit 
în nomenclator un |, deoarece, 
ultramoderne, noi instalaţii si- 
milare, purtind Il-ul în coadă, au 
fost ridicate pe o nouă platfor- 
mă. A urmat o a treia etapă, în 
deceniul în care ne aflăm, noi 
unități — catalizatorii de mic to- 
naj, acid izonicotinic și alfapico- 
lină, catalizatori pentru NMP — 
au intrat în producție, conduse 
deja de specialişti cu înaltă califi- 
care, muncitori hiîrșiţi de lupta cu 
chimia — foștii zarzavagii și a- 
gricultori—, de către ingineri re- 
putați — foștii stagiari din de- 
ceniul trecut — și de către teh- 
nicieni «creatori — capabili să 
schimbe și să îmbogăţească pro- 


PRODUSE FABRICATE ÎN COMBINATUL CHIMIC CRAIOVA 
Telefon: 15405; 15896; 13327 Telex: 041246, 041230 
9 Amoniac 0 Metanol recuperat 

@ Acid azotic © Acetat de butil 


@ Azotat de amoniu @ Metiletilpiridină 
A îi @ Nitrocalcar e Paracetaldehidă 
iecte reputate în lume! Instalații 9 Uree @ Butanol 1 
de îngrășăminte complexe şi în- Onceki, N.P.K. e Davout, cei PEE - 
; i i xigen tehnic @ Acid nicotinic zootehnic ] 
că o fabrică de ioy azotic au @ Azot tehnic @ Acid nicotinic farmaceutic 
apărut în 1976. In perspectivă: @ Ape amoniacale @ Bioxid de carbon 
măriri de capacități — la acetile- @ Catalizatori (12 sortimente) E Hidrogen pentru butanol 
nă din gaz metan, separare aer, e Acetilenă @ Carbonat de calciu 
poliacetat de vinil, acetat de butil e rea rare @ Îngrăşăminte foliare: 
SETO A ități — anhidrida ace- e Acid acetic @ Siam de carbi 
ŞI noi uni e Acetat de vinil @ Îngrăşăminte cristaline 


tică, acetat de vinil Il și alcool po- @ Alcool polivinilic 
livinilic — vor întregi acest con- 
glomerat de fabrici și instalații, 
ajuns la dimensiuni și producții 
care ating gigantismul. 

În toată această cetate uriaşă 
lucrează însă numai 6 000 de oa- 
meni, deoarece automatizarea 
înaltă conferă «inteligență» in- 
stalațiilor şi, implicit, o mare efi- 
ciență. Încununată, mai ales, cu 
acel Ordinul Muncii clasa |, de- 
cernat în anul 1974, și repetat, 
clasa a Ill-a, în anul următor. 

Un liceu de specialitate, cămi- 
ne și locuinţe, un club, un com- 
plex de agrement, un dispensar 
s-au adăugat, cu anii, din raţiuni 
firești, întregind peisajul industri- 
al de la poarta de nord a Cetăţii 
Băniei și viața oamenilor ce mun- 
cesc în acest combinat chimic al 
Craiovei, unitate de mare impor- 
tanţă a chimiei românești, piesă 
de rezistență în metabolismul in- 
dustriei ţării. 

PRACTIC ÎN IMPAS 


Moto: 
«Poluarea inseamnă, în primul rînd, 
risipă de energie» 


ALEX. FORJE 


Sus, de pe barajul de la Argeș, un fel de zeu de bronz stă- 
pinește, gigantic, peste apele născătoare de energie ale lacu- 
lui de acumulare. Puternic și încordat, Prometeul fabricant 
de kilowaţi veghează, din inima munților, simbol al nevoii și 
al foamei de energie, mascotă a Ministerului românesc al 
Energiei Electrice. Pe umerii lui Prometeu, la fel ca și pe umerii 
M.E.E., apasă tensiuni uriașe — asta pentru că atunci cînd o 
țară îşi alege un ritm frenetic de dezvoltare, așa cum a făcut-o 
România, cind se fac investiții neostoite, împingindu-se către 
anul 2000 o industrie născînd din ce în ce mai multe obiec- 
tive, cineva trebuie să hrănească aceste organisme de toate 
dimensiunile, iar sticla gigantică ce varsă laptele kilowațţilor 
în cănile nesățioase ale întreprinderilor este administrată de 
M.E.E. și, din păcate, această sticlă nu este tără tund... 

Urmind dialectica continuei schimbări, Ministerul Energiei 

Electrice s-a adaptat, firește, continuu, la continua foame de 
energie şi — iată — nenumărate salbe de hidro și termocen- 
trale acoperă trupul țării și proliferează vertiginos, încercînd 
să țină pasul cu monumentalul Program de dezvoltare pe care 
P.C.R. l-a pus în fața acestor 22 de milioane care astăzi sîntem. 
Au apărut, consecinţă a situației mondiale, dar și a unui sem- 
nal de alarmă care de mult se trage, programe de raționali- 
zare a consumului de energie și de luptă împotriva risipei — 
căci mulți se arătau ilogic de lacomi. Și s-au făcut, la timpul 
potrivit, toți pașii fireşti pentru starea zilei de miine. Înfiin- 
țindu-se un institut de cercetări, pe nume ICEMENERG, de 
unde energia cenușie din cadrul ministerului responsabil cu 
energia electrică să se bată cu vechiul, transformind, adap- 
tind, inventind, inovind, construind un sistem energetic mai 
ieftin, mai fiabil, mai prompt și mai ușor manevrabil, pe măsura 
industriei pe care ţara o are în 1980, o va avea în 1985, 1990, 
2000... 
Institutul, modern, este dotat cu cercetători de foarte mare 
valoare. Care cercetători fac ceea ce trebuie să facă: cerce- 
tează. Sute de invenții, în consecință,au luat drumul O.S.I.M.- 
ului, multe au primit brevete, alte citeva mii au fost declarate 
inovaţii de către ministerul de resort. Atenţie, urmează acum 
pasul firesc următor: aplicarea lor în trupul sistemului ener- 
getic, amortizarea cheltuielilor de cercetare şi, ulterior, fan- 
tasticele economii de valută și combustibil și mărirea capaci- 
tății de fabricaţie a kilowaților românești. Din păcate, sîntem 
obligați să semnalăm aici sus și tare că responsabilii 
energiei românești ne pun în fața a ceea ce cu neplăcere 
se întiinește uneori în rețele: un scurtcircuit. 

Revista noastră s-a ocupat de variate invenții și inovații 
aflate prin fabrici, universități, laboratoare. Ce cercetează 
cercetătorii? era însă o întrebare care de mult îmi biziia în 
ureche şi am luat drumul către ICEMENERG tocmai ca să-mi 
răspund și să prezint cititorilor răspunsul la această între- 
bare, primul dintre răspunsurile, pe care, sperăm, le vom in- 
seria la rubrica noastră «Impact S.T.»: numai una dintre echi- 
pele de creaţie ale respectivului institut, cea condusă de in- 
ginerul Alexandru Forje, a realizat numai în ultimii doi ani 
21 de propuneri de invenţii, avind în portofoliu — și în lucru — 
254 titluri de idei de invenții și 396 de inovaţii! Aplicate în prac- 
tică, ideile ar aduce echivalentul a sute de milioane de dolari 
economii. și realizări! 

Dar n-au adus pină acum nici 5 bani... 

Încep astăzi cu Instalaţia de tratament termic mobilă 
pentru tratamente termice locale cu comandă-program 
şi încălzire prin rezistori — încorporind 5 brevete O.S.I.M. 
(52 640, 57 867 etc.) deja acordate, încă alte 6 în discuţie... 
plus 3 inovaţii cu certificate. 


TRATAMENTUL TERMIC AL 


SUDURILOR -TEORETIC REZOLVAT, 
TEORETIC SURSA DE VENITURI, 


În general, pentru realizarea unor îmbinări sudate de calitate 
corespunzătoare, sint necesare o serie de operații tehnologice, 
care pot fi cuprinse în următorul pentalog: 

a) executarea înainte de sudare a unei preîncălziri locale 
uniforme pe întreaga porțiune a capetelor ce urmează a fi 
sudate. Temperatura de preincălzire variază în funcţie de cali- 
tatea oțelului ce urmează a fi sudat, variind în general între 
100 și 400°C; b) menţinerea temperaturii de preincălzire pe 
toată durata executării operaţiei de sudare; c) ridicarea uni- 
formă a temperaturii, imediat după sudare, cu o anumită vi- 
teză de creștere a temperaturii, pină la temperatura de deten- 
sionare. Viteza de creștere a temperaturii (viteza de încălzire) 
și temperatura de menţinere variază și ele în funcţie de cali- 
tatea oţelului; d) menţinerea izotermă la temperatura de regim 
(600*—780“C) a imbinării sudate, pe o durată de timp determi- 
nată de natura materialului sudat, și de un complex de factori 
specifici îmbinării; e) răcirea uniformă a zonei încălzite, cu 
viteze controlate, pînă la o temperatură de 200*—250*C, sub 
care răcirea poate continua liber. 

Parametrii enunțați mai sus trebuie realizați și verificaţi cu 
o rigurozitate cit mai perfectă pentru fiecare categorie de 
îmbinare sudată, În caz contrar au loc fenomene pe care in- 
dustria și viața socială le înregistrează sub termenul catastrofe. 

Instalaţia cu rezistori a echipei ing. Forje — ca s-o numesc 
simplu — face tratamente termice la sudurile efectuate pe 
țevi cu diametre și grosimi nelimitate, la rezervoare şi la piese 
mari. Are gabarit redus, este ușor manevrabilă, robustă, 
avind o complexitate tehnică și o automatizare corespunză- 
toare tehnologiilor moderne de sudare și tratament termic. 
Se compune, În principal, dintr-un transformator alimentat de 
la rețeaua de 380 V (tensiune alternativă trifazată) și din dis- 
pozitivul electronic automat pentru comandă, programare şi 
înregistrare a ciclului de tratament termic. 


Caseta tehnică a instalaţiei: 


— tensiune de alimentare: 3x380 V — 50 Hz; 

— putere transformator: 60 kVA; 

— conexiune primară: stea sau triunghi; 

— curent absorbit de la rețea: maximum 91 A; 

— tensiune secundară între faze: 27 V, 35 V, 47 V și 


— curent maxim în secundar: 580 A; 

— sistem de reglaj al temperaturii: tot sau nimic prin 
programare; 

— răcirea instalaţiei: cu aer prin ventilație forțată; 

— temperatura mediului ambiant: de la —10 la +45*C; 

— umiditatea mediului ambiant: 65 + 20%; 

— greutatea: aproximativ 450 kgf (fără rezistori); 

— dimensiuni de gabarit fără roți: 1 200x920x400 mm; 

— idem cu roți: 1200x1 140x700 mm; 

— 99 de transportare; cu macara sau pe 4 roți mane- 
vrabile. 


Modul de funcţionare se poate urmări pe schema-bloc a 
instalaţiei, dată în figura 1. După cum se observă, ansamblul 
instalaţiei este compus, în principiu, dintr-un releu (1), care 
comandă alimentarea de la rețea a transformatorului de putere 
(2), prin sistemul tot sau nimic. Transformatorul are o putere 
de 60 kVA și alimentează rezistorii de încălzire (3) în patru 
trepte, la tensiunile de 27, 35, 47 şi 60 V, în funcţie de puterea 
și tensiunea de lucru a lor. Ciclul de tratament termic (curba- 
program) este trasată cu grafit (creion negru cu mină moale) 
pe banda înregistratoare (4) a programatorului electronic în- 
registrator (5), care comandă releul (1), în funcţie de curba: 
program (pe care o «citește» cu ajutorul unui palpator) și de 
temperatura piesei ce trebuie tratată termic (sesizată cu aju- 
torul unui termocuplu), temperatură ce este, în acelaşi timp, 
înscrisă pe banda înregistratoare 

Aspectul general al instalaţiei îl puteţi vedea în figura 2 
şi redacția poate pune la dispoziţia eventualilor amatori datele 
tehnice suplimentare ale experienţelor. 

lar amatorii nu lipsesc. Dimpotrivă: la ora actuală, după ce 

instalația s-a dovedit utilă la Rovinari și lași, pe masa creato- 
rilor ei se află nu mai puţin de 53 de cereri! Solicitările încep 
încă din anul 1976, an în care, printr-o adresă semnată 
de director ing. T. Bodu, Direcţia tehnică de relații cu 
consumatorii refuză realizarea aparatului chiar în cadrul 
M.E.E.! Neglijență? Necunoaștere a subiectului? Biro- 
crație? Decizia este cu atit mai de neînțeles cu cit, fă- 
cînd o comparaţie între o instalaţie similară AEG din R.F.G. 
și aceasta, a românilor, diferenţele ar fi: primii folosesc induc- 
ţia, ceilalți rezistorii — cu randament dublu; prima cîntă- 
rește 1,5 t, cealaltă 450 kg; aparatul AEG realizează tratamente 
limitate, instalația românească este modulară, putind fi in- 
seriate mai multe aparate și trata astfel piese de orice dimen- 
siune; în sfirșit, ICEMENERG-iștii şi-au dotat unealta cu un 
circuit de măsură dispus pe același flux cu circuitul de control 
și comandă-program, putind realiza astfel orice curbă de 
urmărire în timp. La care adaug «amănuntul» preţurilor: AEG — 
circa 1,5 milioane de lei; instalația românească — maximum 
200 000 de lei! 

De unde apare de neînțeles ezitarea D.T.R.C.-ului, ca și 
lipsa de interes a Ministerului Construcţiilor de Mașini de a 
face economie de valută și combustibil (creatorii susțin că o 
singură instalație de tratament face în 5 ani — faţă de cuptorul 
de tratamente termice folosit astăzi la |.M.G.B., cu vatra de 
300 mp — o economie de 2,5 milioane m? gaz metan!). Argu- 
mentul care a mai apărut în unele discuţii — realizarea apara- 
tului este tehnologic dificilă — nu are consistență pentru că 
de la primul prototip (realizat în 1966 împreună cu conf. dr. |. 
Hopulele de la Institutul politehnic lași; Al. Forje şi echipa sa 
a pornit atunci de la principiul teoriei generale a energiei care 
susține că relaţia dintre cimpurile de energie şi cîmpurile de 
substanţă este neliniară) s-a ajuns acum la generaţia a VI-a, 
prototipul ultim fabricindu-se cvasiartizanal la reputata Casă 
a științei și tehnicii pentru tineret din Braşov (este drept, sub 


supravegherea a patru specialiști de înaltă calificare) conform 
contractului pe care ing. Al. Popa, directorul Casei, îl are cu 
Uzina electrică din lași — tocmai pentru a demonstra că reali- 
zarea instalaţiei este la îndemina muncitorului cu pregătire 
medie. Dacă și F.E.A. s-ar arăta mai sensibilă la cerinţele 
inventatorilor energeticieni (înregistratorul electronic — com- 
pensator al instalaţiei a fost dotat, la aparatul de tratament 
termic — prin invenţie — și cu funcția de programare) și ar 
produce ceea ce i se cere, lucrurile ar putea fi repede puse 
la punct (mai ales că de 15 ani acolo se construiește același 
compensator, fără nici o schimbare), putindu-se trece la 
producţia în serie. 

Așadar, care va fi situația instalaţiei de tratament termic, 
de mare valoare, pe care o propune ICEMENERG? Care va 
fi, pe mai departe, situaţia celor peste 200 de invenţii care ni 


NOUTĂŢI DE ULTIMĂ ORĂ! 


„ Sensibilă la argumente raţionale, tinăra conducere a 
intreprinderii Electrocentrala Turceni a apelat la instalația 
de tratament termic a ICEMENERG-ului pentru a rezolva 
o problemă urgentă. Era vorba de corectarea unui expan- 
dor, la baza căruia o izbitură interioară produsese o defor- 
mare. Specialiștii de la ICEMENERG (inginerii |. Bogdan, 
P. Zabunov și fizicianul V. Stratulat) au instalat rezistorii, 
au făcut izolarea termică a expandorului, au pornit preîn- 
călzirea zonei avariate, sudori de mare precizie au efectuat 
lucrarea, apoi instalația românească de tratare termică, 
în întregime automatizată, a evoluat conform programării, 
nd intii temperatura peretelui din jurul proaspetei 

suduri pînă la 600°C, cu o viteză de 100° C/h pentru primele 
300 -C, apoi de 50°C/h pentru rest; timp de 2 ore temperatura 
a fost menținută la 600°C, revenindu-se, în final, cu cite 
90--100- C/h, pînă la 300°C, de la care răcirea s-a tăcut liber. 
Testele ulterioare au confirmat categoric: instalația româ- 
nească, invenţie a cercetătorilor de la ICEMENERG, și-a 
făcut datoria, redind rapid expandorul în folosință. Ce s-a 
cîștigat? Unu: economie de energie. Doi: timp — asta pen- 
tru că expandorul ar fi trebuit demontat, trimis la I.M.G.B., 
tratat în cuptorul special de acolo, retrimis de la București la 
Turceni, remontat şi repus în tuncțiune. Trei: manopera — 
din aceleași motive. De menționat că două instalații AEG 
de tratament termic, de care l.E.-Turceni nu duce lipsă — 
se aflau chiar la cota 45, unde am urmărit începutul și sfir- 
şitul operației de tratare termică a sudurii cu pricina — dar 
nu au putut fi utilizate datorită dimensiunilor foarte mari 
ale expandorului. lată, în continuare, lista completă a 
«părințilon» instalaţiei de tratament termic, autoare a per- 
formanţei de la Turceni: ing. Alex. Forie, fiz. Vasile Stra- 
tulat, ing. loan Bogdan, ing. lulia Forije, șef lucrări ing. 
Florin Andreescu, șef lucrări ing. Radu lovănaș, șef lucrări 
dr. ing. Vasile Luca, șef lucrări ing. Cornel Șerban, maistru 
principal Nicolae Surcel, chimist Brunno Bednar, proiec- 
tant Stelian Pislicaru, bobinator Vasile Patache. 

De remarcat că la sfirșitul experimentului L.E.-Turceni a 
comandat ICEMENERG-ului trei noi instalații de tratament 
ermic, 

Am atiat, de asemenea, în ultimul moment că ICEMENERG 
a cedat drepturile de autor pentru o variantă îmbunătățită 
a instalaţiei de tratament Casei științei și tehnicii pentru 
tineret din Brașov printr-o scrisoare adresată primului 
secretar al Comitetului județean Brașov al U.T.C., tovarășul 
Constantin Faina. Acest gest constituie un simbol al încre- 
derii în capacitatea și competenţa tinerilor din Braşov şi, 
totodată, un argument pentru o mai mare investiție de res- 
ponsabilitate acordată mişcării de creație științitică şi 
tehnică a tineretului. 


` 


se vor prezenta? Vom face nazuri în tața beneficiului de sute 
de milioane de dolari anunțat? Vom continua să facem pe 
culanții, risipind valută şi importind aparate mai puţin reusite 
decit cele inventate acasă? Vom ignora, pe mai departe, extra- 
ordinara calitate a energiei cenușii românești? Vom mai 
aștepta multă vreme pină la valorificarea peste hotare a inte- 
ligenței românești, a know-how-ului de aici, aducător sigur 
de valută și prestigiu pentru economia noastră socialistă? 
Vom ezita, pe mai departe, cu atacarea acestui bastion care — 
o spune secretarul general al partidului — trebuie neapărat 
cucerit: independenţa energetică a țării? Nepătrunse sînt căile 
unor responsabili din ministere, răspunsul însă la aceste în- 
trebări nu poate veni decit ca o confirmare, pe care imperios 
o cerem şi o așteptăm: toate drumurile deschise (semnătu- 
rile!) pentru cel mai de valoare produs pe care-l are românul, 
materia sa cenuşie. 

TRANSPO 


Dezvoltarea civilizației din ultimele de- 
cenii a fost marcată de apariția unor zone 
de mare concentrație demografică și in- 
dustrială de dimensiuni fără precedent 
(exemplu: Boston-Washington, Ruhr, 
Ural etc.). 

Transporturile, ca una dintre ramurile 
principale ale vieții social-economice, a 
cunoscut însemnate prefaceri, menite a 
răspunde cerințelor sociale prezente și de 
viitor. În momentul de faţă industria trans- 
porturilor absoarbe cca 20% din produsul 
național al țărilor industrializate. 

Specialiștii din transporturi constată 
pe plan mondial o suprasolicitare a siste- 
melor clasice de transport și estimează 
că după 1990 acestea nu vor mai fi capa- 
bile să facă față cerinţelor. 

În acest context, complexitatea proble- 
mei este dată nu numai de creşterea verti- 
ginoasă a debitelor pentru transport, ci 
= şi de exigenţele dictate de criza energe- 
tică actuală şi de necesitatea protejării 
mediului înconjurător. 

Asistăm în prezent la efortul generali- 
zat al oamenilor de știință, economiştilor 
şi cercetătorilor în vederea perfecționării 
sistemelor clasice de transport cit și la 
găsirea unor noi soluții. 

Limitindu-ne numai la transportul te- 
restru, pot fi evidenţiate studiile privind: 
perna cu aer ghidată, propulsia cu motor 
liniar, suspensia cu magneţi pe bază de 
samarin-cobalt sau criogenici, pe bază de 
heliu lichid, sisteme de suspensie și rulare 
pe calea ferată de mare viteză și sisteme de 
transport în tuburi de foarte mare viteză 
(Rand Corporation — 5 000 km/h) sau de 
viteză mai mică (36 și 500 km/h). 

Între sistemele menţionate un loc de- 
osebit îl ocupă noua tehnologie de trans- 


port pentru mărfuri şi chiar pentru pasa- 


geri, respectiv sistemele de transport în 
tub containerizat, considerate în prezent 
de către specialişti ca sisteme de trans- 
port ale viitorului. 

Elementul principal al acestor sisteme 
îl constituie tubul realizat din beton sau 
oţel în care evoluează containere sau gar- 
nituri de containere propulsate prin mij- 
loace diverse, de la abur pînă la propulsia 
electrică sau pneumatică. Prezenţa tu- 
bului dă, în general, o mare siguranță 

transportului, permite automatizarea și 
optimizarea, îl face independent de con- 
diţiile meteo-climatice, putind fi montat 
eventual și în subteran. 

Estimările economice și experiența acu- 
mulată pînă în prezent pe traseele-pilot 
construite arată că sint condiţii ca trans- 
portul în tub containerizat să asigure o 
eficiență economică superioară altor sis- 
teme. Soluţii de transport în tub se stu- 
diază în prezent în S.U.A., Anglia, U.R.S.S., 
R.F.G., Japonia și R.S. România. 

În S.U.A. s-au efectuat cercetări aero- 
dinamice și studii de aplicabilitate, stan- 
duri și trasee experimentale de diferite 
dimensiuni. În acest sens este de men- 
ționat standul de la Stockbridge, dezvol- 
tat sub auspiciile Institutului tehnologic 
din Georgia și ale firmei «Tubexpress Inc». 
De asemenea trebuie menţionat poligo- 
nul de la Pueblo din Colorado, cel mai 
mare din lume în prezent, care, probabil, 
va include în viitor un traseu de transport 
în tub separat, de 32 km lungime și 3 m 
diametru, pentru experienţe la scara 1:1. 
Pe acest traseu va trebui încercat proto- 
tipul preconizat de Tube Transit Corpo- 
ration și Thompson Ramo Woolridge 
Systems Group, destinat liniei de mare 
viteză Boston-Washington. Cercetările au 
fost finanţate, în mare parte, de către gu- 
vernul american. De asemenea au fost 
iniţiate și cercetări nefinanţate de guvern. 
Sistemul Coandă a fost cercetat în ca- 
drul lui Illinois Institute of Technology, 
fiind în atenţia lui Office of High Speed 
Ground Transportation și Chicago Bridge 
and Iron Co. 

Thompson Ramo Woolridge (TRW) 
este o soluție tipic americană de trans- 
port în tub, pentru viteze de 500-800 km/h. 
Tubul are 3 m diametru, cu o presiune 
sub o miime de atmosferă. Trenul este 
de tip metrou și este proiectat pentru vi- 
tezele menţionate. Ansamblul căi şi echi- 
pament de rulare implică toleranțe de 
peste 10 ori mai strînse decit cele de la 
linia Hokaido-Japonia. Puterea instalată 
pe ruta Boston-Washington pentru acest 
sistem de transport în tub este de cca 
484 MW, din care 84 MW sint destinaţi 
menţinerii presiunii joase în tub. Pe sis- 
tem vor circula tot timpul 22 de trenuri a 


Principiul propulsiei pneumatice aerodepresive: 7 — container; 2 — element de 
etanşare; 3 — stație de propulsie aerodepresivă; 4 — dispozitiv de obturare a tubului, 


EZI 


cîte 270 de tone fiecare, cu viteza de 
500-800 km/h, propulsate de module de 
motoare liniare, fiecare cu puterea de 
2 500 CP. 

O altă soluţie americană în discuţie este 
Tube Transit Corporation. Aceasta este 
dezvoltată la aceleași dimensiuni și vi- 
teze ca soluţia TRW, dar propulsia este 
pneumatică. Respectiv, tubul se videază 
în faţă pînă la mai puţin de o miime de 
atmosferă și garnitura este propulsată de 
presiunea atmosferică din spate. 

Tot în S.U.A., respectiv la Georgia In- 
stitute of Technology, s-a pus la punct 
sistemul de transport pneumatic cunos- 
cut sub denumirea Tubexpress. Siste- 
mul se bazează pe containere cu roți cau- 
ciucate, ce merg pe tuburi lise (metalice 
sau azbociment). În acest sens, proto- 
tipul de la Stockbridge din Texas este 
privit cu mult optimism de specialiștii 
americani. Se apreciază folosirea lui în 
transportul de resurse, poştă pneumatică 
şi deșeuri. 

În Anglia, British Hydromechanics Re- 
search Association din Bedford desfă- 
șoară cercetări de transport pneumatic 
containerizat, destinate în special trans- 
portului de resurse minerale. 

În U.R.S.S. transportul în tub s-a bucu- 
rat de o mare atenţie. În prezent sînt în 
funcțiune cca 7 instalaţii și sînt prevăzute 
pentru viitor încă 30 de instalaţii. Aplica- 
țiile sovietice în domeniul transportului 
pneumatic containerizat pornesc de la 
materiale de carieră și balastieră, deșeuri 
menajere pînă la pasageri (Zelenograd- 
Moscova). Soluţiile sovietice Transpro- 
gress se bazează pe propulsie pneuma- 
tică şi containere cu roţi cauciucate sau 
de oţel ce rulează direct prin tub sau pe 
șine de cale ferată. Tuburile sint, în ge- 


„neral, cu sudură pe generatoare. 


În Japânia s-a achiziționat o licenţă 
sovietică de transport pneumatic, cu drept 
de exploatare pentru zona Asiei de Sud- 
Est. Oraşe ca Tokio, Kobe, Osaka, Sappo- 
ro au deja în execuţie trasee de transport 
în tub. 

Poșta pneumatică din R.F. Germania 
este prima care a început studiul siste- 
melor de transport pneumatic de mare 
dimensiune. S-au construit instalații de 
450—700 mm diametru la Hamburg Darm- 
stadt și în alte orașe de către firme de 
prestigiu cum ar fi Siemens și SEL. 

Şi România poate fi inclusă în rindul 
țărilor care au abordat, printre primele, 
tehnologia de transport în tub. Din ini- 
țiativa acad. H. Coandă și a directorului 
general al INCREST, dr. ing. C. Teodo- 
rescu, încă din anul 1967 în țara noastră 
au existat preocupări în domeniul trans- 
portului în tub. Au fost efectuate studii 
aerodinamice şi funcţionale privind pro- 
pulsia în tuburi cu mijloace pneumatice, 
utilizind diferite variante constructive pen- 
tru ansamblurile de accelerare, frinare, 
croazieră etc. S-au efectuat studii tehnico- 
economice privind domeniile de aplica- 


' bilitate ale noilor sisteme de transport, 


precum și studii de competitivitate pri- 
vind sistemele de transport în tuburi cu 


propulsie pneumatică. 

În cadrul INCREST s-a realizat siste- 
mul TRANSINCREST, bazat pe pro- 
pulsie aerodepresivă. Acest sistem de 
transport containerizat în tub a fost pro- 
tejat, prin brevete, pe plan mondial. De 
asemenea, sistemul a fost încercat în 
cadrul poligonului experimental de trans- 
port în tub la scara 1:1. S-au efectuat mă- 
surători aerodinamice de uzură şi tenso- 
metrice. probe de anduranţă. 

Din punct de vedere economic, siste- 
mele de transport pneumatic containeri- 
zat se caracterizează prin valori de 0,13- 
0,4 lei/tkm, costul fiind în funcție de debit 
şi distanță. De asemenea, indicii energe- 
tici oscilează între 0,1 şi 0,3 KWh/tkm, iar 
investiția specifică este cuprinsă, în func- 
ție de soluţie, între 1 000 000 de lei/km și 
4 000 000 de lei/km. Astfel, sistemul de 
transport în tub permite un regim lung 
de amortismente spre deosebire de alte 
sisteme de transport (bandă, funicular, 
auto), 

Avantajele noilor sisteme de transport 
în tuburi bazate pe propulsie pneumatică: 
se pot asimila rapid fără dificultăţi teh- 
nice majore în economia națională; nu 
implică importuri sau licenţe; se bazează 
pe tehnologii simple și materiale obiș- 
nuite; sînt nepoluante; sînt independente 
de condiţiile meteo-climatice; permit dez- 
voltarea și integrarea optimizată cu un 


Schema bloc a unui sistem de transport pneumatic containerizat cu propulsie 


aerodepresivă: 7 — stație de propulsie pentru containere pline; 2 — dispozitiv de obturare a 
tubului pentru containere pline; 3 — stație de descărcare și dispecerat; 4 — tub de containere 
goale; 5 — tub de containere pline; 6 — garnitură de containere pline ; 7 — garnitură de contai- 
nere goale; 8 — staţie de propulsie pentru containere goale;9 — dispozitiv de obturare a tubului 
pentru containere goale; 10 — stație de încărcare și dispecerat. 


înalt grad de standardizare; pot fi plasate 
în subteran sau suprateran pe orice con- 
figuraţie de teren; nu depind de aderenţă; 
permit recuperarea energiei gravitaționa- 
le și de frinare; pot fi aplicate în zone de 
deal și de munte, unde sint, în general, 
concentrate materiile prime; pot evita 
scoaterea terenurilor din circuitul agricol; 
rezolvă în mod optim operaţiile de descăr- 
care-încărcare; permit protecția mărfii 
transportate; sint universale, înlesnind 
transportul pe același traseu al mai mul- 
tor categorii de mărfuri; permit o exploa- 


tare de lungă durată — peste 50 de ani —, 
lucru imposibil la bandă și auto; datorită 
specializării, permit o proiectare optimi- 
zată cu indice ridicat de fiabilitate și eco- 
nomicitate; au o mare capacitate de auto- 
matizare; operaţiile de întreţinere sînt re- 


` duse la minimum; permit o securitate a 


muncii aproape absolută; au un regim de 
amortismente foarte economic, deoarece 
majoritatea echipamentelor componente 
sint statice; datorită simplităţii tehnolo- 
giei constructive și funcţionale, implică 
personal cu specializare redusă. 


HIDROCENTRALE DE MARE PUTERE 

cădere de apă de 324 m. Puterea instalată a centralei este de 
220 MW, iar producția de energie de virt este de 400 milioane 
kWh anual. Pe lingă producţia de energie electrică, amenajările 
de pe Argeș (14 hidrocentrale cu puteri instalate între 7 și 
15 MW) au permis mărirea suprafeței irigabile din bazinul 
rîului cu cca 100 000 ha, redarea în circuitul agricol a unei supra- 
fețe de cca 10000 ha (supusă altădată inundaţiilor în timpul 
viiturilor), cît și acoperirea necesităților cu apă potabilă şi 
industrială a municipiilor Bucureşti şi Pitești. 

Cu aceeași putere instalată — 220 MW (3 grupuri de 73,3 MW, 
fabricate de Întreprinderea de mașini Reșița) și 390 GWh/an 
energie electrică — a fost dată în funcţiune, în 1977, hidrocen- 
trala «Mărișelu» de 'pe rîul Someșul Cald. Uzina foloseşte o 
cădere brută de apă de 469,5 m. În spatele barajului de 100 m 
înălțime s-a format lacul de acumulare Fintinele, lung de 22 km 
si cu un volum de 220 milioane m? de apă. 

Tot pe Someșul Cald a fost dată în folosinţă hidrocentrala 
«Tarniţa», care are o putere instalată de 45 MW şi produce 
80 GWh/an energie electrică. 

Dar prima hidrocentrală de mare putere care s-a construit 
în țara noastră, conform primului plan de electrificare, a fost 
«V.I. Lenin» de pe Bistriţa, intrată în funcţiune încă din 1960. 
Uzina are o putere instalată de 210 MW (realizată în 6 grupuri 
Francis — 2x 50MW şi 4x 27,5 MW) şi o producție medie anuală 
de energie de 392 GWh/an. Barajul de la Izvorul Muntelui, înalt 
de 127 m, a creat un lac de acumulare în lungime de 35 km, al 
cărui volum de apă totalizează 1230 milioane m°. Pe lingă 
energia pe care o produce, lacul permite și irigarea a 300 000 ha 
în regiunile secetoase din lunca Siretului. Dar întregul potenţial 
al Bistriţei a fost dirijat și pentru celelalte 11 hidrocentrale de 
mai mică putere (intre 11 și 44 MW), care împreună cu Hidro- 
centrala «V.I. Lenin» au 431 MW. 

Cea mai recentă hidrocentrală de putere mare — 150 MW 
— este aceea de pe riul Sebeș, denumită «Gilceag», intrată în 
funcțiune în acest an, care produce 260 GWh/an energie elec- 
trică. Lîngă uzină, printr-un baraj de aproape 100 m înălțime, 
s-a realizat lacul Oașa (cu un volum de 130 milioane m? de apă), 
prin care se face regularizarea Sebeșului. Ca și la Lotru, corpul 
barajului Oașa esțe executat din anrocamente extrase dintr-o 
apropiată carieră. In centrală sint instalate două hidroagregate 
de construcţie românească, de cite 75 MWh fiecare, la o cădere 
de 465 m, cu performanţe ridicate. O galerie de fugă scurtă 
(600 m) restituie apele în lacul Tău, care constituie, la rîndul 


său, rezervorul de apă pentru hidrocentrala următoare de pe 
Sebeș, cea de la Șugag, cu o putere tot de 150 MW. Pe această 
vale vor mai fi construite hidrocentralele: Frumoasa, Săsciori 
şi Petrești, cu puteri instalate între 4 şi 150 MW. 

Amenajări hidroelectrice urmează să se execute și pe cursul 
altor rîuri ale țării (Olt, Siret, Ialomița, Dimboviţa, Jiu, Timiş 
etc.), dar, datorită condiţiilor hidrologice specifice acestor 
bazine, se vor construi centrale electrice de puteri mai mici. 
Oltul prezintă cel mai însemnat potenţial hidroenergetic —17% 
din potenţialul cursurilor de apă interioare. Pe cursul lui au 
început încă din 1970 amenajările hidroenergetice, urmind a se 
construi 25 de hidrocentrale (pînă în august 1980 au fost date 
în funcţiune itotalizind o putere instalată de 376 MW), care vor 
avea în total cca 1 300 MW putere instalată și vor produce anual 
cca 3 miliarde kWh energie electrică. Totodată, prin lucrările 
hidrotehnice se vor scoate de sub inundații 65 000 ha, iar iriga- 
tiile vor fi extinse pe 600 000 ha. 

În totalitatea lor, aceste hidrocentrale mari, construi- 
te pînă în prezent,însumează o putere instalată de 2360 MW 
și produc peste 8 100 GWh/an energie electrică, ceea ce întrece 
cu mult totalul celorlalte peste 60 de hidrocentrale mai reduse 
ca potenţial energetic de pe riurile interioare (respectiv 1 000 MW 
putere instalată si peste 3200 GWhian energie electrică). 

Pentru viitorul cincinal, așa cum se prevede în Directivele 
Congresului al XII-lea al P.C.R., se va pune în funcțiune o 
putere instalată de 6 700—6 900 MW. Se vor realiza noi centrale 
electrice și termice pe bază de combustibili inferiori; va fi dată 
în funcțiune Hidrocentrala Porţile de Fier II, cu 216 MW, pre- 
cum şi peste 2 000 MW în hidrocentralele și microhidrocentrale- 
le de pe riturile interioare; va începe construirea de noi centrale 
hidroelectrice pe porțiunea românească a Dunării. 

Pentru a ilustra mai fidel aceste viitoare realizări de mare 
importanță pentru economia noastră socialistă, vom aminti 
că în perioada 1981—1985 este prevăzut să se construiască 
următoarele mari hidrocentrale: «Turnu Măgurele-Nikopole», 
de 402 MW putere instalată; «Riul Mare-Retezat», de 335 MW; 
Tismana, pe Cerna, de 106 MW; «Sadu-Bumbeșşti», pe Jiu 
(etapa l), de 200 MW; «Brădişor», pe Lotru, de 115 MW, şi «Dră- 
gan-Remeţi», pe Valea Iadului, de 100 MW, plus alte peste 40 de 

hidrocentrale pe riurile interioare, a căror putereinstalată va 
fi cuprinsă între 1 și 75 MW. 

La nivelul anului 1990, producţia de hidroenergie se va apro- 
pia de 26 miliarde kWh/an, care va reprezenta 65% din poten- 
țialul tehnic amenaiabil al R.S.R. Reiese clar că, deși hidro- 
energia reprezintă în țara noastră o sursă de energie primară 
limitată, ea va avea un rol important și în următoarele decenii. 

„foraj 
orizontal 


Transpunind in viaţă Directivele celui 
de-al XII-lea Congres al P.C.R., specialiștii 
de la Institutul de cercetare științifică şi 
inginerie tehnologică pentru utilaj petrolier 
Ploieşti (IPCUP) se străduiesc să contribuie 
din plin la realizarea principalei sarcini — 
lărgirea bazei proprii de materii prime, spo- 
rirea gradului de asigurare din resurse in- 
terne a necesităților economiei naționale și 
reducerea substanţială a importurilor. 

"Ţara noastră este astăzi confruntată de 
necesități energetice tot mai mari, car 


impun industriei extractive abordarea unor 


tehnici și tehnologii deosebite pentru valo- 
rificarea rapidă a zăcămintelor de minerale 
solide utile și cărbuni pentru exploatare și 
creşterea factorului final de recuperare a 
țițeiului. Prin aceste tehnologii se solicită 
cu prioritate săparea mecanizată de galerii 
subterane în secțiune plină. Instalaţiile de 
foraj galerii subterane de acest profil, care 
vor fi folosite în industria de minerit, își 
vor găsi utilizări prioritare și în alte domenii 
ale economiei naţionale (cum sint cele 
pentru execuţia galeriilor de fugă la con- 
struirea de hidrocentrale sau cele pentru 
liniile de metrou și pentru subtraversări 
de căi rutiere și feroviare). 

«Pentru asimilarea în țară și execuţia in 
serie a acestor instalații, în diferite variante 
de acţionare şi cu mai multe echipamente 
de completare, în funcţie de diferitele dome- 
nii de utilizare — ne mărturiseşte inginerul 
Julian Grădișteanu de la IPCUP — a 
fost desemnat M.I.C.M., cu unităţile sale 
de fabricaţie și proiectare în subordine. 
Ca urmare, IPCUP — ca proiectant gene- 
ral al sistemei de mașini corespunzătoare — 
a introdus în preocupările sale cercetarea și 
proiectarea instalaţiilor pentru săpat ga- 
leriile orizontale în minele de cărbune și 
a instalațiilor pentru exploatarea țițeiului 
prin minerit.» 

O solicitare deosebită aflăm că s-a inre- 
gistrat în ultimul timp şi din partea M.E.E., 
pentru instalațiile de foraj galerii orizontale 
necesare execuţiei galeriilor de fugă pentru 
hidrocentrale, ca și din partea Întreprinde- 
rii «Metrow»-București. 

Performanţele tehnice ale acestor insta- 


lații chemate să mecanizeze săparea de ga- 
lerii în condiții extrem de dificile sau im- 
posibile prin metodele obișnuite minerești 
pot fi evidenţiate prin diametrul de săpare 
de pină la 6 m, viteza de avansare între 
2 şi 6 m/h, iar volumul de rocă evacuat între 
100 și 160 m/h. 

Pină în prezent, beneficiarii (M.M.P.G. 
și M.E.E.) au realizat asemenea galerii cu 
instalaţii din import, cum ar fi DEMAG» — 
R.F.G., cu acţionare hidrostatică pentru 
cărbune, in bazinul Petroșani, și «ROB- 
BIN% — S.U.A., cu acţionare electrică. la 
șantierul hidrocentralei de pe Riul Mare. 

n urma contactelor avute de specialistii 
IPCUP cu șantierele menţionate, cit şi cu 
specialiştii beneficiarilor, a rezultat că pen- 
tru asimilarea și fabricaţia instalaţiilor de 
foraj orizontal cu performanţe tehnice ase- 
mănătoare celor străine sint necesare o fază 
de studii, analize, cercetări fundamentale și 
aplicative pe standuri de probe speciale. 
De asemenea este nevoie de o colaborare 
largă cu o serie de unități de cercetare ști- 
inţifică şi inginerie tehnologică din cadrul 
M.I.C.M. și al altor ministere și centrale 
pentru fazele de cercetare și proiectare, pre- 
cum și o cooperare largă în fabricaţie intre 
mai multe unități constructoare. 

Pentru o fabricație cu un grad mare de 
tipizare este necesară unificarea soluțiilor 
constructive ale diferitelor tipuri de insta- 
iații, precum și a dotărilor cu echipamente 
ale acestora, impuse de necesitățile tehno- 
logice de săpare a galeriilor subterane în 
secțiune plină. În privința acționării aces- 
tor instalații, este de luat în considerare 
atit cea electrică în curent alternativ, care 
este utilizabilă in săparea galeriilor pentru 
hidrocentrale, pentru liniile de metrou și 
i pentru galeriile din exploată- 
rile de minereuri, cit și cea 
hidraulică, utilizabilă la săpa- 
rea galeriilor subterane din 
minele de cărbuni și din ex- 
ploatările de ţiţei. 

Sistemele de transport ale 
detritusului din frontul de 
lucru, în afara instalaţiei pro- 
priu-zise, trebuie corelate cu 
vitezele de avansare a sapelor 
în rocă, cit și cu metodologia 
de prelucrare și exploatare a 
detritusului, care conține mi- 
nereuri, cărbune sau țiței. 
Pentru orientarea și controlul 
instalaţiei de foraj în frontul 
de lucru, se vor adopta siste- 
mele bazate pe emisia sti- 


mulată și coerentă a luminii, realizare teh- 
nică de virf pe plan mondial. 

Pentru execuţia rolelor sapelor de foraj, 
va trebui avută în vedere o varietate foarte 
mare a elementelor așchietoare de la știftu- 
rile din carburi dure sinterizate pentru te- 
renurile tari, foarte tari și abrazive, pină la 
rolele cu dantură frezată pentru rocile slabe 
şi medii. În ceea ce priveşte tehnologia dis- 
locării propriu-zise, se va avea in vedere atit 
acțiunea pur mecanică a rolelor sapei, cit 
şi sistemul hidraulic de săpare prin utilizarea 
jeturilor de fluid cu viteze foarte mari, 
tehnică de virf utilizată în Japonia și S.U.A., 
precum și acțiunea combinată a acestor 
două sisteme. 

Este necesar de menționat că aceste 
instalații trebuie dotate cu echipamente care 
să asigure consolidarea galeriilor săpate, 
realizate prin introducerea unei coloane de 
oţel, constituite din segmente cilindrice 
imbinate și fixate prin bolțuri și prin cimen- 
tarea spaţiului dintre această coloană și 
diametrul săpat. De asemenea, pentru tra- 
versarea unor formaţii friabile, neconsolida- 
te, se va avea in vedere o tehnică specială, 
care prevede asigurarea unei zone presu- 
rizate in frontul de lucru, izolată etanș față 
de restul galeriei traversate și consolidate. 

Pentru soluționarea optimă a construcției 
și funcționării acestor echipamente, este 
necesară extinderea bazei proprii de cerce- 
tare a IPCUP pentru studiul pe modele 
al efectului diferitelor construcții de role 
de sapă,in funcție de forabilitatea formați- 
unilor traversate și de regimul de foraj im- 
pus, pentru sistemele de măsurare a devia- 
ției galeriei, ori utilizarea dispozitivelor la- 
ser, inclusiv computerizarea prelucrării da- 
telor obținute de corelarea parametrilor re- 
gimului tehnologic, pentru studiul tehnolo- 
giei de foraj cu viteze mari de jeturi de fluid 
cu trepte de diametre de sapă și pentru 
echipamentele necesare consolidării forma- 
țiunilor traversate. 

Pentru a răspunde cit mai prompt sarci- 
nilor urgente trasate în această direcție, în 
cadrul IPCUP se vor eșalona eforturile de 
asimilare, începînd cu rolele sapelor utili- 
zate la instalaţiile importate deja de bene- 
ficiari, pentru a asigura continuitatea func- 
ționării acestor instalații în fronturile de 
lucru existente. De asemenea, cit de cu- 
rind se va trece și la realizarea celorlalte or- 
gane componente ale instalaţiei pentru a 
rezulta în intregime fabricarea ei în țară și 
să poată fi dată în folosință pe toate celelalte 
șantiere ce o solicită. 

Dr. C. NEDELCU 


IMAGINE PERFECTĂ, 
SUNET PLĂCUT: 


TELEVIZOARELE CU 
CIRCUITE INTEGRATE 


„.Vă oferă posibilitatea să vizionaţi cele mai di- 
verse emisiuni: filme. concerte, piese de teatru, spec- 
tacole de operă, transmisiuni sportive, cursuri de 
limbi străine, emisiuni ştiinţifice ş.a. 

Magazinele şi raioanele de specialitate ale comer- 
țului de 'stat vă prezintă o gamă largă de televizoare 
cu circuite integrate realizate la Întreprinderea «Elec- 
tronica» — Bucureşti. 

Iată cîteva avantaje pe care le oferă în exploatare 
televizoarele cu circuite integrate: 

— Durata de folosire îndelungată. 

— Reducerea consumului de energie electrică cu 
circa 33%, prin îmbunătățiri constructive şi func- 
ționale. 

— Funcționarea normală, chiar şi la variații mai 
mari ale tensiunii pe rețea, datorită încorporării unui 
stabilizator în aparat. 

— Simplificarea operaţiunilor de depanare prin 
folosirea în construcția televizoarelor a modulelor 
funcționale, module care se pot înlocui cu operativitate. 

Garanţia pentru buna funcţionare a televizoarelor 
cu circuite integrate este de 12 luni. 

În toate magazinele şi raioanele specializate ale 
comerțului de stat, televizoarele cu circuite integrate 
se pot cumpăra şi cu plata în maximum 24 de rate 
lunare, cu un acont de 15%, din prețul de vinzare al 
aparatului. 


Denumirea Diagonala Preţ, Acont, Rate lunare 
televizorului ecranului lei 15% (24 de rate) 


SPORT 31 cm 3000 450 106 
(portabil) 

OLT 44 cm 2920 438 103 
SNAGOV 47cm 2920 438 103 
SIRIUS 50 cm 3050 457 108 
SIRIUS 50 cm 3100 465 110 
DIAMANT 6lcm 3600 540 128 
DIAMANT  6lcm 3720 558 132 


LUX 65 cm 4000 600 142 


| 
| 


IMPLANT DENTAR SUB 


HIRNOZA 


La Facultatea de stomatologie din Bucu- 
rești a fost efectuată o operație chirurgi- 
cală în condiții mai puțin obişnuite. Este 
vorba de realizarea unui implant dentar 
sub hipnoză, desfășurat în condiții com- 
parabile cu situaţiile în care se adminis- 
trează anestezice. Intervenția chirurgicală 
este opera dr. Paul Orleanu de la Clinica 
de protetică dentară, hipnoza fiind indusă 
de prof. dr. Vladimir Gheorghiu. cercetă- 
tor științific principal la Institutul de științe 
pedagogice și psihologice din București, 
Intervenția a durat 25 de minute, hemoragia 
fiind absolut egală cu cea înregistrată 
în cursul și după operaţiile de acest gen 
realizate sub anestezie locală, dublată de 
substanțe vasoconstrictoare. 

Ne aflăm la un an de la operaţie și con- 
trolul efectuat periodic a arătat eficiența 
acesteia. Pentru precizarea condițiilor în 
care a decurs operaţia și explicarea sem- 
nificației ei științifice, ne-am adresat dr. 
Vladimir Gheorghiu, specialist în proble- 
me de hipnoză clinică şi experimentală: 

— Inainte de a ne relata despre modul 
de desfășurare a intervenției chirur- 
gicale, ce ne puteți spune despre folo- 
sirea hipnozei în combaterea durerii? 

— Combaterea și atenuarea durerii re- 
prezintă obiective însemnate ale hipnozei 
medicale. Se înțelege astfel de ce stoma- 
tologia s-a numărat, încă de la început, 
printre principalii ei beneficiari. Firește că 
soluţiile medicamentoase rămîn, în con- 
tinuare, indispensabile și este foarte puțin 
probabil că hipnoza le-ar putea înlocui. 
Şi totuși, în situaţii particulare, ea poate fi 
salutară. 

— De ce s-a recurs la hipnoză în 
cazul acestei intervenții chirurgicale? 

— Rezolvarea problemelor stomato- 
logice pe care le prezenta pacientul C.B. 
se putea face prin implant dentar. De- 
oarece pacientul prezenta o anumită in- 
toleranţă la substanțele medicamentoase, 
s-a adus în discuție oportunitatea reali- 
zării intervenţiei chirurgicale în condiţiile 
unei anestezieri prin sugestie. Dealtfel, 
din cauza unor disfuncţii neurovegetative, 
pacientul se afla de mai multă vreme în 
Îngrijirea mea psihoterapeutică, printre 
procedeele folosite figurind și hipnoza. 
Tinînd seama de acest fapt, s-a propus 
recurgerea la anestezia prin hipnoză. 

— Care a fost reacția pacientului 
față de soluția adoptată? 

— Pacientul a acceptat fără rezerve 
această soluţie. Hipnotizabilitatea subiec- 
tului a fost testată cu ajutorul scalei Har- 
vard (Shor-Orne). Scorul obținut — 10 
puncte din 12 posibile—a evidențiat 
gradul ridicat de susceptibilitate hipnotică 
a subiectului. În mod special însă, în cazul 
acestei intervenţii, extrem de dureroase, 
s-a verificat sugestibilitatea pacientului 
la sugerarea analgeziei hipnotice: el n-a 
reacționat la excitanţi dureroși de tipul 
unor înţepături în diverse zone ale mu- 
coasei gingivale, mergind pînă în pro- 
funzime, la corticola osului mandibular. 

— Există precedente de implant den- 
tar sub hipnoză? 

— In recenta lucrare «Hypnosis in the 


Relief of Pain» a soților Hilgard se men- 
ționează o multitudine de cazuri de trata- 
ment stomatologic, în care hipnoza a fost 
singurul anestezic utilizat. Implantul den- 
tar nu figurează printre ele. Explicaţia 
poate fi legată, pe de o parte, de faptul că 
realizarea unei astfel de intervenţii n-a 
intrat încă în practica curentă, iar pe de 
altă parte, de faptul că ea se dovedește 
a fi extrem de dureroasă, deoarece im- 
plică zone deservite de numeroși senzori 
care interesează sfera trigeminală, re- 
cunoscută pentru înaltul grad de receptivi- 
tate la excitanții dureroși. Pregătirea țesu- 
turilor în vederea realizării implantului 
presupune efectuarea unei incizii de 3— 
4 cm a mucoasei şi periostului și, ulterior, 
realizarea unui șanț, de aceeași lungime, 
cu o profunzime de 1,5—2 cm, în ramul 
orizontal al mandibulei. În același timp, 
zona respectivă este puternic vasculari- 
zată și există posibilitatea unei hemoragii 
atît intra cît și postoperatorii, fapt ce în- 
greunează realizarea actului operator, pu- 
tind influenţa negativ evoluţia ulterioară. 

— Cum s-a comportat pacientul în 
timpul operației? A 

— Pe tot parcursul desfășurării inter- 
vențţiei, am ţinut mîna pacientului în mina 
mea, scopul fiind acela de a-i oferi aces- 
tuia o modalitate suplimentară de a-l 
«simţi aproape pe terapeut», iar mie pri- 
lejul de a controla mai bine întreaga 
situație. La primele manevre operatorii, 
subiectul a prezentat o mimică ce trăda 
disconfort, obiectivat,dealtfel, și prin ușoa- 
re gemete. Treptat, prin sugestii persua- 
sive repetate, pacientul reușește să se 
relaxeze tot mai mult 

Este de reținut faptul că nici unul din 
momentele de crispare, exteriorizate în 
mimică, nu a fost însoţit de o încordare 
la nivelul membrelor. În nici o etapă a 
intervenţiei, pacientul nu mi-a strîns mîna 
și nici n-a prezentat formele obișnuite 
pentru o astfel de situaţie: încordarea mus- 
culaturii trunchiului. La un moment dat 
s-a observat chiar intenția subiectului de 
a rîde și de a vorbi. 

— Ce aţi consemnat după termina- 
rea intervenției chirurgicale? 

— Se înţelege că pe parcursul interven- 
ției s-au transmis, în repetate rînduri, și 
sugestii vizind evoluția postoperatorie. 
Subiectul nu a acuzat dureri postopera- 
torii nici imediat după ieşirea din hip- 
noză și nici mai tîrziu. El nu a luat medi- 
camente nici înainte, nici după intervenție. 
Comportamentul postoperator al subiec- 
tului a fost caracterizat, în general, prin- 
tr-o stare de euforie accentuată. La cere- 
rea lui, după două ore de la intervenția 
chirurgicală, subiectul a înregistrat pe 
bandă de magnetofon o relatare detaliată 
cu privire la trăirile avute în timpul reali- 
zării implantului. 

Cu permisiunea dr. Vladimir Gheorghiu, 
căruia îi mulțumim pentru interviul acor- 
dat, reproducem citeva fragmente din de- 
claraţiile pacientului: a! 

„Am cochetat cu ideea implantului prin 
hipnoză vreo 10 zile, fiind sigur, în urma 
experienței, de luni de zile, de a lucra îm- 


EY: 


preună cu psihoterapeutul meu, dr. Gheor- 
ghiu, că nu vor fi nici un fel de probleme. 

Este adevărat că, incepind de aseară, 
lucrurile nu mi s-au mai părut atit de lim- 
pezi. Am simţit deodata că termenul se 
apropie, şi o tensiune a pus stăpinire pe 
mine. Înainte de culcare am făcut un auto- 
training, mi-am impus o liniștire şi o relaxare 
totală, care mi-au reușit, și am adormit 
imediat. 

Dimineaţa am fost chiar emoţionat văzina 
pregătirea și mai ales luînd contact cu starea, 
ca să zic așa, nu de-scepticism, cit de ner- 
vozitate a doctorilor care urmau să opereze. 

Relaxarea a început destul de greu. Cali- 
tățile prof. Gheorghiu de a-mi impune o 
calmare totală au fost acelea care m-au 
determinat în cele din urmă să uit atit de 
locul unde mă aflu, cit și de scopul inter- 
venției. Comenzile de calmare erau din ce 
in ce mai puternice ca rezonanță în con- 
știința mea. Ele mă îndemnau să-mi trans- 
înut atenția: sint pe malul mării, la Mamaia, 
unde dr. Orleanu va tace un experiment 
şi mi-l va povesti. Sigur că mi-l va povesti 
și eu voi fi martorul acelui experiment și, 
ca orice poveste, cred eu, va fi un pic trăită. 
Indicaţie foarte importantă de la care a 
plecat starea mea de liniștire, în sensul că 
am început să mă decuplez total. Adică 
ideea aceasta că nu sînt de fapt participant, 
că nu sint decit spectator m-a dus către 
calmare. 

A început intervenția. Lucrurile sigur că 
nu-mi sint foarte limpezi. Am simţit nişte 
dureri, care mi-au fost atenționate și din 
partea medicilor, adică a celor care spuneau 
«mai adu-mi foreza», sau «nu vezi cit 
singe curge, schimbă-i tamponul» etc. 

Nu ştiu exact, nu pot să-mi dau seama 
exact cit a durat în timp operaţia propriu- 
zisă. Sugestia că aș fi la mare mi-a fost 
ajutată și de faptul că, aflindu-mă în clinica 
de lingă Parcul Cişmigiu şi geamul fiind 
deschis, auzeam porumbeii şi alte păsărele, 
foşnetul copacilor, asemănător, pe undeva, 
cu parcul și cu grădina din fața hotelului 
din Mamaia, unde mi-am petrecut multe 
veri. 

Sigur că am avut la un moment dat niște 
icneli sau un tremur sau ceva de genul 
acesta, dar în clipa cînd ţi se lucrează cu 
foreza pe os, cum mi s-a povestit... 

Nu am fost dedublat ca într-o stare de 
uitare sau de vis, aș putea spune că eram 
despărțit de mine. Contactul cu mina pro- 
fesorului Gheorghiu mă făcea corp comun 
cu ceva din afara mea şi asistam exact ca 
la ọ manifestaţie, în care vezi şi niste lucruri 
mai puțin plăcute, dar nu intervii. 

Am lucrat muit timp cu. stomatologii: 
mă anesteziau cu diverse substanțe... și 
eram foarte irascibil, dincolo de faptul că 
anestezia se instala foarte greu; de exemplu, 
la o lucrare de acum patru ani, deși aneste- 
ziat, am simțit cum mi s-au introdus nişte 
cuie în maxilarul superior. Atunci am fost 
mult mai agitat şi mai încordat şi, cum să 
spun, și ca senzaţie, ca stare proastă, 
inima Îmi bătea, mă sufocam, aveam sen- 
zații de leșin. Despre această operație, care 
a fost mult mai complicată și mai profundă 
decit celelalte, şi pentru care nu am luat 
nici un sedativ, nu pot să vă spun mare 
lucru. După ce s-a terminat operația, am 
avut o stare de relaxare senzațională, co- 
mandată de dr. Gheorghiu, am căzut in- 
tr-un somn din care m-am trezit cu regret 
în clipa în care mi-a comandat. La circa 
20 de minute de la operație m-am urcat la 
volan şi am plecat unde am avut treabă” 


Interviu realizat de A. CHELCEA 


IN_ EDITURA ACADEMIEI 


ARSENI C.. HORVATH L. și 
CIUREA V. — Patologia neu- 
rochirurgicală intantilă (70 coli 
103 lei) 

Lucrarea reprezintă primul tra- 
tat de neurochirurgie infantilă 
publicat în țara noastră, avind 
un profil de diagnostic clinic și 
paraclinic şi de indicaţii tera- 
peutice. 

Din cuprinsul cărții desprin- 
dem: Sindromul de hipertensiu- 
ne intracraniană; Sindromul de 
compresiune medulară; Afecțiu- 
nile malformative; Traumatisme- 
le sistemului nervos; Afecțiunile 
tumorale; Afecţiunile inflamato- 
rii şi infecțioase; Parazitozele 
sistemului nervos central; Afec- 
țiunile vasculare neurochirurgi- 
cale; Afecțiunile specifice suga- 
rului; Afecţiuni neurologice cu 
implicaţii neurochirurgicale Re- 
educarea în neurochirurgia in- 
fantilă; Probleme de anestezie 
și reanimare. 

Lucrarea se adresează și spe- 
cialiştilor din pediatrie, chirur- 
gie infantilă, neuropsihiatrie in- 
fantilă, neurologie, oftalmologie, 
ortopedie, ORL. 

COLECTIV — Anuarul astro- 
nomic 1981 (10 coli, 9 lei) 

Anuarul astronomic cuprinde 
date și tabele ale coordonatelor 
Soarelui, Lunii, planetelor și ste- 
lelor fundamentale corespunză- 
toare la momente de timp al 
efemeridelor. Pentru unele fe- 
nomene s-a folosit timpul legal 
român, fapt specificat în tabele- 
le respective. Se dă lista prin- 
cipalelor comete periodice și a 
efemeridelor necesare observa- 
țiilor fizice ale Soarelui. De ase- 
menea sint menționate eclipse- 
le de Soare, cele de Lună și tot- 
odată se dau elementele. rela- 
tive la Steaua Polară, precum 
şi la ora legală pe glob. 


ÎN EDITURA TEHNICĂ: 


DUMITRAȘ C. ș.a. — Ştante 
şi matrițe din elemente modu- 
late (19 coli, 27 lei) 

Sint tratate probleme legate 
de proiectarea, realizarea, ex- 
ploatarea și întreţinerea ştanțe- 
lor şi matrițelor din elemente 
modulate. 

Cartea pune la dispoziția spe- 
cialiştilor din uzinele construc- 
toare de mașini un bogat mate- 
rial pentru studiu și practică, 
bazat pe rezultatele unor. înde- 
lungate cercetări teoretice și ex- 
perimentale efectuate în între- 
prinderi constructoare de ma- 
şini care aplică în producţie a- 
ceste ștanțe și matrițe. 
NEGREA C. şi PAVELESCU T. 
— Ambreiajul și cutia de vi- 
teze; Colecția «Auto» (6 coli, 
5 lei) 

VILCU MARIANA — Proble- 
me privind procesele de tilare 
(16 coli, 15 lei) 


DINESCU A. — Introducere 
în geodezia geometrică spa- 
țială (224 p., 18,50 lei). 


IN EDITURA MEDICALĂ: 


PERCEK A. — Printre mari 
cărturari și mari medici (15 
coli, 14 lei) 

Autorul acestui volum, medic 
specialist în radiologie și eseist 
de marcă pe probleme de popu- 
larizare a științei, a reușit să pre- 
zinte mai multe personalităţi de 
prim rang ale culturii și științei 
româneşti. Sub o formă foarte in- 
genioasă şi atractivă — de con- 
vorbiri imaginare, similare unor 
reportaje «pe viu» — autorul il 
introduce pe cititor în atmosfera 
perioadei respective și în sfera 
de preocupări a personajului. 

Printre reprezentanții «inter- 
vievaţi» este și Grigore Antipa 
(1867—1944). Prin «dialogul» pur 
tat cu marele savant român, au- 
torul cărții pune la dispoziția 
cititorului date mai puțin cu- 
noscute despre viața și opera 
marelui biolog darwinist: întîm- 
plările și faptele din copilăria 
petrecută la Botoșani, primii ani 
de școală, studiile la lași, stu- 
diile universitare de la Jena (a- 
vindu-l ca profesor, timp de 6 
ani, pe E. Haekel) etc. 

Aflăm, după o serie de date 
de ordin biografic, că cea mai 
plăcută și importantă preocupa- 
re a avut-o Grigore Antipa în 
crearea muzeologiei moderne, 
fiind iniţiatorul dioramelor (ca- 
drul natural al speciei respecti- 
ve),despre care profesorul Bash- 
ford-Dean — directorului Mu- 
zeului de științe naturale din New 
York — spunea că sint un model 
pentru toate muzeele din lume. 
După indelungi străduințe pen- 
tru întocmirea materialului mu- 
zeistic, cit şi pentru obținerea 
unui lăcaș corespunzător, Gr. 
Antipa a putut inaugura la 28 
mai 1908 Muzeul de științe na- 
turale, al cărui director a fost 
numit. Tot el este socotit și 
ctitorul Institutului de bioocea- 
mografie din Constanţa. 

Alegerea celorlalți 13 inter- 
locutori, reprezentanți ai cultu- 
rii și ştiinţei noastre din trecut, 
nu s-a făcut la întîmplare: Dimi- 
trie Cantemir, Simion Bărnuţiu, 
Carol Davilla, Nicolae Teclu, lon 
Mincu, Constantin Istrati, Vasile 


Pârvan, Gheorghe Marinescu ș.a. 


se aseamănă între ei datorită 
deschiderii largi spre problema- 
tica socială a timpului în care 
au trăit, a orientării politice pro- 
gresiste de nuanță socialistă. 

Lucrarea este valoroasă prin 


EDITURA MEDICALA 


CRONICĂ DE LIBRĂRIE 
Á 


INESTIMABILA VALOARE EDUGATIVĂ A TRECUTULUI * 


Se spune, pe bună dreptate, că rolul unui savant nu este 
numai acela de a cerceta fenomenele științifice, ci şi de a 
torma generaţiile noi. O nouă confirmare a acestui adevăr 
unanim recunoscut o reprezintă, fără îndoială, activitatea 
meritorie a profesorului Mihai Drăgănescu, membru cores- 
pondent al Academiei, personalitate marcantă a vieţii noastre 
științifice, de prezentare a contribuţiilor de seamă, a priorită- 
ților mondiale obținute în trecut de străluciți cercetători 
români în unele dintre cele mai actuale domenii ale știintei 
și tehnicii contemporane. Căci, în afara interesului deosebit 
pe care asemenea date le prezintă pentru istoria dezvoltării 
cunoașterii umane, exemplul strălucit al înaintaşilor capătă 
pentru generaţia tînără în special, o inestimabilă valoare 
educativă și formativă. 

Obiectul celei mai recente cercetări de istorie a științei româ- 
nești întreprinsă de prof. M. Drăgănescu, ajutat în această 
nobilă muncă de un colectiv prestigios de specialiști, printre 
care se numără profesorii Gheorghe Cartianu și Victor 
Mercea, membri corespondenți ai Academiei R.S.R., il 
constituie scoaterea la lumină a contribuţiei de extraordinară 
importanță adusă de un mare savant român — Augustin 
Maior (1882—1969) — la nașterea și dezvoltarea uneia dintre 
cele mai importante ramuri a telecomunicaţiilor actuale: 
teletonia multiplă 

Într-adevăr, în anul 1906, recurgind la teoria propagării 
curentului alternativ de-a lungul firelor, el demonstrează 
teoretic, pentru prima dată în lume, că prin folosirea curen- 
ților alternativi în telefonie s-ar putea realiza transmisia mai 
multor convorbiri simultan, la mari distanţe. În acelaşi an, el 
realizează prima schemă de teletonie duplex și o experi- 
mentează în laborator. Îşi continuă apoi experiențele pe o 
linie de 15 km, pe care reușește să transmită concomitent 
5 convorbiri telefonice. Publicindu-și rezultatele studiilor 
sale teoretice și practice în revistele de specialitate «Electro- 
technische Zeitschritt» (1907) şi «The Electrician», Au- 
gustin Maior își asigură prioritatea mondială a acestei 
importante descoperiri, confirmată în anii 1910—1911 de către 
americanul G.O. Squier, care realizează și el transmisia a 
două convorbiri simultane. Mai mult, în anii următori, el 
pregătește apariția unei alte descoperiri în domeniul tele- 
comunicaţiilor. lpotezele sale teoretice privitoare la posibili- 
tatea utilizării transferului rezonant în transmisiile telefonice 
la mari distanțe emise în anii '20 au fost verificate experimental 
în urmă cu cîțiva ani. Aplicarea acestei metode este de dată 
foarte recentă și insuficient perfecționată pină în prezent. 

Savant de talie mondială, Augustin Maior este însă şi un 
înflăcărat patriot. Renunţind la ofertele străinătăţii, e! se 
dedică organizării serviciului de telecomunicaţii român și 
devine, totodată, fondatorul unei valoroase școli românești 
de fizică teoretică și aplicată în cadrul noii Universități 
din Cluj. Printre cei care s-au format sub îndrumarea sa se 
numără şi Hermann Oberth, cel care avea să devină mai 
tirziu «părintele cosmonauticii». 

Personalitatea lui Augustin Maior, munca și viața sa 
constituie un exemplu minunat pentru tinăra generaţie de 
astăzi și de miine a țării. 

PETRE JUNIE 


* Drăgănescu M. ș.a.-«Contribuţiile lui Augustin Maior la teletora 
multiplă», Editura Academiei, 1980. 


conţinutul documentar-educativ, 
contribuind la o mai bună cu- 
noaștere a celor care au impus 
ştiinţa românească pe plan in- 
tern şi internaţional. 
COLECTIV — Agenda medica- 
lă 1981 (24 coli, 21 lei) 
DRAGOMIRESCU V. — Pro- 
blematică și metodologie me- 
dico-legală (35 coli, 30 lei). 


ÎN EDITURA ALBATROS: 


DORIN IANCU — Prin țările 
aurorei boreale 

Bun cunoscător al nordului, 
autorul cărții recent apărute în 
colecția «Atlas» propune citi- 
torului o incursiune în Norve- 
gia, Suedia și Finlanda. Reunite 
sub un titlu atrăgător, marcate 
de similitudini și deosebiri evi- 
dențiate cu pricepere, cele trei 
țări ale nordului european sînt 
fin «portretizate». Structura căr- 
ţii are o logică... geografică. Pri- 
ma parte prezintă Peninsula 
Scandinavă și păminturile finice 


cu caracteristicile peisajului lor, 
rezultat din orogeneză și mode- 
lările glaciaţiunii, vechea civili- 
zaţie a locurilor, istoria celor 
dintii locuitori. Informaţia fizico- 
geografică, de geografie econo- 
mică şi umană este armonizată 
cu o «geografie sentimentală», 
care lasă să se înțeleagă inter- 
dependențele logice și face lec- 
tura agreabilă. A doua parte 
este un periplu sub Steaua Po- 
lară, prin Norvegia, Suedia și 
Finlanda. Informația densă, bine 
dozată, stilul vioi, pe alocuri cu 
rezonanțe poetice, îl poartă pe 
cititor prin ce au mai specific 
geografia, istoria, cultura, viaţa 
oamenilor din cele trei țări. A- 
ceastă parte a cărţii, deși con- 
cepută ca un memorial de călă- 
torie, are în ea date și fapte care 
configurează în unitatea lor o 
descriere destul de elocventă a 
fiecărei țări, oferind celui care o 
parcurge imagini vii, personali- 

Mulupicie poxbilităui patologice organice 
şi psihice ale dinamicii sexuale masculine şi 
feminine, manifestate în cadrul cuplului 
sexual marital, cu răsunet variat asupra 
armoniei şi stabilității acestuia, ridică, de 
fiecare dată, problema prognosticului şi a 
terapiei. 

Chiar dacă în sexologie este normal să se 
adopte, în raport de diagnosticul tulburărilor, 
o terapie individuală, menită a înlătura cauza 
deficitului semnalat, în patologia sexuală 
terapia devine din ce în ce mai mult o terapie 
de cuplu. Deşi poate implica şi o terapie 
medico-chirurgicală la fiecare dintre parte- 
neri, urmărind a corecta, înlătura sau di- 
minua cauzele patologice (organice sau psi- 
hice) care generează tulburări sexuale, te- 
rapia de cuplu trebuie să plece de la elucida- 
rea motivaţiei deficitului sexual al cuplului, 
avînd drept scop refacerea dialogului dintre 
partenerii cuplului, prin crearea unui mi- 
croclimat propice cunoaşterii reciproce a 
particularităţilor psihosomatice ale parte- 
nerilor. Chiar dacă tulburările decelate la 
subiect erau preexistente formării cuplului 
marital, starea patologică depăşeşte indi- 
vidul, afectind cuplul şi conferindu-i un 
prognostic negativ, cel puţin temporar. 

Fără îndoială că, în această optică, o 
amplă şi minuțioasă examinare clinică (inclu- 
siv psihologică) a cuplului permite decela- 
rea tarelor organice sau psihice incompati- 
bile sau greu compatibile cu convieţuirea în 
cuplu. Un alt grup de cauze vizează deficien- 
tele sexuale mai puţin structurate ale unuia 
dintre parteneri, apărute înaintea debutului 
vieţii sexuale, dar manifestate în cadrul 
cuplului. Nu trebuie să omitem nici aportul 
concret al partenerului heterolateral de cuplu 
în generarea sau întreținerea deficitului sexual 
al «celuilalt» şi, nu rareori, în accentuarea 
tulburărilor sexuale, aportul putind fi con- 
ştient sau involuntar, dar cu nimic mai puţin 
patogen. 

Deşi în articolele noastre anterioare, abor- 
dînd aspecte ale patologiei sexuale mascu- 
line şi feminine, de natură a contura convie- 
țuirea in cuplu, ne-am referit şi la indicaţiile 
terapeutice, acum sîntem în măsură să sinte- 


tizăm problema terapiei, răspunrind prin 
aceasta şi dorinței, deosebit de frecvent 
exprimate, a corespondențţilor noştri de a-i 
sprijini în înlăturarea dificultăţilor întimpi- 
nate în încheierea căsătoriei sau menține- 
rea ei. 

Lăsînd pentru alt prilej problema mastur- 
baţiei, incriminată în tulburarea dinamicii 
sexuale şi a armoniei cuplului marital, ne 
vom preocupa, începînd cu acest articol, de 
sintetizarea datelor esențiale privind tera- 
pia sexuală de cuplu. Suferințele cele mai răs- 
pindite reclamate de corespondenţii noştri 
se referă la actul sexual, în mod firesc cei 
mai numeroşi fiind subiecții masculini. 

Insuficiența sexuală, în special impotenţa 
erecțională, ejacularea precoce şi mai rar 
dizorgasmia sînt principalele manifestări ale 
patologiei sexuale masculine. Pentru subiec- 
ţii feminini acestea sînt: disfuncţia orgasmică, 
frigiditatea şi, pe plan secundar, dispareunia 
şi vaginismul. i 

Impotența sexuală primară, manifestată 
anterior constituirii cuplului este acceptată în 
sensul incapacității subiectului masculin de a 
realiza actul sexual, deficitul erecțional fiind 
total (anerecție) sau parțial (insuficient şi de 
scurtă durată). Imipotenţa sexuală secundară 
corespunde incapacitățn subiectului mascu- 
lin de a realiza sau de a menţine o erecție 
suficientă pentru înfăptuirea actului sexual, 
insuficiență dobindită precoce sau tardiv. 
Impotentul primar este cel ce a eşuat şi 
continuă a eşua în tentativele de raport 
sexual, iar impotentul secundar cel ce a fost, 
mai mult sau mai puţin eficient anterior, 
pină la un moment dat, cînd din anumite 
cauze, organice sau psihice, începe să eşueze, 
creîndu-i-se un reflex inhibitogen. În cazu- 
rile de impotență primară, terapia de cuplu 
se pune numai după ce se dovedeşte eficient 
tratamentul individual medico-chirurgical. 

Impotenţa sexuală secundară este generată 
de o multitudine de cauze: afecţiuni genetice 
de intersexualitate, hermafroditism şi pseudo- 
hermafroditism, sindroame K.linefelter, Tur- 
ner, Steinert, hipospadias, eunucoidism, in- 
fantilism genital sever asociat, uneori, şi cu 
ginecomastie etc. Notăm, de asemenea, cau- 
zele neurologice congenitale sau dobindite 
înaintea debutului sexual şi care se răsfring 
asupra dinamicii sexuale. Amintim,totodată, 
şi cauzele cu substrat endocrin, îndeosebi 
hipofizare, tiroidiene, suprarenale şi, bine- 
înțeles, testiculare. 

În toate aceste tipuri cauzale se impune 
anamneza sau interviul bine dirijat. avind 
scopul să identifice categoria tulburărilor 


acuzate de subiect, în contextul trecutului 
său general şi sexual, în corelaţie cu antece- 
dentele ereditare, cu particularităţile debu- 
tului sexual, cu incidentele şi conduita parte- 
nerului sau partenerei. Urmează explorarea 
minuțioasă clinică şi paraclinică în vederea 
stabilirii diagnosticului etiologic al defici- 
tului sexual primar sau secundar, formulării 
schemei terapeutice corespunzătoare şi esti- 
mării prognosticului funcțional posttera- 
peutic al afecțiunii. 

Înlăturarea sau cel puțin ameliorarea sub- 
stratului cauzal organic incriminat, acolo 
unde bineînţeles este posibil, poate face apt 
sexual pacientul sau pacienta. 

Menţionăm, fără a insista, că substratul 
etiologic psihic al unora dintre cazurile de 
impotență sexuală primară este greu de 
remediat, impunindu-se o terapie individuală 
intensă, după care, pe măsura ameliorării 
stării pacientului, se poate trece la o terapie 
de cuplu. 

În cele ce urmează ne vom referi la ejacula- 
rea precoce, cea mai frecventă deficiență de 
dinamică sexuală masculină. Reamintim că 
noțiunea de ejaculare precoce se traduce, 
indiferent de particularităţile erecției şi de 
volumul spermatic (deşi de cele mai multe 
ori este asociată şi cu tulburări de erecţie), 
printr-o ejaculare ante sau imediat după 
începerea actului sexual. Ejacularea precoce 
este oarecum firească la unii subiecți mascu- 
lini aflați în situaţii particulare, cum ar fi: 
debut marital, stări tensional-erotice episo- 
dice, creşterea duratei preludiului erotic, stări 
fiziologice tranzitorii, fatigabilitate, episoade 
poststresante, alcoolism etc. În aceste cazuri 
trebuie să se acorde atenţie investigării cli- 
nice a subiectului, inclusiv testării psihologice, 
ceea ce permite diferenţierea situaţiilor tranzi- 
torii de cele stabile şi evidenţierea tipului de 
personalitate psihică a pacientului, elemente 
de maximă însemnătate pentru terapie. 

Participarea partenerei, concretizată prin- 
tr-un tip structural temperamental. contras- 
tant faţă de subiectul masculin, neadaptat la 
particulatitățile dinamice comportamentale 
ale partenerului masculin reprezintă o altă 
cauză a ejaculării precoce. De asemenea, un 
eșec anterior poate contribui la consolidarea 
deficitului ejaculator. 

Ejacularea. precoce se pretează mai mult 
la terapia de cuplu, urmărindu-se a se obține 
cooperarea conştientă, adecvată a partene- 
rei. Rezultatele înregistrate de principalele 
şcoli de sexologie clinică sînt încurajatoare şi 
statisticile indică vindecări sau ameliorări 
în 60—80% dintre cazuri. 


ORION R. — București, DUDU, MANIFIX — B., LS.D. — Brașov, 
COSTI D. — Pitesti. Sinteţi normal. Nu vă mai faceţi asemenea probleme. 


POSTA RUBRICII 
B.v.!. — Cluj-Napoca, SAN ANTONIO. Credem că ar fi bine să con- 
sulfați un medic dermato-venerian. Este singurul în măsură să vă indice 
tratamentul adecvat. 


BLUE BIRD. Şi totuși numai un medic vă va rezolva necazul. Deci con- 
sultați un androlog. Eventual de la Institutul de endocrinologie din Bucu- 


reşti. 

MARIANA 3689. Probabil că este vorba de un himen elastic, dilatabil 
În legătură cu celelalte două Intrebări, vă sfătuim să vă adresaţi unui medic 
ginecolog. 

OSCAR HABEL. Nu cunoastem acest medicament. Intrebati un derma- 


ARGONAUTICUS. Poate că ar fi bine să vă vadă un internist, care, dacă 

va fi cazul, vă va indrepta și spre un alt serviciu medical. 

M.G.M. — Vilcea. Nu aveţi motive să fiți disperat. Ceea ce vi s-a întimplat 

se datorează lipsei de experiență și nu altor cauze. Pentru durerile pe care 

le acuzaţi, consultați totuși un medic. 

DEER-SUMI-C. 1) Întrerupeți, neapărat, acest obicei. În timp, poate să 

vă creeze neplăceri. 2) Citiţi volumul «Sexologie» de Tudor Stoica. 

LUFTHANSA-727-R.C. În general, acest lucru se Intimplă atunci cind 

boala n-a fost bine tratată. ȘI nu credem că este cazul dv. 

GRAND PRIX-13. 1) Acneea este trecătoare 2) «Startul» în viața sexuală 

depinde de Imprejurări. Atenţie însă la implicaţii și la responsabilitățile 
e care le atrage cu sine. 3) Puteţi să continuaţi exerciţiile Yoga. 

TUDOR Z. — Constanța. Medicul care v-a tratat ce v-a spus? Urmaţi-i 

sfaturile. 

DORIN D. Întii terminaţi-vă studiile şi apoi gindiți-vă la această perspec- 
tivă. Este mult mai bine pentru amindoi. 

A.N.—13,S.V. — Brașov. 1) Ejacularea precoce impune o explorare andro- 
logică prealabilă, precum și o testare psihologică, în paralel cu cunoașterea 
experienței dv. sexuale. 2) Nu sint dimensiuni peniene standard, ci o armo- 
nioasă corespondenţă între parteneri în dialogul sexual. 

RALUCA D.M. — București | 18. Deficitul erectil și ejaculator semnalat 


*poate avea o cauză organică sau psihică, accentuată prin insuccesele repe- 


tate. Vă recomandam să vă adresati Institutului de endocrinologie «C.l. 
Parhon» (Laboratorul de andrologie) din București. 

C.T.C. — Slănic-Prahova Practica fiicei dv. este dăunătoare. Ginerele 
trebuie să se adreseze Institutului de endocrinologie «C.I. Parhon» din 
paowa, Laboratorul de andrologie, în baza unei recomandări medicale 
ocale. 

LXC — Zalău. O parteneră corespunzătoare, o activitate variată extrapro- 
fesională, inclusiv sport, o alimentație potrivită, o medicație sedativă neexa- 
gerată și multă, multă voință vă sint suficiente pentru a abandona practica- 
rea masturbației. 

ARICE RALUCA B. — Lupeni, L.S. — Galaţi, ARIEL — Brașov. Un răs- 
puns detaliat la multiplele Intrebări ridicate de dv. impune cunoașterea 
adresei, pentru a vi se răspunde prin poștă. Reveniţi. 

COSTEA DORU — lași. Adresaţi-vă clinicii de endocrinologie din lași 
pentru o explorare complexă andrologică. x 

J.R. COLINA. Vă recomandăm să vă adresati, pe baza unei recomandări 
medicale teritoriale, Institutului de endocrinologie «C.I. Parhon» (Labora- 
torul de andrologie) din Bucureşti. 

NEIL ARMSTRONG. Cum puteţi face aprecieri asupra pretinsei dv. 
ejaculări precoce cită vreme dv. nu aţi avut încă debutul sexual? Poluţiile 
şi spermatoreele nu au, în mod obișnuit, o semnificaţie patologică. Emi- 
siuni seminale sint posibile în momentele menţionate de dv. Este indicat, 
socotim, să vă gindiți la începerea vieții sexuale. 


în serviciu în anul 1983, a trecut deja 
testul celor 700 ore de funcţionare ne- 
întreruptă la fabrica din Derby, Anglia. 
Foarte puternic (144 kilonewtoni), a- 
cest motor are şi o altă caracteristică. 
de mare însemnătate în această pe- 
rioadă de «foame» energetică: consumă 
cu 40%, mai puţin carburant decît ac- 
tualele motoare aflate în funcţiune. În 


ULTIMUL MODEL 
prima etapă, nouă motoare din totalul 


Motorul «Rolls Royce» RB 211-535 C. de 181 vor lua drumul bancurilor de 
ales pentru «Boeing» 757 ce va intra probă. 


«ROLLS-ROYCE», 


EFORTUL DE A 
VORBI ÎN PUBLIC 


Unele măsurători foarte precise, e- 
fectuate de dr. Joel Z. Dinsdale şi dr. 
Jonathan Moss, au evidențiat că ac- 
țiunea de a vorbi în fața unui public 
induce, datorită emoţiei, dublarea pro- 
porţiei de epinefrină sau adrenalină din 
organism. Acest lucru are ca urmare 
ridicarea temperaturii corpului, creş- 
terea consumului de oxigen, sporirea 
concentraţiei de glucoză în sînge şi 
accelerarea ritmului cardiac. 


~ O CAMERĂ DE LUAT VEDERI NEOBIȘNUITĂ 


«Hadland Imacon» 675 (vezi fotografia) reuşeşte nu 
mai puţin decît 600 000 000 imagini pe secundă! Acoperă 
în cazul deplasării obiectivului de fotografiat perioade mai 
mici de $ picosecunde, rezolvind, datorită acestei viteze 
fantastice de lucru, probleme inabordabile pînă nu cu 
multă vreme in urmă: realizează urmărirea dezvoltării 
unei crăpături in materiale solide (sticlă, piatră. metal). 
înregistrează teste balistice, studiază descărcările din con- 


MAȘINA DE SCRIS A SECOLULUI AL XXI-LEA?” 


ductoare şi activitatea laserelor. Un prototip HI 675 s-a 
ocupat, de pildă, de urmărirea efectului pe care îl.au pică- 
turile de ploaie asupra geamurilor de la hublourile avio- 
nului «Concorde»! Nu este deci de mirare că mari firme 
din Japonia, R.F.G., S.U.A. şi Canada s-au arătat gata să 
achiziționeze — în ciuda costului piperat — preţiosul cam- 
pion al aparatelor de luat vederi. 


Suterind prea puţine modificări pe par- 
cursul existenţei sale, din momentul în 
care a fost inventată și pînă azi, mașina 
de scris s-a dovedit, putem afirma, destul 
de conservatoare. Chiar dacă au apărut 


făcute. Textul tipărit apare pe un ecran, 
astfel că în orice moment i se pot aduce 
corecturile necesare. El este memorat 
pe disc magnetic, de pe care se pot face 
oricite copii sint necesare. 


și mașini electrice de scris, principiul de 
bază al acestei noi construcții este același 
ca și la predecesoarele sale. 

Totuşi... mașina de scris a cunoscut 
în cele din urmă o transformare revolu- 
ționară. Recent a fost construită în Anglia 
o mașină de un tip cu totul nou. Ea efec- 
tuează lucrări cu o viteză de neimaginat 
pentru celelalte maşini de scris, chiar pen- 
tru cele mai perfecționate. Claviaturile noii 
maşini nu mai Sint amplasate in rînduri, 
ci sînt grupate într-un anumit fel, înălțimea 
ciaviaturilor depinzind de lungimea fie- 
cărui deget. Faptul acesta determină redu- 
cerea la minimum a mișcărilor în gol ale 
degetelor, ceea ce se răsfringe asupra 


numărului cu mult mai mic de greșeli se destinde. 


COMBATEREA 
STRESULUI PSIHIC 


Încordarea nervoasă, stresul psihic pot dispărea în zece minute — ne asigură 
specialiștii de la Institutul de cercetări în domeniul aparatelor medicale din U.R.S.S. — 
dacă utilizăm noul aparat antistres. De dimensiuni reduse, aparatul este prevăzut 
cu un ecran pe care se mișcă o pată de lumină ce-și schimbă configuraţia și culoarea. 
O fonogramă reproduce zgomotul mării. Omul stresat urmăreşte spotul luminos și 
acompaniamentul sonor. Imaginea și sunetul variază într-un ritm ce coincide cu 
frecvența respirației. Treptat, această frecvență scade și, adaptindu-se ei, pacientul 


MOTOR EOLIAN 


Construcţia din fotografie reprezintă rotorul de la stația 
electrică eoliană care funcționează pe una din insulele 
din golful Sf. Laurenţiu. Un asemenea rotor, care prinde 
la fel de bine vîntul din oricare direcţie ar bate acesta, a 
fost construit în Canada şi are la bază o veche idee elabo- 
rată încă în urmă cu peste o jumătate de secol în Franţa. 
Utilizarea ei practică a devenit realizabilă de-abia în zilele 
noastre, cînd, se ştie, a crescut mult interesul față de ener- 
gia vîntului şi au apărut materiale de construcție uşoare 
şi rezistente. 

Motorul eolian canadian furnizează energie electrică la 
o viteză a vintului de la 5,5 la 33 m/s. Motorul eolian are 
o înălțime de 50 m. Puterea staţiei este de 200 kilowaţi. 


COLECTOARELE DE MINERALE 


Mijloacele moderne de investigaţie au dovedit că, pentru 
sintetizarea unor produse organice necesare vieţii lor, plantele 
asimilează microelementele dispersate în sol. Astfel, roşiile 
asimilează zirconiu, varza — iod, castraveţii verzi — argint. 
A fost descoperit stronţiu în tomate, pepeni, dovleci, fasole 
şi varză, În boabele de porumb s-au găsit: tantal, beriliu, iridiu, 
aur şi zinc. Cantităţile sint, desigur, infinitezimale. 

Dacă aceste elemente se află în cantități mai mari, planta, 
neputind consuma întreaga cantitate pentru nevoile ei interne, 
depozitează micile particule în țesuturi. Cind aceste particule 
se string în cantități mari, ele se adună în granule. Acest fapt 
l-au confirmat analizele unor plante dintr-o zonă auriferă din 
munții Altai care conţineau în tulpini și rădăcini grăunciori 
din aur de 2—3 mm. 

Depozite vii de zinc s-au dovedit plopul american, în frunzele 
căruia se pot găsi pînă la 200—250 părți de zinc la 100 000, și 
coada-șoricelului în tulpinile căreia se află 4 500 părţi de zinc. 
Ţinînd seama de aceste cantităţi, din 1 000 kg de masă verde 
de plop, prin ardere, se pot extrage circa 250 g de zinc, iar din 
aceeași cantitate de coada-șoricelului 4 kg de zinc. 

Dacă acumulările de metale sînt mici, plantele pot fi folosite 
ca bioindicatori metaliferi. Există un toporaș (Viola calamina), 
un ideal indicator pentru zăcămintele de zinc, concentraţia în 


acest metal fiind trădată de intensitatea coloraţiei în galben a 
corolei. În America de Nord, principala indicatoare a minereuri- 
lor de plumb este leguminoasa Amorpha. Şi la noi în ţară există 
plante indicatoare de metale sau alte zăcăminte. Cătina-albă, 
spre exemplu, o plantă iubitoare de ghips și sare, în același 
timp caută cu predilecție terenurile în care există şi ţiţei. În 
munții noștri cresc, de asemenea, plante care vegetează pe 
roci calcaroase: floarea-de-colț (Leontopodium alpinum), o- 
chiul-şarpelui (Eritrichium nanum), cu flori albastre de nu-mă- 
uita, și livarița alpină (Linaria alpina), o plantă asemănătoare 
cu guta-leului. 


FACTORII PSIHICI 


tUrmare din pag. 11) 


Unele rezultate incurajatoare recent ob- 
ținute («Science News», nr. 116, 1980) au 
în vedere rolul factorilor psihologici nu în 
imbolnăvirea, ci în supraviețuirea bolnavi- 
lor de cancer. 

Pentru a supravieţui cit mai mult timp în 
cazul îmbolnăvirilor de cancer, sentimentele 
trebuie exteriorizate, nu inhibate sau negate. 
Studiile efectuate în perioada 1950—1970 
au demonstrat că bolnavii de cancer capabili 
să-şi exteriorizeze stările afective negative 
au supraviețuit mai mult decit cei ce și-au 
interiorizat sentimentele, au încercat să le 
reprime sau să le ignore. Dr. Leonard R. 
Derogatis şi colaboratorii săi (Facultatea 
de medicină din Baltimore, S.U.A.) au de- 
monstrat existenţa relaţiei dintre psihologia 
bolnavului şi rezistența faţă de cancer prin- 
tr-un studiu asupra a 35 de paciente care 
urmau un tratament contra generalizării 
cancerului mamar. Pe baza interviurilor cli- 
nice, a testelor psihologice combinate cu ob- 
servarea şi autoobservarea, s-a constatat că 
bolnavele care au dezvoltat stări de anxie- 
tate, ostilitate marcată, în general stări afec- 
tive negative puternic exteriorizate, au supra- 
viețuit o perioadă de timp mai îndelungată 


(în medie 22,8 luni) în comparaţie cu bol- 
navele care au încercat să-şi inhibe suferinţa, 
durerea, stările afective generate de îmbol- 
năvire (acestea au supraviețuit, în medie, 
doar 8,6 luni). Pacientele din prima cate- 
gorie îşi manifestau mult mai frecvent şi mai 
puternic sentimentele de aversiune față de 
boală, de medici şi chiar faţă de medica- 
mentele prescrise. 

Explicaţia dată de dr. L.R. Derogatis le- 
găturii dintre factorii psihici şi supraviețuirea 
în cazul unora dintre îmbolnăvirile de can- 
cer vizează modificări hormonale ce se pro- 
duc în stările afective. În lumea medicală 
în general este admis că anumiţi hormoni 
influenţează dezvoltarea tumorilor maligne. 
De asemenea, este binecunoscut faptul că 
exteriorizarea afectivă este însoțită de anu- 
mite modificări ale echilibrului hormonal. 
Acest fapt ar putea influența regresul tu- 
morii canceroase. De aici concluzia că ex- 
primarea conştientă a emoțiilor negative şi 
a suferinţei psihice, exteriorizarea puternică 
a sentimentelor pot prelungi viaţa bolnavilor 
de cancer, fireşte în condiţiile continuării 
terapiei medicamentoase adecvate. 

Aşa cum s-a văzut, datele de cercetare 
sint contradictorii, unele concluzii insufi- 
cient susținute de fapte. Dacă cercetările 
viitoare vor incrimina factorii psihologici 


printre cauzele apariţiei şi evoluţiei maladiei 
canceroase, aceasta va însemna că sintem 
într-o mare măsură responsabili de maladia 
contractată, de vindecarea noastră sau de 
grăbirea morţii. Conform tezei cauzelor psi- 
hologice ale cancerului, bolnavii înşişi ar 
juca un rol activ în evoluția maladiei. 
Aceasta va schimba, probabil, atitudinea 
faţă de bolnavi, care n-ar mai fi considerați 
victime, ci chemaţi să se mobilizeze, să lupte 
activ împotriva maladiei. 

Stabilirea cu certitudine a legăturii dintre 
trăsăturile psihice ale personalității şi cancer 
ridică, între altele, şi problema profilaxiei 
prin modificarea personalităţii. Dar schim- 
barea trăsăturilor de personalitate nu este 
deloc o întreprindere simplă şi, chiar dacă 
acest lucru ar reuşi perfect, riscul de îmbol- 
năvire nu s-ar reduce semnificativ, cancerul 
fiind determinat — aşa cum susţin unii spe- 
cialişti —, în proporţie de 80%, de factori 
cancerigeni din mediu. Cu toate acestea, 
cercetarea psihologică în îmbolnăvirile de 
cancer ar putea să aducă o contribuţie im- 
portantă la scăderea numărului îmbolnă- 
virilor şi chiar a mortalităţii atit prin modi- 
ficarea modului de exteriorizare a emoțiilor. 
cît, mai ales, prin schimbarea acelor obiş- 
nuinţe care pun în pericol viața: în primul 
rînd alcoolismul şi fumatul excesiv. 


UN NOU 
MICROBUZ TV 


Pe porţile Întreprindern bucureştene 
«Autobuzul» a început să iasă un nou 
tip de vehicul destinat atît pieţei inter- 
ne, cît şi exportului. Versiune moder- 
nizată a cunoscutului TV-12 M, mi- 
crobuzul TV-155-245 ML lungit este 
realizat în două variante: standard, cu 
o capacitate de 17+1 locuri, şi «turist», 
cu 15+1 locuri. Noul vehicul, rod al 
preocupării colectivului bucureştean de 
a-l realiza corespunzător cerinţelor ac- 
tuale ale traficului, are o linie arhitec- 
tonică plăcută, cu o vizibilitate mult 


MAŞINĂ DE DEBAVURARE ELEGTROGHIMICĂ 


Avind la bază fenomenul de dizolvare 
anodică a metalelor sub influenţa unui 
curent electric continuu și în prezenţa 
unei soluţii electrolitice, maşina de deba- 
vurare electrochimică este opera unui 
colectiv de specialiști de la I.C.P.T.C.M, 
şef de proiect fiind ing. Eugen Popa. 

Componentele mașinii de debavurare 
electrochimică sînt: mașina propriu-zisă, 
dulapul de comandă electric, agregatul 
pentru electrolit, centrifuga, sursa de cu- 
rent continuu. Mașina urmează să fie 
omologată, în cursul acestui an, în urmă- 
toarele variante: cu sursă de 500 A curent 
continuu, avind 3 și 10 posturi de lucru: 
cu sursă de 1000Ac.c:, cu 4, 6 şi 10 posturi 
de lucru. 

Domeniile de aplicare ale noii mașini 
sînt foarte variate — de la aparatura hidra- 
ulică şi pneumatică, pentru debavurarea 
intersecţiilor de găuri interioare — la 
industria constructoare de automobile, 
autocamioane și tractoare: roțile dințate, 


îmbunătăţită. În versiunea «turist», mi- 
crobuzul are acoperişul supraînălțat, 
confecționat din mase plastice armate 
cu fibre de sticlă. 

În funcţie de opţiuni, acest nou ve- 
hicul este echipat cu motor cu benzină 
(TV-155 ML) sau diesel (TV-245 ML), 
cu volanul dispus pe stînga sau dreapta, 
cu servodirecţie sau cu casetă cu bile 
recirculate în locul clasicei direcţii cu 


conul mobil, butucul sincron de la cutia 
de viteze, arborele cotit etc. 

Productivitatea ridicată a mașinii se 
asociază cu o calitate bună a suprafeței 
și o precizie mare. 

lată cîteva dintre caracteristicile mașinii: 
suprafața meselor: 400x240 mm, fiind 
prevăzute cu 2 canale T de prindere; ci- 
lindrii pneumatici de acţionare: ø 63/65 
daN/250 mm; numărul posturilor de lucru: 
3, 4, 6, 10; dulapul de comandă electrică; 
tensiunea de lucru: 3x380 V, frecvența 
rețelei fiind de 50 Hz. Agregatul de electro- 
lit are un bazin cu o capacitate de 600 |, 
debitul pompei fiind de 10 m*/h. În ceea 
ce privește centrifuga, dimensiunile de 
gabarit sînt de 1 000x1200 mm, debitul 
maxim de lichid filtrat fiind cca 100 l/min. 

Redăm și caracteristicile sursei de cu- 
rent continuu: curent maxim: 500 A și 
1000 A; puterea maximă: 10 kVA și 
20 kVA; tensiunea de lucru reglată con- 
tinuu: 0—28 V. 


melc globoidal şi rolă, cu prize de aer 
în plafon, cu servofrină, care sporeşte 
gradul de securitate etċ. 

În concluzie, constructorii de la «Au- 
tobuzul» demonstrează. prin fabricarea 
acestui modern microbuz lungit, că au 
ajuns la o adevărată maturitate în 
construcția de autoutilitare, care i-a 
consacrat atît pe plan intern cît şi 
extern. 


INSTALAȚIE DE CALIBRAT CU ULTRASUNETE 


Dezvoltarea impetuoasă a tehnicii a impus descoperirea 
unor noi procedee de prelucrare, așa-zise neconvenţionale. 
Între aceste procedee se numără și prelucrarea cu ultrasunete. 

Prima instalație de prelucrare cu ultrasunete din țară U.S=01, 
executind operaţii de calibrări și recondiţionări de filiere din 
diamant și carburi, de dimensiuni foarte mici: 0,2—2 mm, a 
fost realizată de un colectiv de specialiști de la Institutul de 
cercetări și proiectări tehnologice în construcții de mașini, 
în colaborare cu Institutul de cercetări electronice (şef de 
lucrare: ing. Rodica Geogloman). 

Caracteristicile tehnico-funcţionale ale noii instalaţii sînt 
următoarele: putere maximă: 150 W; frecvență de lucru: 18— 
22 kHz; calitatea suprafeţei prelucrate: 3—1 jam; temporizarea 
ciclului de prelucrare: 15—270 s. 

instalaţia U.S.—01 elimină importul utilajelor de acest tip și 
chiar şi al altor utilaje care folosesc ca sursă de energie ultra- 
sunetele. Printre alte avantaje economice se numără: sporirea 
productivității muncii (numărul de operaţii executate în aceeași 
unitate de timp crește de 10 ori față de prelucrările convenţio- 
nale; reducerea de 3—5 ori a materialului — carbură provenită 
din import — prin recondiţionarea rapidă a filierelor uzate; 
operaţiile de calibrare și de recondiționare cu ultrasunete 
asigură şi durificarea stratului prelucrat, ceea ce, implicit, 


inseamnă creşterea „duratei de viață a sculelor. 

Prelucrarea cu ultrasunete poate fi aplicată și la rectificarea 
găurilor profilate: pătrate, hexagonale etc.,precum și la gravări 
în materiale dure și foarte dure. 

Beneficiarul noii instalaţii este Combinatul metalurgic Cimpia 
Turzii; se așteaptă diversificarea acestui tip de utilaj şi intro- 
ducerea lui în fabricaţia de serie. 


RADARUL 
ȘI AGRICULTURA MAYA 


În secolul al X-lea al erei noastre, după aproape 1 000 
de ani de existenţă, a dispărut una dintre cele mai stră- 
lucitoare civilizaţii precolumbiene din America Centrală: 
în 1517 spaniolii nu au mai găsit aici decit pe descendenții 
vechilor maya care uitaseră totul despre cultura îndepăr- 
taţilor lor strămoşi. 

Arheologii au făcut cercetări în Honduras, Guatemala 
şi în sud-estul Mexicului (Peninsula Yucatan) pentru a 
găsi urmele imperiului maya. Rezultatul: - vestigiile unui 
popor care avea cunoştinţe avansate de matematică şi 
astronomie (pe care le aplica din plin) şi o structură so- 
cială complexă. 

Răminea de elucidat o enigmă: cum reuşeau să se hri- 
nească locuitorii (2—3 milioane) care trăiau în mari oraşe 
într-o regiune puţin generoasă, cu ploi tropicale ce favo- 
rizau formarea mlaştinilor în junglă? Arheologii au reuşit 


să găsească răspunsul cu ajutorul unui nou tip de radar — 
SAR (Synthetic Aperture Radar), instalat de specialiştii 
americani la bordul unui avion. În fotografiile luate de 
la 9000 m înălțime, pe fondul întunecat al pădurilor 
guatemaleze, apare o rețea de linii deschise la culoare 
Verificările făcute la sol au confirmat ipoteza că aceste 
linii ar fi canalele unui vast sistem de irigaţii (vezi foto- 
grafia). Canalele (cu o adincime de 0,5 m şi o lăţime de 
1—3 m) drenau apa din regiunile inundate ale junglei. 
transformînd mlaștinile în păminturi fertile pe care se 
cultivau porumb, soia şi arbori de cacao. 

Această descoperire datorată radarului redeschide discu- 
tiile despre dispariţia civilizaţiei maya. Dacă sistemul de 
irigaţii favoriza viaţa, distrugerea sa a provocat, probabil. 
moartea populaţiei maya. Inundații catastrofale, o secetă 
neprevăzută sau un război au putut ruina rețeaua de ca- 
nale şi dezorganiza buna funcţionare a acesteia. Hrana a 
început să lipsească, poporul înfometat a intrat în panică. 
a urmat dezordinea şi în cele din urmă imperiul maya s-a 
prăbuşit, lăsînd locuinţele, templele, tezaurele şi canalele 
dătătoare de viaţă în stăpînirea junglei. Pînă în zilele noas- 
tre cind arheologii readuc la lumină această străveche şi 
atit de evoluată civilizaţie. 


DE LA „RACHETA“ LA „SUPEREXPRESUL SEC. XXI“ 


«Mai iute, tot mai iute» este deviza care, 
de-a lungul timpului, a stat şi va sta în aten- 
ţia oamenilor de pretutindeni. Pentru reali- 
zarea acestui scop s-a dresat calul de călărie, 
s-au inițiat «întrecerile la fugă», devenite 
parte integrantă din olimpiade şi, mai tîrziu, 
şi din concursurile sportive, datorită cărora 
s-a ajuns să se parcurgă suta de metri în 
mai puţin de zece secunde. 


Între timp s-au inventat diverse mijloace 
mecanice de locomoţie rapidă; chiar primele 
aparate de rulat pe două roţi, «celeriferele», 
străbunicele bicicletei, prin numele lor latin 
— celer=— repede și ferre=a duce — indică 
intenția pentru care au fost create. 

Era deci firesc ca şi în cazul locomotivelor 
de cale ferată, mărirea vitezei să fie primul 
obiectiv urmărit în vederea perfecționării 
lor. Astfel, pornind de la locomotiva lui 
George Stephenson «The Rocket» (Rache- 
ta), clasată prima din cele cinci prezentate 
la concursul organizat la 6 octombrie 1829 
în Anglia, la Rainhill şi care mergea cu 
35 km/h, s-a ajuns ca două locomotive ru- 
lînd, între 28 şi 29 martie 1955, pe linia ferată 
Bordeaux-Dax, să-şi dispute recordul mon- 
dial de viteză: 331 km/h. 

Dar pentru a se atinge o asemenea viteză, 
a trebuit să se ajungă la 100 km/h cu loco- 
motiva «Sharp-Roberts» (1839), la 120 km/h 
cu locomotiva «Crampton» (1847), la 144 
km/h cu aceeaşi locomotivă, echipată însă 
cu un cazan Flaman (1880), iar locomotiva 
«999», aparținind întreprinderii americane 
«New York Central», să depăşească 180 
km/h (1889). 

Actualmente, paralel cu progresul teh- 
nicii, trenurile superexpres de pe linia Hok- 
kaido (Japonia), deschisă în octombrie 1964, 
circulă între Tokio şi Osaka cu o viteză 
maximală de 250 km/h. 

Tot în Japonia, încă din anul 1960, s-a 
început construirea unui vehicul cu motor 


aa. 


linear, a cărui deplasare se face prin forță 
electromagnetică. 

La a cincea cursă de verificare, întreprinsă 
la $ iulie 1978, vehiculul a înregistrat viteza 
de 337 km/h după numai cîteva secunde ce 
la pornire, depăşind astfel recordul mon- 
dial de 331 km/h deţinut de Franţa. 

Succesul acesta a impulsionat realizarea 
noului tip de vehicul cu pernă magnetică 
depăşind viteza de 500 km/h. Pentru atin- 
gerea acestui scop s-a decis construirea unei 
alte linii feroviare, care va fi dată în folosință 
pînă în anul 1981. 

Noul mijloc de transport feroviar va fi 
aşa-numitul «Superexpresul de vis al seco- 
lului XXI», cu care călătorii vor putea par- 
curge distanța de 2917 km dintre Waka- 
nai, oraşul cel mai nordic din insula Hokkai- 
do, pînă la Kagoshima, oraşul din regiunea 
sudică a insulei Kyushu, în numai şase 
ore. 

Ce ar fi spus marele istoric francez Jules 
Michelet față de această viteză, cînd, în 
1861, el susținea că «extrema rapiditate a 
călătoriilor pe calea ferată este un lucru 
antimedical? A merge, cum se face, în 
douăzeci de ore de la Paris la Mediterană, 
traversind din oră în oră climate aşa de 
diferite, este o faptă din cele mai imprudente 
pentru o persoană nervoasă. Ea ajunge li 
Marsilia plină de agitaţie şi de amețeli» 

Nu cumva Jules Michelet a avut dreptate 
prin cele susținute, viteza excesivă consti- 
tuind un factor de stres? (C.. Simionescu) 


MEDICAMENTE, DAR NU ÎN PILULE 


Un minuscul rezervor programabil, un aparat de control şi o 
sursă de energie. Medicamentul viitorului? Se pare că da. Farmacia 
galenică, această veche ramură a farmaciei, ne pregăteşte o surpriză 
Nu este vorba de descoperirea unor molecule noi, ci pur şi simţ! 
de un alt mod de utilizare a medicamentelor deja cunoscute 
Într-adevăr, odată cu apariţia minirezervoarelor ingerabile sau 
implantabile, programate să difuzeze substanța activă lent, în 
procente constante, timp de o zi, o săptămînă, un an, se înlătură 
«virfurile» curbei concentrației plasmatice şi deci efectele secundare 
ce apar, adesea, în medicaţia clasică (organismul primeşte, dintr-o 
dată, brutal, întreaga doză prescrisă). Apoi medicamentul este 
ferit de orice transformare atîta timp cit el nu vine în contact cu 
sîngele sau țesuturile. Eliberarea lui, controlată de un dispozitiv 
format din membrane — polimeri sintetici hidrofili sau hidrofobi —, 
se face cu o anumită viteză fie prin micropori, fie prin membrană. 
În ceea ce priveşte sursele de energie, cea mai simplă dintre ele o 
reprezintă utilizarea forțelor osmotice. Dar se pot folosi şi reacțiile 
chimice sau o energie mecanică. 

Vă prezentăm cîteva dintre aceste utile «sisteme terapeutice» 
realizate în S.U.A.: 

@ Sistemul Oros (foto 1), un comprimat banal la prima vedere 
conţine, într-un «nucleu osmotic», medicamentul solubil în stare 
solidă, «îmbrăcat» cu o membrană semipermeabilă, insolubilă. ce 
prezintă un orificiu realizat cu ajutorul unei raze laser. Lichidul 
aparatului digestiv trece prin membrană şi dizolvă progresiv substan- 
ţa activă, care însă nu poate să «părăsească» rezervorul decit numai 
prin orificiul existent. Durata eliberării sale are loc în 6 sau 24 de ore, 


SUPERAERONAVE CU 


Pentru specialiştii firmei «Lockheed», hi- 
drogenul lichid constituie combustibilul vii- 
torului în transporturile aeriene. Conform 
proiectelor lor, începînd din anul 1987, de 
pe pistele marilor aeroporturi îşi vor lua 
zborul două tipuri noi de avioane propul- 
sate cu hidrogen. 

Unul dintre ele va fi destinat transportu- 
rilor de pasageri la mari distanţe. În cele 
trei niveluri ale aeronavei vor putea lua loc 
400 de călători. Autonomia de zbor va fi de 
11 350 km. 

Cel de-al doilea tip de superaeronavă va 
fi destinat exclusiv mărfurilor. Cele 22 170 kg 
de hidrogen lichid vor asigura transportul 
unei încărcături de 50 t la distanțe de pînă 
la 6 600 km. Hidrogenul lichid va servi şi 
ca agent frigorific, spațiul de transport pu- 
tind fi transformat într-un gigantic conge- 
lator pentru alimente. 


O „CHEIE“ PENTRU CREIER 


Un premiu Nobel și... o nouă față a interacțiunii dintre creier 
și glandele endocrine. Cam așa ar putea fi caracterizate des- 
coperirea peptidelor cerebrale și implicaţiile lor în dezlegarea 
«necunoscutelor» genezei și reglării hormonilor tiroidieni, ca 
și precizarea faptului că activitatea tiroidiană este supusă 
influenței unei structuri cerebrale, hipotalamusul, că hormonii 
tiroidieni joacă un rol decisiv în maturarea creierului la foetus 
și nou-născut. Ne vom opri asupra acestei ultime probleme 
— problemă cu rezonanţă —a cărei rezolvare înseamnă în 
primul rînd tratarea la timp a copiilor cu tendinţă spre debili- 
tate mintală gravă. 

Într-adevăr, cercetările efectuate au demonstrat că hormonii 
tiroidieni determină polimerizarea unei proteine celulare, care 
formează scheletul dendritelor şi axonilor celulei nervoase, 


în funcţie de proprietăţile membranei. 

@ Sistemul Transiderm (foto 2) este un disc foarte mic, cu o 
suprafaţă de 2,5 cm? şi o grosime de 150 jum, alcătuit din mai 
multe straturi. Rezervorul se află între un strat metalic de c 
loarea pielii şi o membrană microporoasă. Lipit lîngă urec! 
el asigură pătrunderea medicamentului (un antivomitiv: scop 
lumina) în capilare şi circulaţia generală. Este valabil 72 de 

© Sistemul Ocusert, folosit în glaucom, se aplică pe albul 
ochiului şi eliberează pilocarpina în procente constante de 20 peh 
sau 40 mg/h, timp de o săptămînă, înlocuind astfel neplăcuiele 
instilații zilnice. 


controlind, totodată, migrarea neuronilor ce stabilesc con- 
tactul cu aceste ramificații. Între cele două fenomene există o 
sincronizare perfectă, dar numai în prezenţa hormonilor, pen- 
tru că — în caz contrar — creșterea ramificaţiilor celulare se 
blochează, iar sincronizarea dispare. Poate fi ameliorată o 
asemenea situație? Da, spun specialiștii și o dovedesc cu 
ajutorul unui test elaborat în anul 1977. Este vorba de depista- 
rea precoce a insuficienţei tiroidiene înainte ca aceasta să 
devină perceptibilă (adică la virsta de 2—3 luni) și «răul» să se 
fi produs. Așadar, în a 5-a zi de la naștere — cînd procentul de 
hormoni s-a stabilizat — sint prelevate din călciiul micuţului 
testat șase picături de singe, trei pentru dozarea hormonilor 
tiroidieni, trei pentru depistarea fenilcetonuriei. Rezultatul se 
obține după 25 de zile (se încearcă scurtarea acestui termen) 
și alerta se dă în momentul în care concentrația TSH-uui 
(hormon tiroidian de stimulare) depășește 40 de microunităţi 
pe mililitru de singe. Este cazul a 0,6% dintre nou-născuţi. 
Aceștia sint supuși unui control riguros și dacă insuficienţa 
tiroidiană se confirmă, copilului i se administrează tiroxină 
(14). Tratamentul va fi aplicat toată viaţa și controlat prin exa- 
mene clinice ca: măsurarea creșterii și aprecierea evoluţiei 
psihomotorii, dozarea hormonilor în diverse etape ale dezvol- 
tării. 

Studiile, efectuate în mai multe țări din Europa și America 
de Nord, ce au generalizat folosirea testului, demonstrează 
clar eficienţa acestuia. Copiii trataţi, începind cu virsta de o 
lună, au, la 2—3 ani, o dezvoltare intelectuală și motorie per- 
fect normale. 


pEr 


DIN NOU DESPRE... 


„TITANIC“ 


În noaptea de 14/15 aprilie 1912, dupà 
coliziunea cu un iceberg, giganticul pachebot 
«Titanic» (45 000 t) a devenit o amintire. 
De atunci a constituit o sursă inepuizabilă 
de subiecte pentru romancieri şi scenariști, 
un vis de aur pentru săracul cow-boy în 
costum de scafandru şi, recent, un obiect 
de studiu pentru. lumea ştiinţei şi tehnicii. 

Reperarea epavei şi scoaterea ei la su- 
prafață, filmarea operaţiunilor care încep 
la adincimi mai mari de 4 000 m au cerut 
proiecte temerare şi, bineînțeles, costisitoare, 
trebuind să aştepte progresele ştiinţei şi 
tehnicii din ultimii ani. La mare concu- 
rență, două grupuri (unul englez şi altul 
american) încearcă, în momentul de faţă, 
să definitiveze proiectul pentru recuperarea 
vasului «Titanic». Indiferent cine va ciştiga 
întrecerea, etapele întregii operaţiuni sint 
aceleaşi: localizarea epavei, identificarea. 
recuperarea. 

În prima etapă se pot folosi fie sonarul 
cu baleiaj lateral (un emiţător de unde 
sonore închis într-o torpilă, legat la un 
aparat aflat la bordul navei-pilot, care în- 


= h = 


+ s sore m k ERS 
1. Aparat de detectare (torpila); 2. nave pilot; 3. robot-totograt; 4. «Clémentine» — un impre- 


sionant dispozitiv de ridicare; 5. aparat pentru recunoaștere foto și vizuală. 


( Desenul a fost realizat de revista «Science et vie») 


registrează ecoul undelor şi desenează pe 
hirtie profilul solului marin), fie magneto- 
metrul cu protoni, ce detectează masele 
metalice datorită anomaliilor pe care aces- 
tea le induc în liniile de forță ale cimpului 
magnetic terestru. 

Următoarea etapă este identificarea. După 
localizarea maselor metalice (acestea ar pu- 
tea fi chiar «Titanicul»), se vor face foto- 
grafii pentru numeroase detalii. în funcţie 
de care se identifică nava şi se constată dacă 
este ruptă în două sau în mai multe bucăţi. 
Pentru aceasta se va utiliza un submersibil 
de mare stabilitate, dotat cu proiectoare, 


camere foto, TV şi cinema. 

În sfirşit, ultima etapă, cea a surprizelor! 
Odată cu recuperarea epavei ar putea fi 
aduse la suprafață numeroase documente, 
bijuterii (printre care, s-ar putea, celebrele 
diamante albastre ale lady-ei Astor) şi alte 
comori înghiţite de ape, după cum susține 
legenda «Titanicului». Dacă salvarea epavei 
merită sau nu investiţii atit de mari, nu 
ştim precis. Ştim însă că, prin numeroase 
procedee de trucaj, tehnicienii şi operatorii 
ar putea deja să «scoată» din adîncul At- 
lanticului vasul numit cîndva «Titanic». 


JOCURI MATEMATICE 


VEDERE ÎN SPAŢIU 


Printre capacitățile pe care le dezvoltă geometria, 
un loc important îl ocupă vederea în spațiu. Nece- 
sitatea unei bune orientări şi a aprecierii juste a 
unei cantităţi de diferite obiecte devine și un 
nesecat izvor de jocuri. lată unul dintre ele: 

Într-un depozit au fost iniţial 96 de lăzi cubice, 
asezate pe laturile unui paralelipiped dreptunghic 
cu 4, 6 și,respectiv, 4 lăzi pe cite o latură. 

Privind desenul alăturat, în care lăzile sint ali- 
niate pe toate cele trei direcții, puteți spune care 
este numărul minim şi cel maxim de lăzi rămase 
în depozit? 


CORESPONDEN ȚA 


interesul deosebit pe care l-a stirnit în rindul cititorilor 
prima problemă a rubricii de jocuri matematice s-a retlectat 
în numărul neașteptat de scrisori primite pe adresa redacției 
pină la data convenită. «Careul magic» a dezlănțult pasiuni 
nu glumă, ceea ce a pus o nouă problemă, de data aceasta 
pentru noi. Şi anume cum să găsim un sistem echitabil de 
evidențiere a celor mai bune rezolvări? In cele din urmă 
ne-am hotărit ca problemele să tie punctate, cumulindu-se 
puncte pentru aceeași problemă, astfel: 

— pentru corectitudine: 5 puncte 

— pentru rezolvare concisă, sintetică : 2 puncte 

— pentru discuție, eventual generalizare: 2 puncte 

— pentru propunerea uneia sau mai multor probleme si- 
milare: 1 punct 

— pentru nerezolvare: —5 puncte 

— pentru rezolvarea ambiguă sau incompletă: —1 punct 

— pentru incorectitudine: —3 puncte. 

În fiecare număr al revistei vom publica un clasament al 
primilor unsprezece, plus numele celui care a îndeplinit 
cel mai bine criteriile de punctare la problema la care se 
dă soluția. În eventualitatea că sint mai mulți, va ti publicat 
clasamentul primilor 12 rezolvitori. După tiecare zece etape, 
primul clasat va primi un premiu special al revistei. Dar 
despre aceasta, în numărul viitor! 


Soluția problemei din nr. 7 

Considerind tix careul dat (tără să presupunem că poate 
ti rotit), problema admitea nu mai puțin de 96 de soluții dis- 
tincte. lată una dintre ele: 


8 22 9 1 25 
18 4 17 14 12 
6 20 13 24 2 
23 3 15 19 s 
10 6 11 7 21 

Se observă că suma pe linii, coloane și diagonale este 65, 
iar în dreptunghiurile mici, 26 pe lățime și 39 pe lungime. 

Celelalte soluții se obțin prin permutări. 

Datorită faptului că s-au primit peste 50 de scrisori cu răs- 
punsuri corecte, vom evidenția, deocamdată, numai rezol- 
vitorii care au dat, pe lingă soluție, și o justiticare matemati- 
că. El sint: Bușe Adrian (București), Maier Dan (Galaţi), 
Petru Sorin (Piatra-Neamţ), Covaci Dan (Baia Mare), Van- 
cea Victor (Bacău), Presură Radu (București), Páll Arpăd 
(Cimpulung la Tisa) și Roșu Tiberiu (București). 

ncepind cu «etapa» viitoare, vom publica și clasamentul 
adițional pe puncte. 

Atenţie: Soluţiile se primesc numai pină la data de 10 ale 
lunii care urmează celei în care a tost propusă problema! 


Rubrică realizată de 
ŞERBAN N. MARIN 


INVENŢIA 


PROPUNERE PENTRU SCENARIUL UNUI FILM DE AVENTURI 


Secvența | — O convorbire aparent 
banală 

intr-o frumoasă după-amiază de toamnă, 
pe una din ospitalierele terase bucureș- 
tene, putea fi văzută o pereche de oameni 
bind cu sorbituri dese, dar elegante, cite 
o halbă din apreciata bere de butoi. El era 
un bărbat distins, cu un nas acvilin, cu doi 
ochi iscoditori ascunzindu-se sub oche- 
larii cu ramă de mahon și cu o cicatrice 
care îi brăzda fața din colțul gurii pînă la o 
minusculă plăcuţă de platină, discret mas- 
cată de cirlionţii argintaţi ai timplei. Era 
imbrăcat într-o cămașă cadrilată desche- 
iată la copcă şi în niște pantaloni «Volks- 
wagen». Ea, o femeie înaltă, platinată, cu o 
ie tradiţională, avind pe .dinsa incrustate 
cuvintele «li litorale romeno», tocmai ti 
spunea surizătoare: l 

— Da, e foarte frumos, e singurul cimitir 
vesel din lume! $ 

— Mda, mda, mormăi el cu atenţie distri- 
butivă. 

— Am fost astă-vară cu inginerul Sta- 
mate, cel cu invenția... 

— Aaa, da, invenția!... avu el o tresărire 
imperceptibilă. Firma mea, «Shublerr & Co» 
abia aşteaptă să fie brevetată. 

— Acum un semestru invenția ne-a tost 
trimisă nouă, la serviciul de documentare, 
dar tocmai am expediat-o la centrala tute- 
lară, mărturisi ea, căscind fără să-şi dea 
seama. Bărbatul deveni brusc nelinișut. 
chemă chelnerul, plăti berea şi parizeiul 
şi se scuză că ataceri urgente î! reclamă, 

— Dar nici nu mi-ai spus cum te cheamă, 
tăcu indignată femeia. 

— Walter, strecură el printre dinţi și dis- 
păru pe zebră. 

Secvența a Il-a — O centrală model 

— Stai la rînd!, striga tuncţionarul din 
dosul ghișeului, ascunzindu-și ceașca. Wal- 
ter se așeză răbdător lingă ferestruica 
ghişeului. Pe lingă el trecu un cărucior plin 
cu dosare împins de un grup de funcționari 
nerăbdători să le descarce. Dintr-o săliță 
alăturată ieși, strecurindu-se pe lingă pe- 
rete, de-a lungul coridorului, un iz puternic 
de naftalină. În urma lui își făcu apariția 
un ins spătos, călcind în picioare covorul. 

— Stai la rînd!, strigă individul fără să în- 
toarcă capul. Trecură clteva ore. Deodată 
terestruica se deschise şi dinăuntru năvăli 
capul pleșuv-al funcţionarului. 

— Ce dorești?, întrebă capul. 

— Ştiţi, spuse Walter, sint inginerul Sta- 
mate. Am la dumneavoastră o invenţie. 

— Nu mai e la noi, se răsti funcţionarul, 
e la minister, Şi mai slăbiţi-ne cu invențiile 
astea, îngină el ca pentru sine, trintind 
ferestruica. Walter mai dădu o raită prin 
birouri și plecă alert spre minister. 

Fluxul generalizării unei invenții experimentate și aplicate 


Secvența a Ill-a — Portarul 

— Aicea nu e invenții. Acea e oameni 

cu şcoală, spuse portarul fără să-l scape 
pe Walter din priviri. Era un om îndesat, 
rumen la față şi cu palmele bătucite de 
șezut. 
— Băditză dragă, încercă Walter să-și 
ascundă accentul, sînt inginerul Stamate, 
vreau să ştiu ce se întîmplă cu invenția 
mea. 

— Poţi să fii matale ABBA că tot nu 
intri!, se încruntă portarul. 

— Şi-atunci ce să fac?, întrebă Walter 
scoțind, ca din întimplare, un pachet de 
țigări, să ţi le tot procuri... 

— Ştiu eu?, se înmuie portarul. 

— Luaţi!, zise Walter 

— Lăsaţi, întinse portarul mina. Eu așa 
zic: să mergi matale peste vreo șase luni 
la O.S.I.M., că acolo ajung toți cu invențiile. 
Depărtindu-se, lui Walter îi scăpă o înjură- 
tură intraductibilă, cu un cal. 


Secvența a IV-a — Litturile 

— La etajul cinci, vă rog, spuse Walter 
intrind în lift. 

— Nu mergem decit pînă la unu. De-acolo 
luaţi alt lift, spuse cochetă liftiera. 

— La etajul cinci, vă rog, spuse Walter 
intrind în liftul de la etajul unu. 

— Cu acesta se merge la parter, spuse 
liftiera din liftul de la etajul unu. La etajul 
doi se merge pe scări. Walter o luă pe scări. 

— La etajul cinci, vă rog, zise Walter în 
liftul de la etajul doi. 

— Liftul acesta circulă pe orizontală, 


zise cochetă liftiera, spre aripa a doua. 
La etajul II! se ajunge cu liftul de acolo. 

— La etajul cinci, vă rog, zise Walter 
intrind în liftul din aripa a doua. 

— Eu n-am staţie decit la șase. Veţi dis- 
cuta cu dispecerul de-acolo, spuse amabilă 
liftiera. 

— Aş dori să ajung la etajul cinci, spuse 
Walter dispecerului, la serviciul «invenții». 

— E în renovare, spuse dispecerul. Dar 
puteţi să vă interesați la alte centrale din 
subordine. Poftiţi în lift! 


Secvența a V-a — După douăzeci de 
ani. Triumful maiorului Apostolescu 

În cabinetul maiorului Apostolescu intră 
un bătrinel sfrijit, cu părul alb, cu o cicatrice 
pierdută printre riduri. 

— Sint spionul Walter B 52, spuse bătrt- 
nelul cu o voce hirlită. De douăzeci de ani 
caut invenţia inginerului Stamate și n-am 
reuşit s-o aflu. Mă predau. 

Maiorul Apostolescu sări întinerit din 
hamac și-i puse lui Walter cătușele. 

— Spuneti-mi, vă rog, şopti sfirşit Walter, 
în ce constă invenţia? 

—E simplu, răspunse mindru maiorul 
Apostolescu. Este vorba de inventarea 
unui circuit de validare a invențiilor, circuit 
care durează cîțiva ani, astfel încit oricărui 
agent ostil să-i piară pofta de a mai afla 
ceva. 

— Genial!, exclamă Walter cu admiraţie, 
privind încă o dată schema. 


ARS AMATORIA 


Un electronist de 28 de ani şi-a propus să realizeze o per- 
Jormanţă îndrăzneață: englezul Kenneth Kerr doreşte să 
traverseze Atlanticul într-o barcă cu visle. 

Pentru a-şi atinge scopul, el şi-a construit, din material 
plastic armat cu fibre de sticlă, o ambarcaţie uşoară dar 
stabilă. în lungime de 3.90 m. Pentru eventualitatea unei 
răsturnări. ea dispune de un dispozitiv flotant ce ușurează 
revenirea bărcii în poziția normală. După un start ratat. te- 
merarul tînăr s-a aviîntat din nou spre lare. 

Un nou automobil românesc va străbate 
marile drumuri âle lumii. Instalaţi confortabil 
lä volan veţi putea cunoaște citeva «puncte 
forte» ale ultimului tip de automobil: motor 
de 1289 cm” economic, motoventilator. elec- 
tric, filtru cu priză de aer cald, raport de com- 
presie — 9:1, coeficient aerodinamic diminuat 
şi, bineînţeles, consum redus de benzină. 
Siguranţa şi fiabilitatea, confortul şi eleganța 
create de un design ireproşabil, economia şi 
dinamicitatea fac din «DACIA»-1310 un pro- 
dus românesc de performanţă. 

ÎNSCRISĂ PLENAR PE COORDONATELE 
DEZVOLTĂRII SOCIAL-EGONOMIGE A PATRIEI 


Judeţul lași constituie una din zonele care a moştenit, 
în momentul eliberării patriei, un nivel scăzut de dezvol- 
tare economică și, în primul rînd, industrială. Deși lașul 
a fost și este unul dintre marile orașe ale țării, centru 
urban de veche tradiție, cu un rol însemnat în istoria 
poporului nostru, în promovarea culturii, a literaturii 
naționale, a științei şi învățămîntului, cu rezonanțe adinci 
în conştiinţa neamului românesc, în procesul dezvoltării 
capitaliste a României, atît orașul, cît și județul — ca 
dealtfel cea mai mare parte a Moldovei și a altor zone din 
țară — au cunoscut o slabă dezvoltare economică. În actualul 
județ laşi, volumul producției globale industriale chiar și 
în 1960 se ridica la numai 1,9 miliarde de lei, iar în 1965 
ajunsese abia la cca 4 miliarde de lei. 

Ultimele trei cincinale au marcat o creștere dinamică, 
din cele mai susținute a industriei ieșene, prin conturarea 
în această perioadă a unor importante obiective ale in- 
dustriei metalurgice, chimice, textile, alimentare, iar în 
ultimul timp și ale industriei constructoare de mașini 

Avîntul creator fără precedent pe care l-a cunoscut 
construcția socialistă din această perioadă de istorie nouă. 
revoluționară a patriei este rodul determinant al gîndirii 
şi acțiunii secretarului general al partidului, tovarășul 
Nicolae Ceauşescu, eminent revoluționar și conducător 
politic, înzestrat cu excepționale calități, strateg clarvăză- 
tor al mersului nostru victorios către noi culmi de civi- 
lizație şi progres. 

Astfel, numai în actualul cincinal (1976—1980) în judeţul 
laşi s-a prevăzut realizarea unui volum de investiții de 
peste 25,3 miliarde de lei, de aproape două ori mai mare 
decît în cincinalul precedent. Aceste investiţii au fost 
orientate, în continuare, cu precădere în direcția sporirii 
şi modernizării fondurilor productive, în primul rînd a 
industriei, căreia îi sînt alocate peste 52,4% din totalul 
investiţiilor. Realizările dobindite în cei patru ani și nouă 
luni din actualul plan cincinal confirmă întru totul justețea 
măsurilor întreprinse. A crescut capacitatea industrială 
a județului de la 15 miliarde de lei în 1975 la 28,2 în 1980, 
adică cu 88%, devansînd ritmul mediu anual al ţării. 

Ca urmare a dezvoltării capacităţii industriale, judeţul 
lași asigură din producţia națională 84% din totalul anti- 
bioticelor, 38% din ţevile de oţel, 46% din firele şi fibrele 
sintetice, 33%, din ţesăturile de mătase și tip mătase. 

Creșterile cantitative au fost însoțite de importante 
transformări, reflectate în amplificarea zestrei tehnice — 
încît cca 40% din fondurile fixe au fost puse în funcţionare 
în intervalul amintit —, în asimilarea a peste 2700 de 
produse și tehnologii noi. 

n această lună se împlineşte un an de la istoricul eveni- 
ment ce l-a reprezentat Congresul al XII-lea al P.C.R., 
prilej cu care întreg partidul, dînd o înaltă apreciere 
rezultatelor obținute, şi-a exprimat voința și hotărîrea 
neclintită de a continua în ritm susținut politica de dez- 
voltare multilaterală și independență a țării prin reale- 
gerea în înalta funcţie de secretar general al partidului 
a tovarăşului Nicolae Ceaușescu, simbol al României 
contemporane. 

După cum se subliniază în Directivele Congresului al 
XII-lea al P.C.R., obiectivul fundamental al planului cincina! 
1981—1985 îl constituie continuarea înfăptuirii Progra- 


DUMITRU NAGÂȚ, 


prim-secretar al Comitetului județean lași al U.T.C. 


mului partidului de edificare a societății socialiste multi- 
lateral dezvoltate şi înaintare a României spre comunism, 
intrarea societății românești într-o fază nouă, superioară. 
a dezvoltării sale, în care va avea loc afirmarea cu putere 
a revoluției tehnico-ştiințifice contemporane în toate 
domeniile de activitate. 

Documentele adoptate de Congres vizind cincinalul în 
care păşim peste o lună pun un accent deosebit pe dezvol- 
tarea armonioasă a tuturor zonelor patriei, pe formarea 
unui puternic detașament al clasei muncitoare în fiecare 
județ. 

Prin transpunerea orientărilor Directivelor Congresului 
al XII-lea al partidului, principalii indicatori de dezvoltare 
economico-socială a județului lași în perioada 1981—1985 
prevăd: producția globală totală va atinge, în 1985, un 
nivel de 68 513,1 milioane de lei, înregistrind un spor de 
70,2% față de nivelul reactualizat al anului 1980, cu un ritm 
mediu anual de 11,3%. Producţia globală industrială va 
fi în anul 1985 de 51 525 milioane de lei, cu un ritm mediu 
anual de 12,9%. 

Însuflețit de aceste mărețe înfăptuiri şi idealuri care 
animă întregul nostru popor, tineretul României socia- 
liste se afirmă tot mai pregnant, așa cum releva într-o 
expresie de sinteză secretarul general al partidului, ca 
«o puternică forță socială», «viitorul însuși al națiunii». 

Cadrul practic de antrenare a tineretului la realizarea 
parametrilor sintetici ai viitorului cincinal trebuie să-l 
constituie şi activitatea de creație științifică și tehnică. 

Comitetul judeţean U.T.C., organele şi organizaţiile sale. 
în concordanță cu Programul-directivă de cercetare ştiir- 
țifică, dezvoltare tehnologică și de introducere a progresu- 
lui tehnic în perioada 1981—1990 și direcţiile principale 
pînă în anul 2000, vor trebui, în primul rînd, să dezvolte 
la tineri gustul pentru creativitatea tehnică, să stimuleze 
participarea lor la această activitate, făcînd din ea o idee 
de fond a tuturor preocupăriior organizaţiei revoluţionare 
a tineretului in perioada următoare. 

În al doilea rînd, cred că va trebui ca, împreună cu cei- 
lalți factori cu atribuţii în acest domeniu, să milităm pentru 
perfecționarea la tineri a calității muncii de concepție. 
urmărind stabilirea unei legături mai strînse între cerce- 
tătorii consacraţi şi tinerii cu aptitudini în acest domeniu. 

În al treilea rînd, se impune să acționăm cu toată fermi- 
tatea pentru promovarea la tineri a unei gîndiri ştiinţifice 
îndrăznețe, revoluționare, în abordarea celor mai com- 
plexe probleme ale proceselor de producție. De asemenea 
cred că a sosit timpul ca organizaţiile noastre de tineret să 
acționeze în direcția antrenării tinerilor specialişti, mun- 
citori şi tehnicieni, la rezolvarea și a altor probleme adia- 
cente proceselor de producție. Totodată vom acţiona 
pentru dezvoltarea la tineri a gîndirii și creaţiei competi- 
tive, inițiativei și responsabilității muncitoreşti. În spiritul 
ideii definitorii a Festivalului național «Cîntarea României». 
creativitatea tehnică va trebui să devină o componentă 
de bază a activității organizaţiilor de tineret, și nu a unui 
grup restrins de oameni, antrenind masele largi de tineri 
specialişti, muncitori şi tehnicieni, astfel încît să aibă loc 
o schimbare profundă a concepţiei despre dobindirea 
măiestriei profesionale, despre tehnică şi inginerie, despre 


rolul şi locul muncitorului, al inginerului în promovarea 
progresului tehnic, în creația tehnică proprie. In același 
timp se impune acţiunea conjugată a factorilor educativi 
în direcția valorificării experienţei pozitive din unele 
colective de tineri, pentru crearea unui climat propice 
exprimării deschise a părerilor tinerilor muncitori, ingi- 
neri şi tehnicieni, avînd în vedere, bineînţeles, utilitatea 
soluțiilor propuse. 

Comoditatea, neglijența în exprimarea părerilor tine- 
rilor vor trebui scoase definitiv din concepţia unora, fiind 
necesar să se elimine cu hotărire unele tendinţe de rutină 
şi atitudini conservatoare față de nou, care se manifestă 
la unele cadre de conducere de la nivelul comitetelor şi 
organizaţiilor U.T.C. Şi, în sfîrşit, cred că se impune să 
acţionăm pentru ridicarea necontenită a calității forței de 
muncă, experiența arătind că promovarea progresului 
tehnic este posibilă numai cu oameni bine pregătiți profe- 


sional, receptivi la tot ceea ce este înaintat, oameni în 
stare nu numai să mînuiască și să folosească tehnica actuală, 
dar s-o şi perfecționeze necontenit. Din acțiunile multiple 
organizate de Comitetul județean lași al U.T.C. pe linia 
creaţiei științifice şi tehnice amintesc, pe scurt, editarea 
buletinului «Informatica şi tineretul» (INF.T.). Benefi- 
ciind de sprijinul efectiv al comitetului județean de partid. 
inițiativa noastră a fost aplicată în practică, aflindu-ne acum 
la cel de-al patrulea număr al buletinului. 

Buletinul răspunde unei cerințe reale, aceea de a com- 
pleta la nivel local nevoia de comunicare într-un domeniu 
caracterizat, în esență, printr-un intens flux de informaţie, 
între informaticienii tineri şi mai puţin tineri. 

Cu aceste gînduri, tineretul ieșean, în numele căruia 
am scris aceste rînduri, este ferm angajat în realizarea 
obiectivelor actualului plan cincinal şi al cincinalului 
1981—1985. 

În cuvintarea rostită cu prilejul deschi- 
derii noului an universitar, tovarășul 
Nicolae Ceaușescu, secretar general al 
partidului, a apreciat că «...avem la lași 
un puternic centru al învățămîntului și 
culturii. Deci, odată cu industria, aici se 
dezvoltă puternic ştiinţa, învățămîntul, cul- 
tura — factori primordiali pentru pro- 
gresul general al patriei, pentru făurirea 
societăţii socialiste multilateral dezvol- 
tate și înaintare a țării spre comunism. 

Am constatat cu acest prilej, cu multă 
satisfacție, că hotărtrile partidului de a lega 
tot mai strîns învățămîntul cu știința și 
producția se înfăptuiesc cu succes, că 
institutele și școlile din lași au rezultate 
minunate, merg pe un drum bun. Mi-a 
produs o bucurie deosebită să constat o 
serie de realizări în domeniul științei și 
tehnicii, faptul că profesorii lucrează în 
strinsă legătură cu oamenii de știință, 
cu întreprinderile, pentru a obţine rezultate 
cît mai bune în ridicarea nivelului tehnic 
al întregii noastre activităţi». 

integrarea învățămîntului cu cercetarea 
și producția este calea cea mai eficientă 
de modernizare a procesului de învăţă- 
mint, de a da ţării cadre bine pregătite, la 
nivelul exigenţelor pe care le impune 
practica în toate domeniile, care să se 
adapteze rapid cunoștințelor vieţii sociale. 

Înscriindu-se pe aceste coordonate, 
activitatea desfășurată în institutul nostru 
a parcurs transformări deosebite pe linia 
apropierii învățămîntului de cercetare și 
de producţie. În ultimii ani, alături de alți 
specialiști, cadrele didactice din insti- 
tutul nostru participă — în colective com- 
plexe, pluridisciplinare — la rezolvarea 
unor probleme maiore ale tehnicii şi tehno- 


logiei, cu implicaţii însemnate și în do- 
neniul teoriei domeniilor respective. Se 
acordă însemnătatea cuvenită cercetării 
fundamentale, care asigură o largă per- 
spectivă întregii activități, dar sarcina 
principală a cercetării noastre ştiinţifice 
rămîne, în continuare, aceea de a aborda 
teme care să rezolve cerințe imediate ale 
producției, reieșite din dezvoltarea rapidă 
a economiei naţionale. 

Prin întreaga noastră activitate de cer- 
cetare științifică ne străduim să răspun- 
dem imperativului ca ştiinţa să devină o 
forță de producţie, să servească nemijlo- 
cit intereselor dezvoltării economico-so- 
ciale, fundamentate în documentele de 
partid și de stat, în planurile anuale și 
cincinale de dezvoltare a ţării, în progno- 
zele dezvoltării viitoare. În acest sens, în 
elaborarea planurilor de cercetare știinţi- 
fică s-a urmărit ca acestea să facă parte 
din programele prioritare, din planurile 
departamentale și să răspundă solicită- 
rilor economiei judeţului lași. 

Specialiștii institutului nostru au reali- 
zat și în acest an teme de înaltă valoare 
ştiinţifică, de o deosebită originalitate 
care — în parte — au și fost finalizate prin 
aplicarea lor în industrie. Astfel, un număr 
însemnat de teme pornesc de la idei ori- 
ginale, parcurgind toate fazele: concepție 
— proiectare — tehnologie — aplicare în 
producție. Dintre acestea amintim: 

— «Noi tipuri de scule așchietoare de 
înaltă performanță», temă care s-a con- 
cretizat în realizarea a 74 tipodimensiuni 
de freze ROMASCON, avind la bază 18 
brevete de invenţie (Facultatea de meca- 
nică). Producţia de freze de la I.M.A.M.U.S- 
laşi, Întreprinderea metalurgică laşi, În- 
treprinderea mecanică «Nicolina»-lași, 
C.U.G.-lasi, 1.D.S.M.S.-Focsani. 1.M.-Su- 
ceava etc. atinge 175 milioane de lei, iar 
beneficiile se ridică la 45 milioane de lei. 

— «Hirtie de filtru adsorbantă pentru 
purificarea băilor galvanice», rod al acti- 
vității secţiei de celuloză de la Facultatea 
de tehnologie chimică: reduce total im- 
portul și realizează economii valutare de 
3 milioane de lei/an. 

— «Schemă hidrotehnică complexă pen- 
tru alimentarea cu apă (gravitațional, prin 
picurare) a unui teritoriu de 300 000 ha și 
cu o populație de 800 000 de locuitori, cu 
economisirea a 100 milioane KWh/an și 
producerea de energie electrică» (reali- 
zare a Catedrei de hidraulică și hidroame- 
liorații de la Facultatea de hidrotehnică). 
Se va aplica în cincinalul viitor în județul 
lași. Alături de acestea, se regăsesc în 
cercetarea științifică din institutul nos- 
tru teme care au drept scop asimilări de 
aparate, utilaje, instalaţii, produse, noi 
tehnologii, valoriticări superioare de ma- 
terii prime, materiale de subproduse in- 
dustriale, economie de energie, noi surse 
de energie etc., la care se remarcă origi- 
nalitatea soluțiilor adoptate. 

În sprijinul acestor afirmații enumerăm 
doar citeva exemple din realizările de un 
înalt nivel științific, de importanță deose- 
bită pentru economie: 

— optimizarea consumurilor electrice, 
a calității energiei electrice, a dezvoltării 
și automatizării instalaţiilor electroener- 
getice (Facultatea de electrotehnică); 

— familia de motoare diesel de 500— 
1500 CP — în concepţie proprie (Faculta- 
tea de mecanică); 

— echipamente numerice de calcul, 
măsură, comandă și reglare automată 
(Catedra de electronică și calculatoare, 
Facultatea de electrotehnică); 

— model funcțional de mașină rectilinie 
automată de tricotat (Facultatea de teh- 
nologia și chimia textilelor); 

— noi medicamente cu acțiune psiho- 
tropă (Facultatea de tehnologie chimică); 

— tehnologii de laborator și micropilot 
pentru obținerea de noi aglutinanţi (colec- 
tive mixte de la Facultatea de tehnologie 
chimică și Facultatea de tehnologia și 
chimia textilelor); 

— elemente și structuri din PAS (Fa- 
cultatea de construcții); 

— noi tehnologii de desecare și desali- 
nizare (Facultatea de hidrotehnică) etc. 

Trebuie remarcată activitatea științifică 
3 studenților din anii superiori, devenită 
in ultima vreme o realitate fundamentală a 
vieții noastre universitare, o parte indis- 
pensabilă a procesului instructiv-educativ 
al întregului nostru învățămint superior. 

Setea de cunoaștere, pasiunea, iniția- 
tiva, competenţa, îndrăzneala și perspica- 


citatea — caracteristici proprii tineretului 
nostru de astăzi —, precum și atitudinea 
creatoare În orice domeniu de activitate 
au drept rezultat realizări remarcabile în 
știința și tehnica românească. Cele 37 de 
invenții ale studenților stau mărturie. 
Schimbul de idei intre oamenii de știință 
și cei din proiectare și din producție, con- 
fruntările largi, prilejuite de manifestările 
științifice interne și internaționale, creș- 
terea posibilităților de documentare și 
specializare în țară și peste hotare, dez- 
voltarea rapidă a bazei materiale — sînt 
tot atitea posibilități pentru promovarea 
noului. 

Acum, cînd dezvoltarea în ritmuri ne- 
maiintiinite a economiei noastre naționale 
nu mai poate fi realizată fără aportul știin- 
tei, pătrunderea noului, a rezultatelor cer- 
cetării ştiinţifice în producţie a devenit o 
necesitate În concordanță cu satisfacerea 
cerințelor economice. 

Ar fai fi de subliniat activitatea produc- 
tivă pe care o desfășoară studenții din anii 
inferiori în atelierele de microproducţie 
și în stațiile-pilot din institut, materiali- 


zată în realizarea unor aparate, instalații, 
dispozitive, produse etc., care — numai 
în acestan — vor depăși valoarea de 22 mi- 
lioane de lei. 

Este deci evidentă eficiența economică 
a practicii studenților în institut. Dar nu 
sînt de neglijat nici alte aspecte: eficiența 
didactică și cea educativă, care se mani- 
festă pregnant în cadrul acestor complexe 
activități. 

Am putea sublinia, de asemenea, și 
faptul că — fără noua concepție privind 
modernizarea învățămîntului — nu am fi 
avut bogata bază materială de care dispu- 
nem în prezent. 

Însuflețiți de prețioasele indicaţii date 
de conducerea superioară de partid și de 
stat, personal de tovarășul secretar gene- 
ral Nicolae Ceaușescu, noi, specialiștii și 
studenţii Școlii politehnice ieşene, ne 
vom concentra toate eforturile pentru 
ridicarea calității muncii noastre pe trepte 
superioare, ne vom strădui să răspundem 
cit mai prompt și mai eficace tuturor sarci- 
nilor ce ne revin în marea operă de edifi- 
care a comunismului în România. 


FACULTATEA DE BIOLOGIE- 


GEOGRAFIE-GEOLOGIE DIN IAȘI 


0 COLABORARE 
CU REZULTATE 
DEOSEBIT 

DE INTERESANTE 


Prof. dr. docent CORNELIU C. ZOLYNEAK, 


şeful colectivului integrat de „genetica 


Integrarea învățămîntului cu cercetarea și producţia consti- 
tuie cea mai autentică pistă de lansare de idei, terenul fertil 
și propice al apariției acestora, «agregatul de probă» al vala- 
bilității, autenticităţii şi perenității, al eficienţei și implicaţiilor 
lor în dezvoltarea societăţii și progresului social. Îngemănarea 
rațională a celor trei verigi sporește calitatea învățămîntului 
de toate gradele, determinind, în același timp, cercetări funda- 
mental-aplicative — în care este prezent elementul de noutate— 
și apariţia tehnologiilor avansate, a proceselor industriale com- 
plexe. 

Colectivul integrat de genetică— cercetători, cadre didac- 
tice și studenţi din anii III, |V, V specializare — de la Facultatea 
de biologie-geografie-geologie, Universitatea «Al. |. Cuza» 
din laşi și de la Centrul de cercetări biologice lași și-a orientat 
tematica pe două direcții principale: genetica umană și genetica 
microorganismelor, tematică contractată cu Întreprinderea de 
antibiotice lași, Academia de științe medicale și Ministerul 
Educaţiei și Învățămîntului. 

În scopul ridicării producţiei de medicamente pe căi și mij- 
loace genetice, colectivul nostru și-a propus să realizeze, 
împreună cu Întreprinderea de antibiotice lași, două teme: 
Ridicarea nivelului de biosinteză a producătorilor de 
vitamină Bn și tetracicline și Cercetări asupra compor- 
tării genetice şi metabolice a producătorilor de penicilină, 
streptomicină și lizină, pe parcursul procesului de biosin- 
teză. Colaborarea, deosebit de tructuoasă, constituie mijlocul 
prin care cadrele noastre și cele din întreprindere pot să-și 
desfăşoare activitatea în laboratoarele fabricii și viceversa, 


să folosească in mod eficace întreaga aparatură din dotare, 
sprijinindu-se reciproc în probleme de autodotare și documen- 
tare științifică, să conlucreze deplin atit în activitatea de labo- 
rator, cît și în faza pilot sau industrială, fiecare din părţi avînd 
delimitate problematica, preocupările și contribuţia la activi- 
tatea comună. 

Mă voi referi, în primul rînd, la una din cele două teme con- 
tractate, mai corect spus, la un singur aspect, și anume acti- 
vitatea de cercetare depusă în vederea ridicării nivelului de 
biosinteză a producătorului de vitamină Buz, Proplonibacte- 
rium shermanii. Abordarea acestei cercetări constituie pir- 
ghia prin care s-a reușit, după un număr de ani, să se reunească 
într-un tot — așa cum am mai afirmat — experienţa, pregătirea 
și inventivitatea biotehnologică a specialiștilor de la I.A.I. cu 
preocupările și experiența specialiștilor în domeniul geneticii 
din cadrul colectivului nostru integrat. 

Cu ajutorul specialiștilor din secție (ing. |. Petrişor, biolog 
V. Căpraru și biolog E. Nichita), stimulaţi și sprijiniți de către 
conducerea întreprinderii, cercetătorii subcolectivului de ge- 
netica microorganismelor, Laboratorul pentru vitamina Bu: 
condus de cercetător științific principal Dumitru Ungureanu 
(cercetător științific Gh. Ştefănescu, biolog principal M. Ca- 
raghin, biolog L. Dumitriu, biolog M. Enea și fizician principal 
FI. Grigoraș), au reușit — aplicind parţial conceptul nostru 
genetic privind ridicarea potenţialului de biosinteză a producă- 
torului Propionibacterium shermanii — să obțină în luna 
iulie a.c., în faza experimentală pilot-industrială, o creștere a 
producţiei de vitamină B, produs finit, cu 6,8%,.Prin aplicarea 
parțială a conceptului nostru genetic înțelegem prima etapă a 
activității noastre: cunoașterea și, respectiv, determinarea 
potenţialului genetic al materialului de start luat drept martor, 
aplicarea metodologiei de selecție în trepte în scopul amelio- 
rării, sub aspect productiv, a populațiilor de producători cu 
indicii de variabilitate în regresie numerică, cu elipsa dispersiei 
a plus și minus-variantelor din ce în ce mal redusă. 

Pe fondul acestei metodologii — desfășurată at!t în secţie, 
cit și în cadrul laboratorului nostru — s-au cercetat determi- - 
narea capacității de biosinteză a producătorului, rolul micro- 
elementelor ca stimulatori ai dezvoltării producătorului şi pro- 
cesului de biosinteză, acțiunea unor aminoacizi asupra dez- 
voltării exponenţiale și a biosintezei vitaminei B.2, s-a studiat 
metabolismul bacterian cu ajutorul radioizotopilor (C'+ pen- 
tru determinarea metabolismului proteic, P în scopul deter- 
minării bioenergeticii bacteriene, S?* în scopul elucidării dina- 
micii încorporării și Co” pentru determinarea biosintezei vita- 
minei Bu), s-au efectuat analize cromatografice privind cali- 
tatea produsului și studii electronomicroscopice, s-a aplicat 
metoda Box-Wilson privind optimizarea compoziției mediului 
de cultură în scopul stimulării procesului de biosinteză etc. 

Toate aceste cercetări s-au finalizat — tot ca o primă etapă — 
printr-o serie de experimente industriale care au avut drept 
scop testarea capacității de biosinteză a unor populaţii rezultate 
in urma proceselor de selecţie repetate, gradul de variabilitate, 
respectiv limitele variabilităţii indivizilor populaţiei sub aspec- 
tul productivității în timp și ca produs finit, aspectul calitativ 
al dispersiei plus şi minus-variantelor, gradul de stabilitate al 
acestor populații, comportarea lor în procesul de fermentație. 

Experiența acumulată și rezultatele obținute — realizarea de 
populaţii de Propionibacterium shermanii cu un grad de 
variabilitate redus, dar cu o productivitate superioară materia- 
lului de start, aceasta atit la nivelul laboratorului, cit și în faza 
industrială — ne-au permis să trecem la cea de-a doua etapă. 
Este vorba de etapa genetică propriu-zisă, adică de obținerea 
de colonii pure, de populaţii de indivizi cu o încărcătură infor- 
maţională asemănătoare, prin aplicarea metodelor de selecție 
la nivel de individ. Selecţia repetată, în trepte, a avut menirea 
de a facilita obținerea unui material calitativ superior pe linia 
capacității de biosinteză a vitaminei B-2 şi cu un grad tot mai 
redus de eterogenitate genetică, fapt ce a permis o selecţie 
orientată la nivel de individ, limitindu-se cu mult factorul în- 
timplare. 

Asupra acestui material cu o constituție genetică asemănă- 
toare, pur din punct de vedere genetic, considerat drept mate- 
rial de start pentru etapa a Il-a, s-a acţionat conform programu- 
lui: procedee de tip B, parte din ele experimentate în prima 
etapă și procedee de tip D. Prin procedee de tip D înțelegem: 
mutageneză (chimio şi radiomutageneză) la nivel de material 
cromozomal și extracromozomal, transfer genetic prin recom- 


Studenţii, cercetătorii, cadrele didactice ce fac parte din colectivul 
integrat de genetică și-au orientat preocupările pe două mari direcții: 
genetica umană și genetica microorganismelor. lată aspecte din 
laboratoarele de tetracicline (1) și de dozări microbiologice (2). 

În cadrul laboratorului de geografie economică, studenţii îşi aduc 
contribuția la dezvoltarea social-economică a județului lași prin 
realizarea de studii amănunțite In vederea Intocmirii proiectelor de 


sistematizare a localităților (3). 


binare genetică, transformare, transducţie, conjugare, pro- 
bleme de cartare și inginerie genetică, probleme privind stabili- 


zarea, multiplicarea și stocarea materialului rezultat. 

Avind la bază același concept genetic, subcolectivul Labo- 
ratorului de tetracicline își desfășoară activitatea, la nivel de la- 
borator şi fabrică, și la subtema Ridicarea nivelului de biosin- 
teză a producătorilor de tetracicline. Studiile se află în etapa 
finală a primei părți — experimentul industrial. 

În ceea ce privește cea de-a doua problemă ce ne-am pro- 
pus-o: Cercetări asupra comportării genetice și metabolice a 
producătorilor de penicilină, streptomicină și lizină, pe par- 
cursul procesului de biosinteză, s-au realizat pină în prezent 
organizarea și utilarea corespunzătoare a celor trei laboratoare, 
s-a efectuat documentaţia, au fost puse la punct tehnologiile 
de tabricație și s-a trecut la experimente în cadrul laboratoareior 
fabricii, unde cercetătorii noștri vor desfășura o activitate ne- 
întreruptă timp de șase luni. 

Un interesant studiu privind hemoglobinopatiile și enzimo- 
patiile eritrocitare la populaţiile umane din Moldova a fost, 
de asemenea, abordat de colectivul nostru de genetică (cerce- 
tare contractată cu Academia de științe medicale și Ministerul 
Educaţiei și Învățămîntului). Se știe că hemoglobinopatiile și 
enzimopatiile eritrocitare sint principalele cauze ale anemiilor 
hemolitice și metnemoglobinemiilor ereditare la om. 

Pentru punerea în evidenţă a acestor factori eritrocitari am 
utilizat metoda eșantionajului random, pe loturi mari interpre- 
tabile statistic. Astfel, în cercetarea hemoglobinopatiilor la 
populațiile umane din Moldova, în perioada anilor 1978—1980, 
a fost testat un număr de 20000 de subiecţi tineri, de virstă 
şcolară, între 15 şi 20 de ani (judeţele lași, Vaslui şi Suceava). 
Au fost depistate 7 variante de hemoglobine anormale,și anume 
beta-talasemia, delta-beta-talasemia, hemoglobina Lepore, he- 
moglobina E, hemoglobina S (drepanocitoza), hemoglobina Bz 
(New York) și o hemoglobină rapidă neidentiticată. Semnalăm 
faptul că hemoglobina Lepore și hemoglobina S au fost iden- 
tificate şi studiate pentru prima dată în Moldova, iar hemoglo- 
bina E pentru prima dată în țară. 

Pentru studiul deficitelor enzimatice, glucozo-6-fosfat-de- 
hidrogenaza și piruvat-kinaza eritrocitare, în cursul anilor 
1979—1980 am testat un prim lot de 2 500 de tineri din fostele 
zone impaludate ale Moldovei și am obținut următoarele rezul- 
tate: deficitul total de G-6-PD are o trecvenţă de 8%, deficitul 
parțial de G-6-PD de 16%, și deficitul de PK o frecvenţă esti- 
mată de 2,66%.. 

Rezultatele obținute pînă în prezent, experiența ciștigată, 
învingerea unor greutăţi inerente unei astfel de activități prefi- 
gurează obținerea rezultatelor pe care ni le dorim cu toții. 

Conf. dr. |. HÂRJOABĂ, 


şeful Catedrei dè geografie. Universitatea laş? 


Cercetările începute acum trei decenii au continuat pe o linie 
ascendentă și s-au diversificat în raport cu cerinţele procesu- 
lui de construcție socialistă din țara noastră, conturindu-se 
tot mai mult necesitatea integrării învățămîntului geografic 
universitar cu cercetarea și producția. În precizarea direcțiilor 
de cercetare geografică cea mai prețioasă călăuză ne-au fost 
ideile secretarului general al partidului nostru, tovarășul Nicolae 
Ceauşescu, inserate în numeroase documente de partid și de 
stat. În raportul prezentat la Congresul al XII-lea al P.C.R. se 
subliniază: «Este necesar să se acționeze mai ferm pentru lega- 
rea cercetării cu învățămîntul și producţia și întărirea conlucră- 
rii oamenilor de știință cu masele largi ale celor ce muncesc — 
făuritorii bunurilor materiale». În lumina acestor idei, la Uni- 
versitatea din lași s-au obținut rezultate importante în direcția 
mobilizării tuturor resurselor umane şi materiale pentru reali- 
zarea de studii cu aplicaţie practică, legate, în primul rînd, de 
necesitățile dezvoltării social-economice a județului laşi. 

Pentru efectuarea acestor studii și cercetări, în laboratoarele 
Catedrei de geogratie, alături de cadrele didactice, lucrează 
efectiv și specialiștii de la Centrul de cercetări biologice lași 
şi de la Centrul de cercetări sociale laşi, cit şi studenţii din 
anii superiori ai facultății. Contribuţia geografiei la dezvoltarea 
social-economică a judeţului lași se reliefează în mod deo- 
sebit prin realizarea de studii asupra cadrului natural, în vederea 
întocmirii proiectelor de sistematizare a localităţilor (sate și 
orașe), sistematizarea teritorială complexă, sistematizarea te- 
ritorială specializată; studii asupra potenţialului natural și 
uman în vederea elaborării schițelor model de dezvoltare eco- 
nomico-socială a consiliilor unice agroindustrial etc. 

În domeniul sistematizării localităților, cu atit mai mult în 
cel al sistematizării teritoriale complexe, este strict necesară 

cercetarea interdisciplinară, iar succesul ungi acțiuni de acest 
gen depinde în primul rind de capacitatea proiectantului- 
coordonator de a valorifica întregul potenţial științific reclamat 
de o problemă dată. Spre exemplu, pentru realizarea proiectului 
de sistematizare a spaţiilor verzi din municipiul lași, şeful de 
proiect a intuit necesitatea unei ample documentări asupra 
condiţiilor geomorfologice, pedologice, climatice, hidrologice, 
hidrogeologice, biogeografice etc. sau, mai bine zis,documen- 
tarea asupra cadrului geografic natural, și s-a adresat catedrei 
de specialitate de la Universitatea din lași, care a executat 
studiul necesar. Valorificindu-se cu înțelepciune toate ramu- 
rile ştiinţei implicate într-o astfel de temă, s-a elaborat în final, 
de către specialiștii Institutului de cercetare şi proiectare laşi, 
un proiect cotat excelent. De asemenea, în domeniul sistema- 
tizării localităților din judeţul lași, contribuția geografilor este 
de veche tradiție. Prima schiță de sistematizare a municipiului 
lași a fost elaborată încă în urmă cu 25 de ani de către geografii 
Universităţii împreună cu arhitecţii lașului. De atunci s-au 
mai întocmit multe schițe şi cine compară planul actual de 
dezvoltare a laşului cu schița de acum două decenii, mai recu- 
noaște incă unele trăsături comune cu toată dezvoltarea explo- 
zivă a orașului,care nu putea fi bănuită nici de cei mai entu- 
ziaști proiectanți. Orașul Pașcani a fost și el obiectul unor 
studii geografice complexe, cu peste 20 de ani în urmă, studii 
care au stat la baza proiectelor de sistematizare elaborate ulte- 
rior. Aceste lucrări «de pionierat» au atras atenția proiectan- 
ților asupra importanţei lor și astfel s-a ajuns la perfectarea 
unor convenții și contracte de cercetare cu obiective precise. 
Numai în ultimii trei ani s-au efectuat, pe bază de contracte cu 
I.G.P.S.M.S.-București, studii detaliate de geografie pentru 
15 comune din judeţul lași, cu privire în special asupra proce- 
selor geomorfologice actuale și a gradului de stabilitate a tere- 
nurilor, în vederea sistematizării lor. Dintre acestea amintim 
comunele: Bivolari, Hălăucești, Schitu-Duca, Miclănoeni, Ru- 


ginoasa ș.a. O atenţie deosebită s-a acordat și localităților cu 
perspectivă de urbanizare, 

În județul lași există suprafețe însemnate afectate de pro- 
cese geomorfologice, hidrologice și hidrogeologice, care 
le scot din circuitul economic sau reduc în mare măsură po- 
sibilitățile lor de valorificare. În vederea întocmirii proiectelor 
de ameliorare a acestora s-au efectuat studii specializate,acor- 
dînd atenție acelor componente ale mediului natural care intere- 
sează în mod deosebit proiectantul. De cele mai multe ori nu 
ne-am limitat doar la a oferi tehnicienilor documentaţia geogra- 
fică, ci am urmărit modul în care aplicarea proiectelor în practică 
a confirmat necesitatea şi calitatea muncii noastre. 

Astfel, după ce Institutul de studii și proiectare pentru îmbu- 
nătățiri funciare din București a executat lucrările de amelio- 
rare a terenurilor degradate de la Valea Caselor și Trestiana 
(judeţul lași), Catedra de geografie, împreună cu studenții, pe 
baza unui contract de cercetare științifică încheiat cu I.C.P.G.A.- 
București, a făcut observaţii periodice asupra dinamicii alu- 
necărilor de teren și a variaţiei nivelului apelor subterane, cit și 
a cauzelor care le determină, din perimetrul celor două așezări, 
în vederea evidențierii efectului lucrărilor de îmbunătățiri fun- 
ciare și de gospodărire a apelor. 

Comitetul județean lași al P.C.R. a inițiat o acțiune de mare 
importanţă științifică și social-economică — efectuarea unor 
vaste studii interdisciplinare în vederea elaborării modelului 
optim de dezvoltare socio-economică a județului laşi. 
În fiecare brigadă de studiu al complexelor agroindustriale din 
judeţ sau al unor probleme la scara întregului județ lucrează și 
un specialist de la Catedra de geografie, iar unele brigăzi sînt 
conduse chiar de acești specialiști. Paralel cu această acțiune, 
colectivul Catedrei de geografie a început un studiu complex 
al Consiliului unic agroindustrial de stat și cooperatist 
(C.U.A.S.C.) Podul Iloaiei, antrenind și studenții anilor supe- 
riori ai facultății de specialitate. Alegerea acestei zone nu este 
întimplătoare, deoarece la Podul Iloaiei există o stațiune de 
cercetări agricole ai cărei specialiști colaborează la aplicarea 
în practică a rezultatelor cercetării geografice. Studiul vizează 
sporirea producției vegetale pe terenurile C.U.A.S.C. — Podul 
Iloaiei prin: organizarea de sisteme de asolamente în tuncție 
de productivitatea naturală a terenurilor agricole, prin plani- 
ficarea unitară a producţiilor agricole vegetale în funcție de 
bonitarea capacității productive, prin planificarea și reparti- 
zarea lucrărilor de îmbunătățiri funciare în funcţie de necesi- 
tățile care reies din cercetările geografice efectuate, cit și prin 
planificarea și repartizarea necesarului de îngrășăminte în 
funcție de cerinţele reale ale solului și plantelor cultivate. 

În anii următori, cercetarea geografică, efectuată de specia- 
liştii și studenții facultății, va fi canalizată pe aceeași direcție, 
de legătură strinsă cu producția, în mod deosebit pentru a 
contribui la dezvoltarea social-economică a județului lași, 
acordindu-se, totodată ¿atenție cercetării fundamentale. 


e ÎNVĂȚĂMINT-CERCETARE-PRODUCȚIEe 


FACULTATEA DE ZOOTEHNIE 
ȘI MEDICINĂ VETERINARĂ 
DIN IAȘI | 


cercetare științifică 
la cerințele producției 


Conf. univ. |. VĂCARU-OPRIȘ, 


secretar ştiintific 


Pornind de la cerințele concrete, actuale şi de perspectivă, ale 
agriculturii noastre socialiste, cadrele didactice şi studenţii Facul- 
tății de zootehnie și medicină vetărinară din lași şi-au concen- 
trat eforturile în cadrul activităţii de integrare a învățămîntului 
cu cercetarea şi producţia spre găsirea mijloacelor şi căilor de 
sporire a producţiilor animale și de păstrare a sănătăţii acestora. 
Prin structura sa, respectiv prin tematica abordată, planul de 
cercetare ştiinţifică al facultăţii are numeroase valenţe aplicative. 
Întrucît forma ideală de integrare a învățămîntului cu cercetarea 
şi producţia o constituie platforma complexă care reunește facul- 
tatea, institutele de cercetare-proiectare de profil şi întreprinderile 
zootehnice, multe din temele cercetate, încheiate sau în curs de 
efectuare, reprezintă colaborări cu unităţi ale Academiei de ştiinţe 
agricole şi silvice (A.S.A.S.), precum şi cu numeroase unități 
direct productive dintre cele mai reprezentative din Moldova. 
Întreaga activitate de cercetare ştiinţifică din facultate are loc pe 
bază de contracte încheiate cu aceste unități. 3 

Orientarea nouă dată cercetării științifice a făcut să sporească 
contribuția noastră la clarificarea unor probleme de interes re- 
publican sau zonal din domeniul creşterii intensive a animalelor. 

Aplicarea în practică a rezultatelor de cercetare obținute a per- 
mis ca zootehnia din Moldova să cunoască realizări de prestigiu, 
materializate prin sporirea producţiei animale. 

În activitatea de cercetare ştiinţifică din facultate, eforturile au 
fost intensificate atît pentru dezvoltarea cercetărilor din sfera 
ştiinţelor aplicative (ameliorarea raselor de animale și producerea 
de material de reproducție, tehnologia creşterii animalelor), cît şi 
a celor cu caracter fundamental (genetica, fiziologia, biochimia 
ş.a.). Participarea studenţilor la munca de cercetare ştiinţifică 
îmbracă un caracter diferențiat. In primii 2 ani de studii, ei desfă- 
şoară o dercetare ştiinţifică de iniţiere, în cadrul cercurilor ştiinţifice 
studenţeşti, învăţind să elaboreze lucrări de documentare, sau e- 
fectuează studii și cercetărt cu contribuţii originale. În ultimii ani 
de studii, studenţii participă, alături de cadrele didactice, la rezol- 
varea problemelor de cercetare ştiinţifică cerute de unităţile zooteh- 
nice. Cei mai dotați studenţi lucrează efectiv la culegerea datelor 
experimentale, la prelucrarea lor, precum şi la redactarea protocoa- 
lelor care încheie cercetările. Procedind astfel, mulţi studenţi 
din facultate, antrenați în activitatea de cercetare ştiinţifică, elabo- 
rează ipoteze de lucru originale, aplicarea unora dintre ele consti- 
tuind chiar obiectul unor cereri pentru brevete de invenţie. 

Dintre principalele rezultate ale muncii de cercetare științifică 
desfășurată în facultate în ultimul timp, amintim — la început — 
cele din domeniul creșterii potenţialului productiv al raselor și 
hibrizilor de animale. Aşa de exemplu, colectivul de cadre didac- 
tice şi studenți condus de prof. dr. N. Pipernea a stabilit cadrul 
tematic și organizatoric de aplicare a programului de ameliorare 
pentru rasele de taurine din zona de est a țării. Lucrări similare 
s-au efectuat și la specia de ovine sub conducerea conf. dr. I, Lă- 
buşcă. Preocupat și de probleme de reproducție, conf. dr. I. Lăbușcă 
a demonstrat posibilitatea desezonizării apariţiei căldurilor la 
ovine, ceea ce permite obținerea de produși pe tot parcursul anului 
(3 fătări în 2 ani în loc de 2 fătări, cite se realizează în creşterea 
tradițională a oilor). 

Avind în vedere faptul că, în prezent, se resimte din ce în ce 
mai acut, mai ales în țările subdezvoltate, «deficitul»--proteic în 
alimentaţia oamenilor şi a animalelor, strădania pentru asigurarea 

„proteinelor în hrana animalelor — deci implicit a oamenilor — a 
reprezentat o preocupare susținută a unor cadre de cercetare din 


facultate; astfel, un tînăr colectiv de cercetare condus de către 
conf. dr. P. Halga a înregistrat succese notabile pe linia îmbună- 
tățirii valorii biologice a proteinelor din hrana animalelor. Un alt 
colectiv, aflat sub îndrumarea prof. dr. Gh. Tărăboanţă şi a şefului 
de lucrări dr. Tr. Stan, a elaborat metodologia pentru obținerea 
unui preparat vitamino-proteic din sucul de lucernă ca atare sau 
în amestec cu diferite subproduse de la industrializarea laptelui, 
preparat care va putea înlocui laptele-praf din alimentaţia tinere- 
tului porcin; menționăm că metodologia respectivă este în curs 
de brevetare. În alimentația animalelor domestice, făina de peşte 
constituie un furaj proteic de bază, în special pentru tineretul 
aviar, dar acest furaj provine, de regulă, din import, utilizarea lui 
necesitind cheltuieli însemnate de valută. Ținind cont de dificultățile 
legate de importul acestui produs, cadre de cercetare din facultate 
efectuează studii pentru găsirea unor înlocuitori ai lui pe bază 
de surse proteice indigene ieftine, nevalorificate în trecut. Un 
deosebit interes prezintă cercetările privind ameliorarea şi produ- 
cerea de seminţe la gramineele şi leguminoasele perene de pajiște, 
sau cele de îmbunătăţire a pajiştilor degradate de eroziunea de 
suprafaţă din silvostepa Moldovei. 

n domeniul asistenței sanitar-veterinare a ammalelor s-au făcut 
cercetări interdisciplinare privind hipotrepsia ovinelor, urmărin- 
du-se aspectele anatomice, histologice, clinice, paraclinice şi de 
expertiză, în vederea elaborării unui program de recuperare a 
mieilor cu hipotrepsie precoce şi tardivă. In acelaşi timp, sub con- 
ducerea conf. dr. Al. Grecianu, s-a stabilit metodologia de preparare 
a vaccinurilor anticolibacilare cu tulpini de focar utilizate în pro- 
filaxia specifică a colibacilozei la taurine şi porcine, iar prof. dr. 
I. Paul și colectivul său au elaborat o nouă metodologie de diag- 
nostic în unele viroze pulmonare la ovine, omologată ca fiind o 
metodă de diagnostic eficientă. Un colectiv de studenţi sub în- 
drumarea șefului de lucrări dr. 1. Coman a elaborat o nouă me- 
todă de decontaminare a halelor de păsări cu soluţii de Bromocet 
0,25 %u, sub formă de aerosoli,care se aplică în mod curent în pro- 
ducţie. Lucrarea ştiinţifică cu această temă, prezentată la Conferinţa 
naţională a cercurilor științifice studențești de la Bucureşti, organi- 
zată în cadrul ediției a Il-a a Festivalului național «Cintarea 
României», a luat premiul al III-lea. ` : 

Răspunzind unei indicaţii a conducerii superioare de partid și de 
stat privitoare la crearea de noi produse alimentare prin valorifi- 
carea superioară a materiilor prime animale, în facultatea noastră 
s-au elaborat tehnologii de fabricație pentru preparate culinare 
din carne de pasăre. Pînă în prezent au tost realizate trei astfel de 
preparate, omologate şi brevetate, fiind în curs de elaborare tehno- 
logia de fabricaţie pentru alte preparate, a căror aplicare va con- 
tribui la consolidarea unui nou sector de activitate în economia 
țării creat la laşi — respectiv acela al valorificării superioare pe 
scară industrială a cărnii de pasăre. Calitățile nutritive şi organo- 
leptice ale produselor elaborate au fost apreciate şi peste hotare, 
manifestindu-se interes pentru achiziționarea licenţelor respective. 

Prin enunţarea cîtorva dintre realizările activității de cercetare 
ştiinţifică din facultate, desfășurată de către cadre didactice și 
studenți, se desprinde clar că toţi aceştia au înţeles cerințele ma- 
jore ale economiei naționale privind sporirea continuă a pro- 
ducției animale, alături de a producţiei vegetale, străduindu-se să 
fie nu simpli «beneficiari» ai rezultatelor cercetărilor ştiinţifice și 
ai aplicării tehnologiilor elaborate de către alţii, ci participanţi 
= Adhe care să ducă mai departe progresul ştiinţei şi tehnicii zoo- 
tehnice. 


PROF. AL. MYLLER 
(1879—1965) 


Seminarul 
matematic 


„Al. Myller” 


Gh. BANTAS si V. SCIURIEVICI, 


Universitatea din laşi 


] a Universitatea «Al. |. Cuza» din 

laşi a luat ființă, la data de 18 octom- 
brie 1910, Seminarul matematic «Al. Myl- 
ler», dată la care profesorul Alexandru 
Myller a înregistrat și prima colecţie de 
reviste şi cărți matematice intrate în fondul 
bibliotecii Seminarului de geometrie ana- 
litică, devenit mai tirziu Seminarul mate- 
matic. 

Înainte de 1910, mijloacele de documen- 
tare matematică existente atit la laşi, cit 
şi în țară nu permiteau realizarea unor 
lucrări originale, ci doar a unor cursuri 
universitare mai mult sau mai puţin mo- 
derne. În consecință, scopul secţiei de 
matematică a Universităţii din lași se 
reducea la formarea cadrelor didactice 
necesare învățămîntului liceal. 

În 1910, Alexandru Myller, numit profe- 
sor titular la Catedra de geometrie anali- 
tică din lași, întreprindea realizarea unui 
învățămînt modern, în stilul celui pe care 
îl văzuse la Universitatea din Göttingen, 
unde în 1906 își dăduse doctoratul, sub 
conducerea celebrului matematician ger- 
man David Hilbert. „Cind în 1910 — scrie 
Al. Myller în «Istoricul Seminarului mate- 
matic al Universităţii din lași» — am fost 
recomandat profesor la Catedra de geo- 


metrie analitică a Universității din lași, 
mi-am dat seama că rolul secțiunii de ma- 
tematici nu se putea mărgini la acela de 
a da anual țării un număr oarecare de pro- 
fesori secundari. Era timpul să se înceapă 
o mişcare de creație științifică originală... 
Pentru înfăptuirea acestui deziderat, care 
devine idealul vieţii sale, profesorul trece 
la crearea bazei materiale a cercetărilor 
matematice originale concretizate în Bi- 
blioteca Seminarului matematic și la crea- 
rea unui centru de cercetare științifică. 
«M-am gindit — scria Al, Myller în lucra- 
rea citată mai sus — că mișcarea nu 
putea fi formată decit prin o bună biblio- 
tecă de specialitate. Ea era instrumentul 
indispensabil oricărei activități matema- 
tice. Fără bibliotecă nu se putea face 
știință... Al doilea punct al programului 
meu de lucru în lași era să formez în 
jurul Seminarului o pleiadă de tineri mate- 
maticieni» 

Înfruntind greutăţile începutului, indi- 
ferența guvernelor și ignoranța unor per- 
sonalități -ale acelor timpuri, ideile lui 
Al. Myller s-au impus și au înflorit. El a 
reușit să constituie o bogată bibliotecă 
matematică în care se găseau toate revis- 
tele la zi, toate colecțiile de opere com- 
plete ale marilor matematicieni, toate căr- 
tile de matematică apărute în lume, care 
prezentau vreun interes și, în plus, ediţii 
rare, cărți de valoare istorică etc. Dintre 
cele mai importante reviste aflate în biblio- 
tecă amintim mai întîi «Journal Poly- 
technique», Premier cahier, Paris, 1793, 
publicată de Consiliul instrucţiunilor și 
administraţiei Şcolii centrale de lucrări 
publice din Paris, ea fiind socotită ca 
prima revistă de matematică apărută în 
Europa și probabil în lume. De asemenea, 
revista «Recreaţii științifice», lași, 1883, 
prima revistă de matematică publicată în 
România, editată de profesorul Constantin 
Climescu. Cu un an înainte, în 1882, tot 
la lași, apărea și prima lucrare de matema- 
tică elaborată de un autor român — Şte- 
fan N. Botesu — intitulată «Proprie- 
tatea seriei armonice cu utilitatea ei 
scientifică, cercetată, disvălită și de- 
monstrată prin analisa elementare», 
care a fost mult apreciată, comentată și 
folosită de savantul francez Catalan, lu- 
crare ce se află în biblioteca seminarului. 

Alte importante reviste mai sint: «Jour- 
nal fir diereine und angewaude Ma- 
thematik» de A.L. Crelle, Berlin, 1826 — 
prin cele 100 de numere s-a pus temelia 
Seminarului matematic din lași; «Acta 
Mathematica», nr. 1, 1882, Berlin, Stoc- 
kholm și Paris, lucrare publicată în amin- 
tirea lui N. H. Abel (1802—1829); «Mathe- 
matiche annalen» de A. Clebsch și 
C. Neumann, 1869, Leipzig; «Transac- 
tions of the American Mathematical 
Society», vol |, 1900 etc. 

Dintre operele mai vechi ale marilor 
matematicieni care se află în biblioteca Se- 
minarului de matematică din lași enume- 
răm: «Les oeuvres mathâmafiques où 
sont inserdes les mémoires mathé- 
matiques. Le tout corrigé revu et aug- 
menté par Albert Girard» de Stevin 
Simon, Leyde, Bonaventurae, 1634; «Ope- 
re» de Tartaglia Niccola, Veneția, 1606 
(lucrare care conține primul material prin 
care s-a rezolvat pentru întiia oară ecuația 
generală de gradul trei. Împreună cu Fe- 
rari, autorul acestei lucrări marchează și 
începutul producției originale a matemati- 


cii europene); «Opere Mathematica» de 
Francisc Vietae, Ex. Officina Bonaven- 
turae — Abrahami Elzeviriorum, 1646 (au- 
torul fiind părintele calculului literal, adică 
al algebrei elementare); «Opere Mathe- 
matica» de Johannis Walis, 1695 (3 vo- 
lume); «Opere» de Galilei, Milano, 1808 
(13 volume); «Opera» de Carl Friederich 
Gauss, Gottingen, 1863 (10 volume); «0- 
pere complete» de Augustin Cauchy, 
Paris, 1882 (14 volume), lucrare care a in- 
trat în biblioteca de la lași în anul 1922. 

Dotat cu o bibliotecă deosebit de valo- 
roasă și cu un corp didactic de primă 
calitate (ca de exemplu academicienii: 
S. Sanielevici, V. Vâlcovici, T. Popoviciu, 
S. Stoilov, C. Popovici, Gr. Moisil ș.a.), 
Seminarul matematic din lași a început, 
sub conducerea lui Alexandru şi Vera 
Myller, o muncă de creștere de cadre și 
de formare a unei școli matematice. A- 
ceastă muncă a dat rezultate remarcabile. 

În urma reformei universitare din 
1948, Seminarul matematic din lași, 
acest laborator de creație matematică, 
a putut să dea țării numeroase cadre di- 
dactice și cercetători pentru învățămîntul. 
superior. La lași s-au dat primele docto- 
rate în matematici din țară. Octav Mayer, 
strălucitul nostru matematician, este pri- 
mul elev al lui Al. Myller. Ela deschis calea 
urmată apoi de pleiada de matemati- 
cieni ce formează școala din laşi: Gh. 
Vrânceanu, M. Haimovici, |. Creangă, |. 
Popa, A. Haimovici, Gh. Gheorghiev, Al. 
Climescu, Em. Arghiriade, D. Mangeron 
ș.a. 
După 1948, Biblioteca Seminarului mate- 
matic a continuat să se dezvolte. În mo- 
mentul de față, Seminarul matematic 
schimbă Analele științifice ale Universită- 
ii cu 195 de reviste de matematică din 38 da 
țări și primește, în plus, un număr de perio- 
dice prin abonament. De asemenea, pe lîn- 
gă cărţile ce se procură prin Biblioteca 
Centrală din lași, mai sînt și alte cărți îr 
mare număr, care se obţin prin recenzii îr 
Analele Universităţii. Astfel,Biblioteca Se- 
minarului matematic numără astăzi cca 
44 000 de cărţi. De asemenea, fondurile 
operelor complete și ale modelelor mate- 
matice au crescut. 

Odată cu apariția, după 1950, a unor do- 
menii noi de mare actualitate științifică 
(ca cibernetica, informatica, teoria algorit- 
milor ș.a.), eforturile de punere la punct 
a bibliotecii cu reviste și cărți de bază 
au crescut considerabil. 

Din 1954, Seminarul matematic din laşi 
poartă numele creatorului său. Conti- 
nuindu-i opera, elevii, printre care și ac- 
tualul director al Seminarului — profeso- 
rul dr. docent A. Haimovici — și-elevii ele- 
vilor lui Al. Myller desfășoară astăzi în 
cadrul acestui seminar o rodnică activitate 
ştiinţifică în concordanță cu cele mai 
înalte cercetări ale matematicii contem- 
porane. 

Seminarul matematic «Al. Myller», a- 
cest simbol al muncii și pasiunii, este o 
miîndrie a întregii noastre ţări. Prin aceas- 
tă instituție au trecut și trec în vizită sau 
în schimb de experiență numeroși sa- 
vanți de renume mondial, atit din ţară 
cit și din străinătate. Numele Seminaru- 
lui matematic «Al. Myller» este astăzi 
cunoscut pe toate meridianele globului, 
avind legături științifice cu peste 265 de 
institute din străinătate. 


Combinatul de fire și fibre sintetice 
este o întreprindere tînără. Tinără este și 
vîrsta medie a personalului muncitor de 


aici — cca 25 de ani. În ciuda acestor 
premise — sau poate tocmai datorită lor — 
C.F.F.S. dispune de un înalt nivel tehnic 
al producţiei. Conducerea proceselor de 
fabricare a polimerilor, precum și a firelor, 
fibrelor și foliilor poliesterice este în foarte 
mare măsură automatizată. Ca urmare a 
gradului ridicat de mecanizare și automa- 
tizare, calitatea produselor finite este deo- 
sebită, fapt ce se reflectă în competitivi- 
tatea lor înaltă pe piaţa internaţională. În 
afara satisfacerii nevoilor mereu în creș- 
tere ale industriei de bunuri de consum, 
a altor ramuri ale economiei naţionale, 
C.F.F.S. exportă produsele sale în cca 30 
de ţări ale lumii, dintre care multe cu nivel 
tehnic ridicat, cum ar fi S.U.A., R.F.G., 
Franța, U.R.S.S., Anglia, Ungaria etc. 

Pe lingă producerea firelor şi fibrelor 
chimice, în combinat se desfășoară o 
intensă activitate pentru transpunerea în 
viață a indicaţiilor de partid privind asigu- 
rarea cu forțe proprii a pieselor de schimb 
și realizarea de utilaje necesare extinderii 
capacității de producţie. 

n aceste condiții, creația tehnico-știin- 
țifică devine o componentă normală, un 
aspect a si al activității cotidiene de 
producție. Într-adevăr, pînă în prezent au 
fost înregistrate aici 40 de invenții și pro- 
puneri de invenții, din care 16 numai în 
acest an. Aplicarea lor este rapidă — 15 
și-au găsit deja materializarea în produc- 
ție, iar două sînt în curs de experimentare 
— şi aduce, evident, însemnate economii 
și cîştiguri materiale combinatului și eco- 
nomiei naționale. 


LINIILE DIRECTOARE 
ALE UNUI VAST PROGRAM 


Așa cum este și normal, activitatea de 
creație tehnico-științifică din combinat 
este orientată spre problemele majore ale 
producţiei. Liniile directoare ale acestui 
vast program mi-au fost prezentate de 
ing. principal Dora Berari, responsabilă 
cu activitatea de invenții și inovații. 

Una dintre coordonatele principale ale 
activităţii de creație tehnico-ştiinţifică o 


e ȘTIINȚĂ e TEHNI 


La Combinatul de fire şi fibre sintetice lași: 


CREAȚIA TEHNICO-ŞTIINȚIFICĂ 


UN ASPECT AL ACTIVITĂȚII COTIDIENE DE PRODUCTIE 


constituie diversificarea gamei de tire, 
fibre și folii în funcție de cerințele pieței 
interne şi extene. Astfel, numai în 1980 
s-au realizat în combinat 7 produse noi: 
fire și fibre din copoliesteri și polipropilenă 
modificată pentru industria uşoară, țesă- 
turi din poliolefine pentru industria de 
anvelope, fire poliesterice pentru tricotaje 
şi țesături, fire și fibre vopsite în masă etc. 
O altă preocupare majoră se referă la 
perfecționarea și modernizarea utilajelor 
existente. Un asemenea exemplu îl con- 
stituie obținerea de cuțite circulare pentru 
granularea poliesterilor, acțiune ce s-a 
soldat cu economii de cca un milion de lei 
pe an prin reducerea importurilor. Alte 
exemple: procedeul de recondiţionare a 
condensatoarelor cu fascicul tubular, un- 
de la fiecare bucată se realizează o eco- 
nomie de 140 000 de lei pe an (în prezent 
se recondiţionează 7-8 bucăţi anual) sau 
aparatul pentru racordarea blocurilor de 
comandă automată, care aduce o eco- 
nomie de 200 000 de lei pe an. 
Recuperarea și valorificarea superioară 
a resurselor energetice, a materialelor și 
materiilor prime reprezintă și ea o direcție 
importantă de acțiune. Procedeul și insta- 
laţia de recuperare a căldurii-deșeu din 
apele utilizate în vopsire sau procedeul de 
descompunere prin Maze a a deșeurilor 
de fabricație (fibre și fire poliesterice) pînă 
` la faza de policondensare de la care se 
poate relua sinteza sint numai două exem- 
ple în acest sens. Numai la ultimul dintre 
ele eficiența economică depășește un mi- 


lion de lei pe an. Tot prin recuperare și 
valorificare superioară a deșeurilor filate 
se realizează într-o secţie specială de 
producţie un fir apt pentru a fi prelucrat în 
țesăturile de ambalaje. 

În sfirşit, de o mare atenţie se bucură 
activitatea de asimilare de piese de schimb 
și utilaje necesare nu numai extinderii 
combinatului, ci chiar și pentru alte plat- 
forme industriale noi ce vor produce fire 
şi fibre sintetice (C.F.S.-Cimpulung, 
C.F.S.-Vaslui, C.F.S.-Roman). Cea mai 
mare parte a utilajelor necesare acestor 
noi obiective se realizează la C.F.F.S.-laşi 
și Săvineşti. 

În ceea ce priveşte piesele de schimb, 
numai în primele nouă luni ale anului au 
fost asimilate 378 de repere cu o valoare 
de 6 milioane de lei. Pînă la sfîrşitul anului 
se vor introduce în fabricaţie încă 200 de 
repere cu o valoare de 2 milioane de lei. 
Prin aceasta se va asigura fabricarea în 
combinat a cca 85% din volumul de piese 
de schimb necesare. 

Utilajele realizate în combinat sînt in- 
stalații de complexitate ridicată, fabricate 
pentru prima dată în țară. Prin aceasta se 
reduce considerabil efortul valutar la noile 
investiţii. În perioada 1980—1981, la 
C.F.F.S.-lași este prevăzut să fie con- 
struite o gamă largă de asemenea utilaje, 
cum ar fi mașini de bobinat de precizie — 
68 de bucăţi în valoare de cca 3,5 milioane 
de dolari; mașini de frig cu absorbție de 
2 Gcal/oră — 40 de bucăţi în valoare de 5 
milioane de dolari; 5 linii de etirare pentru 

Printre cele mai valoroase propuneri de invenții înregistrate în acest an la Combinatul de 
fire şi fibre sintetice lași se numără procedeul și instalația de recuperare a clădurii-deșeu din 
apele industriale chimic pure. Ea apartine unui colectiv format din inginerii Vasile Tistu, 
Radu Chipcea, Şerban Stan și Dan Costache din cadrul C.F.F.S. şi prof. dr. ing. 
David Peretz, asist. ing. Gh. Dumitrașcu și ing. Dănuț Silvestru de /a Laboratorul de 
termoenergetică al Institutului politehnic laşi. Despre această realizare științifică de virf 
ne-a vorbit tinărul inginer Dan Costache, din cadrul secţiei de proiectare a combinatului, 


unul din autorii invenției. 


— Sub titlul poate puțin criptic pentru nespecialişti al invenţiei se ascunde de fapt folosirea 
în industria chimică a pompelor de căldură. Problema realizării și utilizării lor este în plin 
avint pe plan mondial, ea fiind abordată nu numai de multe țări industrializate, ci şi de colec- 
tive internaționale specializate ce-şi desfășoară activitatea sub egida O.N.U. Interesul este 
justificat de eficiența extraordinară pe care aceste instalații o au în recuperarea și valorifica- 
rea celor mai reduse şi mai simple surse de energie. 

Pe plan mondial sint cunoscute şi se aplică deja pompele de căldură cu compresie meca- 
nică pentru puteri mici. În prezent există însă tendința de a se răspindi şi pompele de căldură 
cu absorbție. Acestea sint instalaţii complexe, în care caldura conținută într-un fluid — apă, 
abur, lichide industriale, soluții — este preluată de un agent de absorbție printr-un contact 
indirect și transferată unui alt fluid — apă menajeră, tehnologică, industrială etc. —, care 
se Incălzește. Pompele cu absorbție sint abia la Inceputurile aplicării lor. Ele se pretează în 
mod deosebit folosirii in industrie, unde există mari disponibilități de căldură în ape reziduale 


C.F.S.-Cimpulung în valoare de 8 milioane 
de dolari. Tehnologiile de fabricație sînt 
elaborate în cadrul combinatului, în com- 
partimentul de concepție, iar execuţia se 
realizează în proporție de 80% tot aici. 
Fapt deosebit de interesant și semnifica- 
tiv: atit în compartimentul de proiectare, 
cît și în secţiile de execuţie ponderea 
tinerilor este de cca 75%. 


PRIORITĂȚILE TINERILOR 


Desigur, în toate direcțiile menţionate, 
contribuția tinerilor este însemnată. Ca 
domeniu special, comisia profesional- 
științifică a comitetului U.T.C. și-a ales 
reducerea consumurilor specifice și creș- 
terea capacităţii de producție a utilajelor 
existente, sarcini de mare însemnătate 
economică în perioada actuală. Dintre 
realizările cele mai interesante merită să 
fie menţionat procedeul de creștere a ca- 
pacității instalaţiei de filare a fibrelor poli- 
esterice tip bumbac. Invenția a fost ela- 
borată de tinerii ingineri Constantin Ma- 
rinescu, Valentin Vătămanu, Eugen 
Manu și chimist Romeo Radovici sub 
conducerea ing. lon Ungureanu, șef de 
secție coordonator. Prin modificări teh- 
nice și tehnologice s-a reușit creșterea 
debitului de polimeri în utilaj de o aseme- 
nea manieră încît capacitatea de producție 
a crescut cu aproximativ 20%, fără ca per- 
formanţele și caracteristicile fibrelor să 
fie cit de puţin afectate. Paralel cu această 
sporire a capacităţii, se realizează și o 
creștere a productivității muncii și o re- 
ducere a consumurilor specifice de utili- 
tăţi pe unitatea de produs (apă, abur, ener- 
gie). Economiile postcalculate rezultate 
numai prin creșterea de capacitate sînt 
de peste 2,5 milioane de lei pe an. 

Recent a fost introdusă în aplicare și o 
altă metodă similară. Este vorba despre 

creșterea capacității de producție a insta- 
lației de etirare a fibrei poliesterice tip 
bumbac. Autorii ei sint tinerii ingineri 
Constantin Marinescu și Valentin Vă- 
tămanu, coordonați de ing. lon Ungu- 
reanu. Despre ce este vorba? În faza de 
etirare, firele filate sînt supuse unei ope- 
rații de orientare a lanțurilor macromole- 
culare prin întindere. Etirarea este urmată 
de o încrețire a firelor pentru a le face cît 
mai asemănătoare cu cele naturale, de 
bumbac, și de o fixare la cald. Prin aceasta 
se asigură calităţi deosebite de rezistență 
mecanică și elasticitate, precum și aspec- 
tul de fibră de bumbac. În acest proces, 
prin introducerea unor duze suplimentare 
de aburire, firul a devenit mai plastic și a 
putut fi prelucrat cu o viteză superioară. 
Practic, capacitatea de etirare și fixare a 
crescut cu peste 25%, funcție de sorti- 
ment. Calitatea firului nu este deloc afec- 
tată. Eficiența economică antecalculată 
datorată numai sporului de producție de- 
pășește 28 milioane de lei anual. 

Să notăm, ca un fapt deosebit, că trans- 
punerea în practică a celor două invenții 
realizate de tinerii specialişti a fost făcută 
cu ajutorul personalului secției fibră Il, 
unde marea majoritate a muncitorilor sint 
tineri sub 25 de ani, iar din personalul sec- 
tiei două treimi sînt membri ai U.T.C. 

O altă realizare, de data aceasta o ino- 
vație, se referă la creșterea capacității 
de producție a instalaţiei de obținere a 
azotului. În C.F.F.S. se folosește o mare 
cantitate de azot pentru sinteza în at- 
mosferă inertă a polietilentereftalatului, 
precum și în fazele de filare a polimerului. 
Datorită extinderii combinatului ar fi fost 
necesare noi instalații de producere a 
azotului prin distilarea aerului lichid. Apli- 
carea inovației permite ca pe instalațiile 
existente să se obțină o cantitate de azot 
cu 50% mai mare. Disponibilul de azot 


cu temperaturi de 30— 40C, căldură care ar fi foarte dificil de recuperat prin procedee clasice. 

Avantajele acestui nou tip de pompe de căldură constau în faptul că ele creează posibilități 
mari de recuperare a energiei și de reintroducere în ciclul energetic de consum. Prin utili- 
zarea lor se poate renunța la turnurile de răcire a apelor industriale prin care se deversează 
in atmosferă cantități mari de căldură. Această operație decurge uneori chiar cu consum de 
energie electrică în cazul turnurilor cu răcire forțată. Aplicarea pompelor de căldură aduce 
deci, pe lingă răcirea apei industriale, și un cîştig energetic important, materializat în apă 
caldă pentru consum menajer cu temperaturi de 55—60*C și în apă pentru termoficare cu 
temperaturi de cca 80* C. 

Instalaţiile de acest fel realizează «tratarea» termică a unui volum mare de apă cu conținut 
redus de căldură-deșeu şi aduc mari economii de energie. Astfel, o pompă de căldură de 5 
gigacalorii pe oră aduce o economie anuală de 2 100 tone combustibil convenţional sau + 
milioane de lei. O asemenea pompă poate asigura consumul de apă caldă menajeră pentru 
cca 7 500 de apartamente. ` 

La C.F.F.S.-lași noi am realizat proiectul unei instalaţii-pilot experimentale de pompă de 
căldură cu absorbție de 50 kilowați, Ea este realizată fizic și va intra curind în probe. Noi 
o vom utiliza În combinat pentru recuperarea căldurii-deșeu cuprinsă în apele industriale 
chimic pure folosite pentru răcire în diferite faze ale procesului de producţie. Pe această 
cale noi vom produce, concomitent cu răcirea apei industriale, şi apa caldă pentru încălzirea 
combinatului și pentru consum în grupurile sanitare. 

Invenţia noastră este în curs de brevetare la O.S./.M. 

După experimentarea pilotului vom trece la realizarea prototipului de pompă de căldură 
de putere mai mare, funcție de cantitatea de apă-deșeu ce rezultă nu numai la noi, ci și la 
diverși alți beneficiari. Spun beneficiari deoarece practic orice Intreprindere care vehiculează 
epice industrială poate aplica acest sistem de recuperare a energiei cu randament supra- 
unitar. 

Din studiul preliminar întocmit de C.N.S.T. şi ICEMENERG rezultă că numai în viitorul 
cincinal ar fi necesare peste 150 de asemenea instalaţii cu puteri de 5—10 gigacaloriiloră. 


PJ: 


1. — Prin modificări tehnologice, tinerii 
specialiști au reușit să crească cu 50% capaci- 
tatea de producție a instalaţiei de azot. 

2. — 0 importantă creștere a capacității 
de producție, fără investiţii noi, s-a obținut 
și la filarea fibrelor poliesterice de tip bumbac. 


este folosit nu numai pentru nevoile com- 
binatului, ci și pentru alți consumatori 
industriali din zonă. Eficiența economică 
se traduce în primul rînd prin evitarea 
importului unei noi instalaţii, al cărei cost 
aproximativ ar fi de cca 5 milioane de lei 
valută. În al doilea rind, cu aceleași cos- 
turi de producție se realizează un volum 
suplimentar de azot de înaltă puritate, în 
valoare de peste 6 milioane de lei pe an. 
Autorii inovației sint tinerii ing. Dan 
Costache, subingineri Ştefan Vrincea- 
nu, Dumitru Golodniuc, Vasile Flo- 
rean și maistru Mihai Adam. 

Nu putem încheia succinta trecere în 
revistă a realizărilor pe linia creaţiei teh- 
nico-științifice a tinerilor din C.F.F.S. fără 
a aminti numele inginerei uteciste Aneta 
Vlad. În ciuda tinereţii sale, ea are deja 
la activul său două invenții brevetate și 
una în curs de brevetare. Una dintre cele 
mai interesante contribuții ale ei o repre- 
zintă participarea la proiectarea și reali- 
zarea uscătorului în pat fluidizat destinat 
preuscării granulelor de polietilenterefta- 
lat. Înlocuirea importului acestui utilaj a 
dus la economii ce se cifrează la milioane 
de lei. Ea a participat de asemenea la reali- 
zarea diferitelor sortimente de folii poli- 
esterice pentru industria electrotehnică și 
pentru construcțiile industriale și civile, 
adevărate premiere tehnice în țara noas- 
tră. Prin aplicarea acestei invenții, s-a eli- 
minat complet importul și s-a realizat o 
eficiență economică de peste 12 milioane 
de lei pe an. 

Exemplele ar putea, desigur, continua. 
Ele sînt însă, credem, suficiente pentru a 
ilustra eforturile, contribuția pe care tinerii 
din C.F.F.S.-lași, puternica organizație 
U.T.C. de aici, care numără peste 4500 
de membri, o aduc și PP linia creaţiei 
tehnico-știinţifice la transpunerea în viață 
a obiectivelor stabilite de cel de-al XII-lea 
Congres al P.C.R. 


PETRE JUNIE 


N aii 


la o adevărată explozie industrială, care reclamă 

noi tehnologii, noi agregate tehnologice ce vor 
asigura producţii tot mai mari, productivități sporite, 
cu investiții şi costuri specifice reduse. 

Ultimele evoluții în toate domeniile activității 
economice arată că pentru a obține o eficiență deose- 
bită, capacitățile unitare ale agregatelor tehnologice 
trebuie să crească continuu. Aceste agregate, cu 
mase unitare proprii mari şi cu capacități de producţie 
foarte mari, care nu mai prezintă excepţii, au implicaţii 
adînci atît în diversificarea producției construcțiilor 
de mașini, cît și asupra performanțelor tehnologice. 
Fabricația unor astfel de agregate necesită semifabri- 
cate turnate din oțel de pînă la 300 t/buc., lingouri 
din oțel de pînă la 400 t/buc., semifabricate forjate 
de 250 t/buc., ansambluri mecano-sudate de peste 
300 t/buc. şi de dimensiuni foarte mari. 

Toate acestea au dus la necesitatea construirii 
în ţara noastră a unor unități constructoare de ma- 
şini uriașe, cum sînt I.M.G.-Bucureşti, C.U.G.-Cra- 
iova, C.U.G.-Cluj-Napoca şi C.U.G.-lași, a cărui 
construcție a început în 1976, cu ocazia vizitei de 
lucru a tovarăşului Nicolae Ceauşescu, secretar 
general al partidului nostru. 

În toamna acestui an, cu prilejul deschiderii noului 
an de învățămînt, secretarul general al partidului 
a luat cuvintul în fața marii adunări populare din 
municipiul laşi, menţionînd, printre altele: «Am 
vizitat marele combinat a cărui construcție a început 
acum 4 ani. Am constatat cu multă satisfacție că 
laşul dispune acum de un puternic combinat al con- 
strucțiilor de maşini cu care se poate mîndri nu 


A stăzi asistăm, pe plan internațional și național, 

numai lașul, ci intreaga noastră țară. Au intrat deja 
în producție cîteva fabrici, adevărate uzine. Desigur, 
mai sînt încă de construit cîteva pentru a finaliza 
acest mare centru al construcției de mașini. În același 


timp însă trebuie ca în unitățile care au intrat în 
producţie să se depună eforturi mai susținute pentru 
a da o producţie corespunzătoare dotării de care 
dispun de pe acum aceste unități moderne». 

Sarcina combinatului ieșean — cea mai mare unitate 
a industriei constructoare de mașini din țară — este 
de a produce oțel lichid, piese turnate din oțel și 
fontă de mari dimensiuni, piese forjate grele, utilaje 
complexe pentru industria metalurgică, industria 
chimică, industria constructivă și de construcţii. 

Amplasat pe malul rîului Nicolina, Combinatul de 
utilaj greu laşi se întinde pe o suprafață de 127 ha. 
Aici s-a avut în vedere folosirea eficientă a unui teren 
în pantă, de slabă productivitate, halele fiind așezate 
pe trei terase. 

Unitatea este organizată în două fabrici: fabrica 
de construcţii de mașini şi fabrica metalurgică. 

n prezent, în combinat funcționează o turnătorie 
de fontă capabilă să toarne piese de performanță 
în greutate de pînă la 80 t/buc., o forjă grea, dotată cu 
o presă de 2 500 tf, unde se prelucrează piese pînă 
la 25 t/buc., o secție de utilaj metalurgic, una de 
mecano-sudură şi o sculărie. Demn de remarcat 
este faptul că 90% din construcția metalică a halelor 
a fost realizată în combinat. 

Pe lîngă aceste elemente specifice de construcții 
(stîlpi, ferme, grinzi de rulare etc.), în prezent se mai 
produc: piese turnate din fontă pentru producția 
proprie de utilaj metalurgic, cît și pentru numerosi 
beneficiari interni, cuptoare pentru încălzire și trata- 
ment termic folosite în autodotarea secțiilor proprii 
de forjă și turnătorie; cuptoare de detensionare ; uti- 
laj metalurgic (oale de turnare de mare capacitate, 
145 —.180 t pentru C.S.-Galaţi și în perspectivă de 
230 t pentru C.S.-Hunedoara) și piese forjate grele 
pînă la 40 t (axe, arbori, discuri, inele etc.). 

Dotat cu utilaje dintre cele mai moderne, combi- 

În titlu: Oa/a de turnare de 18 tone construită pentru Combinatul 
siderurgic Galaţi. 

1. — Cuptorul de incălzire, de 16 m° capacitate, realizat prin 
autodotare pentru lingouri de p!nă la 20 tone. 

2, — Stand de probă pentru pompe MV-1403 pentru Canalul 
Dunăre-Marea Neagră. 

3. — Secția de turnătorie. 


natul ieşean aplică tehnologii avansate, ceea ce asigură 
produselor sale parametri calitativi înalți. 

Începînd din anul 1981, C.U.G.-laşi va începe să 
livreze o parte din produsele sale și beneficiarilor 
externi. 

În perspectivă, pînă la sfîrşitul cincinalului viitor, 
cînd producția acestei mari unități trebuie să ajungă 
la 20 miliarde de lei, şi pe măsura intrării în funcțiune 
a unor noi secții, aici se vor produce: utilaje tehnolo- 
gice complexe pentru industria metalurgică, industria 
minieră, industria celulozei și hîrtiei, industria cauciu- 
cului ; lingouri de oțel de pînă la 400 t/buc.; piese 
turnate din oțel de pînă la 250 t/buc.; profile extru- 
date; laminate; brame şi lingouri din oțeluri obți- 
nute prin retopire electrică sub zgură şi alte pro- 
duse de mare complexitate şi diversitate, dată fiind 
dotarea cu caracter universal pe care o are combinatul. 

Colectivul de muncă al combinatului depune în 
prezent eforturi susținute pentru traducerea în 
viață a indicațiilor secretarului general al partidului 
date și cu prilejul vizitei efectuate la lași în 15 septem- 
brie 1980, cînd se arăta: «Într-o perioadă mult mai 
scurtă, acest centru al construcției de mașini trebuie 
să realizeze o producție de 20 miliarde lei, atît sau 
chiar ceva mai mult decît producea Iaşul în anul 1975». 
Pentru realizarea acestei sarcini de onoare, în com- 
binat se desfășoară o activitate de producţie în 
paralel cu cea de investiții, acumulîndu-se astfel 
experiență tehnologică şi realizîndu-se, totodată, 
utilaje, piese turnate și forjate deosebit de necesare 
economiei naţionale. 


aia 


La mui ani 


ÎN ISTORIE, 
GHEORGHE 


VRÂNCEANU! 


S-a născut în anul de început al 
secolului, în comuna moldoveană Va- 
lea Hogii, de pe lîngă Bacău. A 
plecat de acasă la Vaslui, la liceu, 
apoi la lăşi, unde celebrii profesori 
Myller, Vilcovici, Sanielevici, Stoi- 
low l-au îndreptat spre căile geome- 
triei. S-a ridicat rapid — ca student 
predă deja cursuri colegilor! —, la 
Gâttingen și apoi la Roma, sub în- 
drumarea celebrului Levi-Civitta, şi-a 
luat, într-un singur an, doctoratul, 
cu Magna cum laudae, apoi s-a 
întors acasă. 

Deceniu după deceniu va ataca 
subtilitățile geometriei diferențiale, 
va lucra, cerceta, descoperi și impu- 
ne geometria românească pe scena 
matematicii mondiale. Trece prin tot 
şirul consacrărilor ştiinţifice — aca- 
demician, președinte al Academiei 
R.S.R., membru al Academiilor din 
Bruxelles și Messina, Doctor Hono- 
ris Causa al Universităţilor din laşi 
și Bologna, purtător de cuvint al 
matematicienilor români la întîlniri- 
le internaţionale. Excelent pedagog, 
formează nenumărați geometri (St. 
Petrescu, A. Dobrescu, K. Teleman, 
G. Arsene, V. Boju, V. Dumitraș, 
S. lanuș, R. lordănescu, C. |. Ispas, 
M. Martin, D. Smaranda, D. Teo- 
dorescu, |. Popovici, T. Postelnicu, 
M. Ţarină, A. Turtoi, G. Puiu), astăzi 
cadre universitare ce țin în miini 
destinele matematicii românești. 

Dar pășește în istorie mai ales cu 
di = Adx + Bdy + Cdz, poartă 
de intrare în geometria sistemelor 
mecanice neolonome, ceea ce — 
atunci cînd, în 1979, se stinge, după 
o viaţă încărcată cu matematică — 
ar putea constitui un epitaf pentru 
eternitate, în orice caz pentru o 
lungă pomenire în geometria viitoa- 
re. | s-a întîmplat asta în prima tine- 
rete, în anul 1926, cind părăseşte 
căile bătute de maestrul său, Levi- 
Civitta, și o ia pe cont propriu, in- 
troducînd noțiunea de varietate neo- 
lonomă. 

Spațiul neolonom se dovedeşte via- 


nern 
singeshen 
pe 15, 1980 


O dedicație tăcută protesorului Vrânceanu de către ilustrul matematician american (de 
orioiga chineză) Shiing-shen Chern, unul dintre cei mai mari geometri ai tuturor timpurilor: 

«imi sint cunoscute — încă din 1936, pe cind eram student la Paris — personalitatea proteso- 
rului Vrânceanu,ca și lucrările sale asupra sistemelor neolonome. 

Urmăresc încă de atunci cercetările sale în domeniul geometriei diferențiale și trebuie să 
spun că mi s-au părut admirabile. De aceea consider că protesorul Vrânceanu va putea fi tot- 
deauna socotit ca un reprezentant de frunte al domeniului nostru». 


bil şi fecund, și lucrări nenumărate 
i se dedică, de-a lungul anilor, impu- 
nind modelul matematic cerut de 
problemele de mecanică, singurul 
capabil — şi în zilele noastre — 
să dea o descriere completă a fe- 
nomenelor din această ştiinţă. Geo- 
metri de mare valoare studiază pe 
mai departe varietățile neolonome: 
Elie Cardan, Schouten, V.V . Wagner, 
dar și Gheorghe Gheorghiev, Mendel 
Haimovici, Radu Miron — profesori 
ai Universității ieşene —, și mulți 
alți foşti elevi de-ai lui Gheorghe 
Vrânceanu, cu rezultatul că geome- 
tria spațiilor neolonome poate fi con- 
siderată ca un domeniu din marea 
matematică pe care îl stăpinesc ro- 
mânii. 

Gheorghe Vrânceanu ar fi îm- 
plinit anul acesta vîrsta de 80 de 
ani. Colocviul național de geometrie 
şi topologie l-a sărbătorit, desfășu- 
rindu-și lucrările în Moldova, la Vas- 
lui, Valea Hogii și Bacău. A fost 
obişnuita, adunare de lucru a geome- 
trilor români, discipoli ai marelui 
dispărut, dar au fost și prezențe noi 
— de genul celei a profesorilor de 
liceu, combativi şi constructivi, mai 
ales în metodica predării geometriei. 
Au vorbit despre viaţa și opera mate- 
maticianului Vrânceanu acad. N. Teo- 
dorescu, prof. dr. doc. Gh. Gheorghiev, 
prof. dr. doc. Cabiria Andreian-Ca- 
zacu, prof. dr. R. Miron, prof. dr. 
V. Cruceanu și mulţi alţii, și s-au 
prezentat lucrări de valoare: «Geo- 


metria propagării undelor» (acad. 
N. Teodorescu), «Structuri Finsler 
conforme» (R. Miron), «Plane afine 
Barbilian» (prof. dr. F. Rado), «Des- 
pre vectori și distribuții Killing» 
(prof. dr. doc. Gh. Gheorghiev), 
«Curbura C — proiectivă a varietă- 
ților aproape de contact» (conf. dr. 
V. Oproiu), «Secţiuni de curbură 
constantă pe varietăți metrice aproa- 
pe de contact» (lector dr. D. Sma- 
randa şi lector dr. S.D. Theil), «Struc- 
turi și conexiuni Finsler aproape 
cosimpletice» (conf. dr. Gh. Ata- 
nasiu), «Spaţii Chern-Vrânceanu, in- 
terpretare geometrică» (conf. dr. V. 
Boju), «Geometria în concepția profe- 
sorului Vrânceanu» (conf. dr. M. 
Țarină), «Prezentarea comparativă 
a unor elemente de geometrie eucli- 
diană şi neeuclidiană la cercurile de 
elevi» (prof. Gh. Udrea), «Rezolvarea 
unor probleme de geometrie folosind 
transformări geometrice» (prof. D. 
Cătănoiu), «Aspecte metodice privind 
predarea geometriei în învățămintui 
mediu» (prof. V. Țugulea) etc. 

ntr-o organizare excelentă (dato- 
rată comitetelor județene Vaslui și 
Bacău ale P.C.R. și inspectoratelor 
școlare respective), Colocviul de geo- 
metrie și topologie din acest an a 
fost printre cele mai reuşite. Pe 
măsura imensei personalităţi pe care 
matematicienii români au sărbători- 
t-o — geometrul Gheorghe Vrâncea- 
nu, ocupant sigur al unui durabil loc 


în istorie, AL. MIRONOV 

Într-un articol publicat în anul 1978, 
Paul J. Flory, laureat al Premiului Nobel, 
arată că, probabil, generaţiile viitoare se 
vor referi la epoca actuală numind-o 
«epoca polimerilor», după cum în prezent 
ne referim la cea a pietrei, bronzului sau 
fierului, a aburului sau energiei atomice. 

Şi totuşi chimia polimerilor este cea 
mai tinără ramură a ştiinţelor chimice. 
Deși utilizați din cele mai vechi timpuri, 
compuşii macromoleculari naturali — pie- 
lea, lîna, bumbacul, rafia, mătasea, lemnul 
sau pergamentul — au început să ne dez- 
văluie tainele lor abia în a doua jumătate 
a secolului trecut. Existenţa lor în orga- 
nismele vii, confirmată în aceeași perioa- 
dă, a stimulat interesul pentru cercetarea 
şi cunoașterea, din ce în ce mai intimă, a 
fascinantei lumi a moleculelor uriaşe. 

Oamenii de știință au descoperit treptat 
importanţa enzimelor în cataliza reacțiilor 
metabolice, rolul carbohidraţilor în orga- 
nismele vegetale, transmiterea eredității 
prin intermediul acizilor nucleici. S-a con- 
statat că proteinele constituie substan- 
tele vitale ale organismelor animale, înde- 
plinind funcţii de transport, protecţie, în- 
magazinare sau de structură. Procesele 
care au loc în materia vie, corelarea și 
reglarea lor perfectă se datoresc practic 
în exclusivitate biopolimerilor. 

Metodele chimice sau enzimatice de 
hidroliză a macromoleculelor naturale au 
demonstrat că acestea eliberează un nu- 
măr restrins de compuși simpli, adesea 
unul singur. Proteinele sau enzimele, de 
exemplu, conţin pînă la 20 de aminoacizi 
diferiți, în timp ce celuloza sau amidonul 
este format numai din glucoză, iar cau- 
ciucul natural sau gutaperca numai din 
izopren. 

Primele elucidări ale structurii unuia 
din cei mai importanţi polimeri naturali cu 
structură spaţială regulată, celuloza, le- 
gate de numele lui K. Freudenberg, ca și 
cercetările de pionierat ale lui H. Stau- 
dinger, au pus bazele chimiei macromo- 
leculelor, sugerînd în același timp pers- 
pectiva producţiei polimerilor sintetici. 


stau x 


Aceştia au apărut treptat, din momentul 
în care tehnologia a cerut noi tipuri de 
materiale, iar chimia și fizica au pus la 
dispoziția cercetătorilor mijloacele de sin- 
teză și de investigare. 

Macromoleculele naturale, deși încă in- 
suficient cunoscute, au inspirat ideea imi- 
tării lor prin metodele sintezei chimice. 
Prima etapă de dezvoltare a chimiei macro- 
moleculelor s-a bazat însă dominant pe 
modificarea prin reacții chimice a unor 
compuși naturali, ca celuloza sau pro- 
teinele, preocupare care a trecut rapid pe 
planul al doilea, cedind locul sintezei poli- 
merilor din produsele obținute prin pre- 
lucrarea cărbunelui, petrolului și gazelor 
naturale. 

Tot în perioada în care Freudenberg 
cerceta la Heidelberg celuloza, un alt chi- 
mist, K. Ziegler, lucrind în același labora- 
tor, în problema catalizei, punea bazele 
producţiei polimerilor sintetici cu struc- 
tură ordonată, prestabilită. În 1955 comu- 
nitatea științifică internaţională află des- 
pre prima sinteză a unui polimer cu struc- 
tură ordonată (polipropilena, obținută de 
către G. Natta) și constată că natura își 
pierduse monopolul în abilitatea de a sin- 
tetiza polimeri cu structură prestabilită. 

În anii imediat următori, ramurile prin- 
cipale ale producției de polimeri — masele 
plastice, fibrele și cauciucurile sintetice — 
s-au dezvoltat într-un ritm debordant. 
Cauciucul sintetic a înlocuit pe cel natu- 
ral, fibrele artificiale (obţinute prin modi- 
ficarea celor naturale), precum şi cele 
sintetice au început să le concureze, ca 
utilizare şi proprietăți, pe cele naturale. 
La rîndul lor, materialele plastice au pă- 
truns în cele mai variate domenii ca înlo- 
cuitori ai lemnului, sticlei sau metalului. 
O dovadă de necontestat a importanței 
polimerilor, a cererii tot mai mari de com- 
puși macromoleculari, o constituie faptul 
că perioada dintre descoperirea unui nou 
polimer și aplicarea lui pe scară industria- 
lă s-a comprimat spectaculos. Astfel, dacă 
polistirenul a fost obținut în 1839 și a de- 
venit produs industrial abia în 1930, poli- 


hexametilenadipamida a fost sintetizată 
în laborator în 1935 și a fost produsă in- 
dustrial în 1938. Exemplele ar putea con- 
tinua. 

Proprietățile polimerilor sintetici, din ce 
în ce mai controlate, din ce în ce mai co- 
relate cu structura lor fizică și chimică, 
au permis pătrunderea lor adincă în teh- 
nologia contemporană. Utilizarea maselor 
plastice — a celor devenite clasice, a 
polimerilor armaţi cu fibre carbon sau de 
sticlă — în industria constructoare de 
mașini, pentru producerea unor piese sau 
subansambluri, a devenit astăzi firească. 

Utilizarea polimerilor este comparabilă, 
în ceea ce privește volumul, cu cea a me- 
talelor, estimări dintre cele mai serioase 
atestind că, în jurul anului 2000, ponderea 
lor se va echilibra și ca tonaj. Consumul 
de materiale plastice a depășit încă din 
1970, ca volum și tonaj, pe cel de alu- 
miniu, cupru și zinc luate la un loc. 

Polimerii prelungesc durata exploatării 
mașinilor, deschid noi perspective în pro- 
iectarea şi realizarea lor şi, diversificîn- 
du-se și «specializindu-se» permanent, 
cuceresc noi și noi domenii de spe- 
cialitate. 

Pe lingă proprietăţile lor excepționale, 
care le recomandă în cele mai diverse 
ramuri economice, materialele plastice 
sint extrem de rentabile și sub aspectul 
consumului de energie necesar obținerii 
produsului finit. 

Astfel, energia și materia primă brută — 
exprimate în echivalent tone petrol — ne- 
cesare pentru obținerea a diferite produ- 
e sînt următoarele: 

un milion m? de folie de împachetat 


— polipropilenă 110 
— celulozică 155 
@ un milion de containere de 1 | capacitate 
— din PVC 97 
— din sticlă 


230 
@ 100 km conductă cu diametrul de 25 mm 
— din polietilenă 1 
— din cupru 96 
— din oţel galvanizat 506 
Rășinile sintetice au impulsionat dez- 


VÎRSTA DE AUR 
A POLIMERILOR 
SINTETICI 


Dr. ing. ADRIAN CARPOV 


Am ales acest titlu metaforic deoarece el defineşte stadiul dezvol- 
tării şi împlinirilor complexe pe care le-a atins domeniul polimerilor 
în zilele noastre, subliniind astfel şi maturitatea acestei importante 
ramuri a tehnologiei şi industriei. 

Chimia macromoleculară are o istorie recentă în comparaţie 
cu alte ramuri ale ştiinţelor chimice. Ea s-a constituit ca domeniu 


„de sine-stătător în anii '30, deşi o bună parte din ceea ce ştim astăzi 


se cunoştea mai dinainte. În anii aceştia s-au efectuat primele 
studii sistematice, de adincime, asupra structurii specifice a macro- 
moleculelor naturale și sintetice, asupra mecanismului de formare 
şi asupra proprietăților lor fizico-chimice. «Chimia polimerilor 
înalți» era considerată doar o prelungire a chimiei organice, care 
cuprindea, prin tradiţie, în aria sa de studiu, şi descrierea polimerilor 
naturali, ca celuloza, amidonul, cauciucurile, proteinele. 

Chimiştii care au lucrat în sinteza organică aruncaseră la canal 
decenii de-a rindul «răşinile» şi «smoalele» pe care le obțineau 
din întîmplare în căutarea de noi substanţe cit mai pure. 

Dar alţi chimişti, mai puţin dominați de idei preconcepute, au 
reluat stadiul acestor reziduuri «stînjenitoare» ale sintezei şi, valori- 
ficindu-le în mod neaşteptat, au oferit civilizației umane o nouă 
clasă de produse cu o gamă incă neepuizată de utilizări. 

Realizările practice nu s-au lăsat aşteptate. În prima fază, sinteza 
polimerilor s-a bazat pe monomeri şi intermediari separați din 
gudroanele cocsochimice, apoi pe cei sintetizaţi din acetilenă, 
devenită uşor accesibilă prin dezvoltarea rapidă a producţiei carbi- 
dului. Impulsul hotăritor, care a multiplicat vertiginos atît producţia, 
cit şi consumul de polimeri, a fost determinat de o nouă sursă de 
materii prime oferită de realizările petrochimiei moderne. 

În perioada 1930—1950 se aduc contribuţii fundamentale în 
domeniul teoriei şi practicii proceselor de polimerizare şi policon- 
densare. Se industrializează procesele de polimerizare radicalică şi 
procesele de polimerizare ionică, se pun bazele cercetărilor de 
structură a macromoleculelor, se studiază soluţiile şi topiturile 
de polimeri, se pun la punct noi tehnologii de prelucrare a materiale- 
lor plastice, a fibrelor şi cauciucurilor sintetice. 

Poate cea mai strălucitoare afirmare pe plan științific a chimiei 
macromoleculare o reprezintă faptul că în acest domeniu au fost 
acordate trei premii Nobel: H. Staudinger (1953), G. Natta şi 
K. Ziegler (1963) şi P.J. Flory (1974). 

Domeniul polimerilor ilustrează semnificativ modul în care 
daia şi aplicaţiile, devansînd din considerente economice 

azele teoretice ale domeniului, au determinat apoi o înflorire a 
cercetărilor fundamentale, care la rindul lor au impulsionat desco- 


periri de căi originale de folosire în practică a polimerilor şi de , 


elaborare a unor tehnologii avansate de fabricaţie şi prelucrare. 
Această reţea de influenţe reciproce a determinat progrese tehno- 
logice şi ştiinţifice mult mai rapide decit în alte sectoare industriale. 


¿ Este semnificativ faptul că majoritatea pionierilor acestui domeniu 


şi-au putut verifica justețea ideilor şi teoriilor, valabilitatea rezulta- 


telor obținute în cursul vieţii lor. Ştiinţa polimerilor şi-a arătat 
soliditatea, vigoarea şi eficacitatea într-un interval de timp de 
cca 40 de ani. 

Chimia şi tehnologia polimerilor şi-au extins, prin contactul cu 
alte discipline şi domenii, aria preocupărilor şi şi-au diversificat sub- 
ramurile. Există astăzi o fizică a polimerilor care se ocupă cu mor- 
fologia, reologia şi mecanica macromoleculelor. S-au constituit 
biologia şi biochimia macromoleculelor naturale, precum şi chimia 
fizică a polimerilor. Există astăzi, de asemenea, o inginerie evoluată 
a proceselor de sinteză şi prelucrare a polimerilor şi o cercetare 
intensă în domeniul reactoarelor de polimerizare sau al construcției 
de noi utilaje de prelucrare. 

Se remarcă în mod deosebit utilizările neconvenţionale ale 
polimerilor care au largi perspective de extindere în viitoarele 
decenii: polimeri medicamentoşi, polimeri pesticizi, răşini şi mem- 


brane schimbătoare de ioni, membrane artificiale pentru puri- 


ficarea şi desalinizarea apei, polimeri fotoconductori şi fotoreticulaţi, 
polimeri semiconductori, floculanţi şi coagulanţi, macromoleculari, 
agenţi anticrustă, auxiliari pentru industria textilă, a hirtiei sau 
pentru condiţionarea produselor alimentare, polimeri pentru reali- 
zarea de organe artificiale (plămini, rinichi, pancreas etc.) sau 
proteze, 

Metodele de caracterizare, analiză şi testare a polimerilor şi 
produselor finite obținute din aceştia cunosc, de asemenea, o largă 
dezvoltare, Se face apel astăzi tot mai mult în acest domeniu nou 
la tehnicile corespunzătoare din chimia analitică clasică şi instru- 
mentală, la metodele folosite în determinarea caracteristicilor fizi- 
co-mecanice ale celorlalte. categorii de materiale. Dezvoltarea 
ştiinţei şi tehnologiei polimerilor sintetici este ilustrată şi de un 
alt fapt. Se apreciază că în intervalul dintre anul 1922, cind H. Stau- 
dinger publicase o primă monografie despre compuşi organici 
înalt moleculari (celuloză şi cauciuc),şi pînă în anul 1965 au apărut 
peste 2 500 de cărți dedicate polimerilor sau domeniilor conexe, 
iar în intervalul 1965—1980 s-au publicat încă cca 4 000 de volume. 
Astăzi apar peste 200 de publicaţii periodice de specialitate, iar 
revistele referative din străinătate rezumă anual mai mult de 35 000 
de articole sau descrieri de brevete. 

Acestei evoluţii spectaculoase pe plan ştiinţific îi corespunde 
şi una pe plan tehnologic şi industrial. Primul material plastic a 
fost ebonitul (Goodyear, 1852), obținut prin vulcanizarea avansată 
a cauciucului natural, apoi celuloidul (1868), realizat prin plastifie- 
rea cu camfor a celulozei nitrate. A urmat apoi galalitul (1900), 
obţinut prin presarea şi reticularea caseinei alcalinizate, apoi bache- 
lita (Backeland, 1907), sintetizată prin reacţia fenolului cu aldehida 
formică. În acest an ia naştere, de fapt, producţia de polimeri 
sintetici. 

Bazele tehnologiilor de obținere a polimerilor sintetici s-au pus în 
perioada 1920—1940 cînd apar primele procedee de fabricaţie 
a policlorurii de vinil (1920), polistirenului (1920), polibutadienei 
(1927), poliamidei (1933), cloroprenului (1935), polietilenei (1940), 
poliuretanilor (1940). S 

Criza de materii prime şi dificultățile în schimburile comerciale 
internaționale provocate de cel de-al doilea război mondial au 
stimulat industrializarea tehnologiilor de obținere a cauciucurilor 
şi fibrelor sintetice. Anii 1945—1955 aduc noi progrese tehnologice 
prin amintita orientare a bazei de materii prime către produsele 
petrochimice, mai ieftine şi disponibile atunci în cantități foarte 


voltarea electronicii şi a- electrotehnicii. 
Utilizarea pe scară largă a materialelor 
plastice în construcţia aparatelor de uz 
casnic, intervenţia poliesterilor în indus- 
tria mobilei etc. constituie tot atitea con- 
tacte ale industriei macromoleculelor cu. 
sectorul bunurilor de consum. Fibrele 
chimice (artificiale și sintetice) cu pro- 
prietăți comparabile cu ale celor naturale 
reprezintă 50% din consumul mondial 
total de fibre textile, iar pielea sintetică 
înlocuiește treptat pielea naturală. Con- 
strucțiile utilizează pe scară largă pereții 
fono și termoizolanţi din polistiren şi 
poliuretani, materialele macromoleculare 
revoluţionind înseși optica și tehnica în 
acest sector. 

= Cauciucurile sintetice reprezintă 70% 
"din producția mondială de elastomeri. 
Existente astăzi sub forma a peste 20 de 
sortimente diferite, ele sint folosite sub 


cele mai variate forme în toate ramurile 
industriale. 

Chimia macromoleculară nu satisface 
numai direct nevoile materiale ale socie- 
tăţii, ci influențează și condiționează in- 
direct îndeplinirea aceluiași deziderat de 
către celelalte ramuri economice. Ea afec- 
tează continuu însăși structura producției 
materiale, creează noi tehnologii, deter- 
mină orientările de perspectivă ale unor 
sectoare de activitate care-i sînt asociate 
sau subordonate. 

Odată cu intervenţia directă în econo- 
mie, polimerii acţionează indirect şi în 
diversificarea ofertei de materii prime și 
materiale pentru industria prelucrătoare 
şi deschid posibilități de combinare a 
celor tradiționale cu cele de avangardă 
(a metalelor sau sticlei cu plasticele, a 
textilelor naturale cu cele sintetice). 

În paralel cu dezvoltarea polimerilor sin- 


tetici au continuat cercetările de elucidare 
a structurii și rolului biopolimerilor. S-a 
reușit astfel, spre exemplu, transferarea 
proceselor enzimatice în domeniul indus- 


“triei chimice de sinteză prin utilizarea en- 


zimelor insolubilizate pe diverse supor- 
turi. După modelul polimerilor naturali 
s-au sintetizat compuși macromoleculari 
sensibili la biocurenţi, compatibili cu te- 
sutul uman, folosiţi la grefele artificiale, în 
procesele de transplant, polimeri cu acti- 
vitate biologică prestabilită sau purtători 
specifici ai unor medicamente etc. 

Desigur, realizările obţinute pînă în pre- 
zent, care domină numeroase sectoare 
ale tehnicii, probează totodată că diversi- 
tatea arhitecturilor moleculare care pot fi 
încorporate în lanțuri macromoleculare 
oferă posibilităţi practic nelimitate pentru 
progresul ştiinţei și tehnologiei chimice 
în deceniile viitoare. 


ii III TTYI 

mari. Poliolefinele devin polimeri de mare tonaj. Se diversifică 
vertiginos utilizarea polimerilor în industrie, în obținerea obiectelor 
de uz casnic şi a produselor textile, a încălțămintei, în domeniul 
construcțiilor şi în mijloacele de transport sau pentru confecționarea 
ambalajelor. e ; 

Producția mondială de polimeri destinată obținerii materialelor 
plastice înregistrează ritmuri de creştere impresionante: 6,9 milioane 
de tone în 1960; 14,5 milioane de tone în 1965; 30,0 milioane de 
tone în 1970; 49,5 milioane de tone în 1975; 79,0 milioane de tone în 
1980 (prevedere). Dacă în 1967 producția mondială pe cap de 
locuitor era de 4,5 kg, ea tinde să ajungă în 1980 la 20 kg. 

La fibre sintetice producția mondială a atins în 1970 4,5 milioane 
de tone şi 11,0 milioane de tone în 1977, iar la cauciuc sintetic 4,8 
milioane de tone în 1975 şi 9 milioane de tone în 1980. 

În acord cu evoluţia înregistrată în străinătate, şi în țara noastră, 
conform prevederilor de dezvoltare a industriei chimice din ultimele 
trei cincinale, s-au înregistrat creşteri rapide de producţie în dome- 
niul polimerilor. Producţia totală de polimeri pentru materiale 
plastice a fost de 12 000 de tone în 1960, Ea a atins 347 000 de tone 
în 1975, iar la sfirşitul acestui an se va apropia de 370 000 de 
tone. 

La fibre sintetice, evoluţia a fost următoarea: 2 000 de tone în 
1960, 9 000 de tone în 1965, iar prevederile pentru 1980 sînt de 
145 000 de tone. 

La cauciuc sintetic s-au înregistrat 63 000 de tone în 1970, 100 000 
de tone în 1975, prevederile pentru 1980 fiind de 150 000 de tone. 

Evoluţia producţiei de polimeri în țara noastră a fost însoțită 
şi de un aport important al cercetării, progres realizat în primul 
rînd în institutele coordonate de Institutul central de chimie. Astfel, 
în secţia de elastomeri şi în Centrul de cercetări pentru materiale 
plastice ale ICECHIM-Bucureşti s-au elaborat și aplicat în produc- 
ție, sub- îndrumarea tovarăşei academician doctor inginer Elena 
Ceauşescu, cercetări de înalt nivel privitoare la elastomerii poliizo- 
prenici şi polibutadienici stereospecifici sau în domeniul plasti- 
fianţilor macromoleculari. Sub aceeaşi îndrumare se realizează 
cercetări importante asupra cauciucurilor termoplastice etilen- 
propilenice,. > cadrul unităților amintite s-au efectuat cercetări 
asupra răşinilor poliesterice şi epoxidice, asupra policarbonaţilor 
sau spumelor poliuretanice, asupra tehnologiilor de obținere a 
polistirenului în reactoare de capacitate mare. 

La I.C.P.A.O.-Mediaş s-au studiat şi elaborat tehnologiile de 
sinteză a monomerilor, polimerilor şi copolimerilor acrilici pentru 
obţinerea sticlei sintetice (Stiplex) sau auxiliari pentru textile 
(Medacril). La Centrul de cercetări Rm. Vilcea se urmăreşte perfec- 
ționarea tehnologiilor de obţinere a policlorurii de vinil, la Institutul 
de prelucrări mase plastice şi cauciuc Bucureşti s-a efectuat o gamă 
variată de cercetări privind noile tehnologii de prelucrare a materia- 
lelor plastice şi cauciucurilor din producția internă. Tot aici s-au 
elaborat tehnologiile de fabricare a anvelopelor și reperelor tehnice 
din cauciuc stereospecific. Centrul de cercetări pentru fibre chimice 
Săvineşti şi Secţia fibre a ICECHIM şi-a adus aportul la realizarea 
unor tehnologii aplicate în producția fibrelor acrilice, polipropi- 
lenice, poliesterice, poliamidice ş.a. 

Realizarea de răşini sintetice corespunzătoare pentru lacuri şi 
vopsele de înaltă performanţă, utilizate ca acoperiri de protecţie 


sau anticorosive pentru cele mai diverse ramuri ale industriei şi 
construcțiilor, este principalul obiectiv al specialiştilor de la 
C.C.P.A.L.V.-Bucureşti. 

La laşi, Institutul de chimie macromoleculară «Petru Poni» şi-a 
orientat cercetările asupra unor polimeri speciali de tonaj mic sau 
mediu, anticipind tendinţele actuale înregistrate pe plan mondial, 
în care, deşi nu se renunţă la polimerii clasici ca polietilena, poli- 
clorura de vinil sau polistirenul, se preconizează creşteri mai im- 
portante la polimerii speciali, cu utilizări noi în domeniile de virf 


“ale tehnicii, ca industriile aerospațială, electronică şi electrotehnică, 


în construcţia de maşini sau în mijloacele de transport. 

Dintre aceste cercetări se pot cita valorificarea industrială a 
poliuretanului (Moldotan) pentru piele sintetică sau a elastomerilor 
poliuretanici duri pentru garnituri. Se află în fază avansată de finali- 
zare tehnologiile de obținere a uleiurilor, emulsiilor şi cauciucurilor 
siliconice, polimerii heterociclici termostabili, hirtiile sintetice din 
fibre chimice (electrotehnice sau filtrante), a răşinilor schimbătoare 
de anioni, a polimerilor semiconductori şi fotoconductori, floculan- 
ților şi ignifuganţilor macromoleculari, a polimerilor cu acţiune 
fiziologică sau a tehnicilor de piroliză a deșeurilor de polimeri în 
vederea recuperării unor produse utile. 

În institutele amintite, ca şi în învățămîntul superior, se desfă- 
şoară şi cercetări fundamentale orientate spre domenii de mare 
actualitate ale chimiei macromoleculare. Realizările şcolii româ- 
nești de chimie macromoleculară sînt bine apreciate şi cotate pe 
plan mondial. 

În perspectiva crizei de materii prime și energie s-ar părea, la 
prima vedere, că şansele de dezvoltare a polimerilor sînt limitate. 
Analizele şi prognozele efectuate în numeroase țări ale lumii arată 
însă că producţia acestora se va dezvolta, este adevărat, ceva. 
mai lent, dar ea va cunoaşte progrese sigure in viitoarele decenii. 
Această afirmaţie se susţine prin următoarele argumente: 

@ Din totalul mondial al consumurilor de petrol, industriei 
chimice îi revine numai cca 6%. Prin valorificarea de noi surse 
energetice, o parte din petrolul utilizat actualmente drept combusti- 
bil va putea fi pus la dispoziţia industriei de sinteză a diverselor 
produse chimice, în primul rind a polimerilor. 

@ Pînă nu demult, polimerii clasici se prelucrau prin metode ne- 
eficiente, cu consum mare de energie şi fără recuperarea deşeurilor. 

prezent s-au elaborat și sînt în curs de dezvoltare noi metode de 
prelucrare perfecționate, prin care se vor îmbunătăţi substanțial 
caracteristicile fizico-chimice şi funcţionale ale polimerilor pre- 
lucraţi, se vor realiza noi produse şi noi aplicaţii. Consumurile de 
vorpe vor scădea, iar deşeurile de prelucrare vor fi integral reci- 
clate, 

@ Polimerii sintetici speciali de astăzi prezintă performanțe 
tehnice superioare şi se realizează printr-o prelucrare avansată a 
materiilor prime. Ei sint, de fapt, de neînlocuit în domenii ca con- 
strucția de maşini, microelectronica, electronica, electrotehnica, 
construcții aerospațiale. 

"9 Într-o perspectivă mai îndepărtată se întrevede şi posibilitatea 
ca, treptat, materiile prime din petrol să fie înlocuite cu materii 
prime provenite din prelucrarea biomasei. 

@ Se va înregistra o revenire către utilizările polimerilor natu- 
rali, care prin transformări chimice pot fi substanţial ameliorați 
în ceea ce priveşte performantele de aplicare. 

@ Se realizează deja şi se va extinde obţinerea de polimeri prin: 
procedee fermentative, avind drept sursă ieftină de carbon produ- 
sele de prelucrare cu biocatalizatori a masei vegetale. Din aceste 
categorii fac parte polizaharidele extracelulare microbiene de 
tipul dextranului, dar şi alți numeroşi polimeri cu nebănuite posi- 
bilități de aplicare. 


XEROX ROMÂNESC 
CU POLIMERI 
FOTOCONDUCTORI 


Specialiştii Institutului de chimie macromoleculară «Petru 
Poni» au realizat recent un aparat de copiere și multiplicare 
electrostatică a tipăriturilor, desenelor şi a altor materiale scrise 
sau desenate. Este vorba despre primul xerox de concepție 
românească cu polimeri fotoconductori, 

La baza funcţionării sale stă elementul fotoconductor, care 
este constituit dintr-o placă de seleniu și polimerul special, 
sintetizat în institut. Acesta din urmă are un dublu rol. Pe deo 
parte, el asigură protecţia seleniului, iar pe de alta contribuie 
la uniformizarea distribuţiei sarcinilor electrice. i 

Noul aparat a fost brevetat și poate fi livrat de institutul ieşea 
eventualilor beneficiari, dat fiind faptul că el a fost asimilat în 
atelierele sale de microproducție. 

“VIITORUL POLIMERILOR MICȘTI 


` 


Dr. chim. A. CIOBANU 


Unul dintre cele mai noi și, în acelaşi 
timp, mai promițătoare domenii ale chimi- 
ei macromoleculelor îl constituie polimerii 
micşti în care, alături de partea organică 
a moleculei, există și elemente anorga- 
nice. Dintre aceștia, cei mai interesanțţi 
sint polimerii cu siliciu. Siliconii — sau 
după denumirea lor chimică, poliorgano- 
siloxani, conținînd atomi de siliciu, oxi- 
gen şi grupări organice — ocupă o poziție 
intermediară între compușii anorganici 
— silicaţii — și polimerii organici. Deși 
primele studii din domeniul chimiei sili- 
coorganice datează din anul 1844, dez- 
voltarea cercetărilor și conturarea posi- 
bilităților de aplicare au loc abia după anul 
1930, 

Descoperirea unui procedeu de sin- 
teză a organohalogensilanilor (monomeri 
siliconici), care a putut fi transpus indus- 
trial în 1941, şi solicitările unor firme in- 
dustriale interesate în obținerea de poli- 
meri cu caracter mixt, anorganic şi orga- 


nic, cu stabilitate termică mare, utiliza- 
bili ca răşini electroizolante, au impulsio- 
nat cercetările privind siliconii şi le-au 
imprimat un pronunțat caracter aplica- 
tiv. Astfel, în perioada 1945—1950, nu- 
mărul cercetărilor ştiinţifice este de o 
sută de ori mai mare decit cel al lucrărilor 
din acest domeniu publicate în întregul 
secol precedent. În prezent, în majori- 
tatea statelor dezvoltate industrial se pro- 
duc materiale siliconice care acoperă to- 
tal sau parţial necesarul intern. 
Principalele aplicaţii tehnice ale sili- 
conilor decurg din proprietățile lor cu 
totul speciale. Temperaturile joase de 
congelare, mica dependenţă a viscozității 
de temperatură și compresibilitatea rela- 
tiv mare le recomandă ca lichide de amor- 
tizare și ca medii hidraulice. Datorită pro- 
prietăților antiadezive, ca şi stabilității lor 
termice ridicate, uleiurile siliconice sint 
indicate pentru turnarea de precizie a me- 
talelor, la sudura metalelor sau la prelu- 


POLIMERII CGELULOZICI 


> Dr. ing. VIORICA RUSAN 


Natura a fost primul creator al com- 
puşilor macromoleculari, iar utilizarea 
lor datează din vremuri imemoriale. 

Astăzi, cînd polimerii sintetici reali- 
zaţi de chimia modernă deţin un loc 
semnificativ în ierarhia valorilor ma- 
teriale ale planetei, polimerii naturali, 
dintre care menţționez în mod special 
celuloza, continuă să prezinte un real 
interes pe plan mondial. 

În natură, celuloza, cea mai răspin- 
dită polizaharidă a lumii vegetale, se 
biosintetizează, se consumă sau se dis- 
truge zilnic. Acest biopolimer realizat 
prin reacţia de fotosinteză în planta vie, 
care constituie baza pereţilor celulari, 
reprezintă o importantă valoare în cir- 
cuitul economic. Exemple dintre cele 
mai cunoscute în acest sens sînt lemnul. 
bumbacul, inul, cînepa şi rafia, care se 
constituie ca materii prime de bază 
pentru industria de hirtie şi cartoane, 
cea a fibrelor artificiale sau cea a 
plasticelor celulozice. 

Macromolecula celulozei, constituită 
din unităţi structurale de D-glucopira- 
noză, unite prin legături 1-4 B-glico- 
zidice, prezintă o serie de particularităţi 
binecunoscute. Grupele hidroxilice, li- 
niaritatea şi sindiotacticitatea macro- 
moleculei, implicit rigiditatea catenelor 
şi împachetarea compactă a acestora 
conferă însă celulozei o structură com- 
plexă. După mai bine de 150 de ani 
de studii şi cercetări efectuate de emi- 
nenţi chimişti, fizicieni sau biologi, 
atît biogeneza, cît şi structura celulozei 
rămîn încă două subiecte controversate. 

Posibilităţile de transformare prin 
metode fizice sau chimice a acestei 
structuri complexe în vederea obţinerii 
unei mari varietăți de polimeri celu- 


lozici utili au format obiectul preocu- 
părilor a numeroase centre de cerce- 
tare din întreaga lume. Dintre celulo- 
zele modificate, unele au devenit astăzi 
importante produse industriale, în timp 
ce altele nu au depăşit încă faza cerce- 
tărilor de laborator. Ansamblul tuturor 
acestor modificări a permis, totodată, 
şi dezvoltarea chimiei celulozei şi a 
polimerilor celulozici. 

Metodele chimice sau fizice aplicate 
la celuloză, cu menținerea sau modifi- 
carea morfologiei inițiale, au oferit 
omenirii, în mai bine de 14 decenii, 
etapă cu etapă, polimeri celulozici cu 
mare valoare de utilizare: fibrele arti- 
ficiale, filmele, foliile sau lacurile celu- 
lozice. În acest sens se înscriu repre- 
zentanţii clasici binecunoscuţi ca ni- 
traii de celuloză, acetaţii de celuloză, 
metil şi etilceluloza, hidroxietil şi hidro- 
xipropilceluloza, carboximetilceluloza, 
cianoetilceluloza sau celuloza reticulată, 
celuloza microcristalină, copolimerii gre 
fați ai celulozei, alături de fibrele arti- 
ficiale, în special cele de viscoză. 

Ultimele două decenii au adus semni- 
ficative progrese şi în ţara noastră în 
domeniul polimerilor celulozici. Ne re- 
ferim la studiile complexe de chimia 
lemnului, la un important grup de cer- 
cetări privitoare la modificarea celu- 
lozei şi a fibrelor de viscoză pentru 
obţinerea unor derivați celulozici, care 
au constituit obiectul preocupărilor şco- 
lii ieşene de cercetare ştiinţifică. 

Astfel, grefarea celulozei şi a fibrelor 
artificiale cu monomeri vinilici şi acri- 
lici prin metode fizice — cum ar fi, de 
exemplu, iradierea cu radiaţii ð, raze X, 
radiaţii ultraviolete, supunerea reactan- 
ților unui cîmp de radiofrecvență — şi 


chimice, în scopul ameliorării caracte- 
risticilor sau dobindirii unor proprietăţi 
noi, alături de sinteza derivaţilor celu- 
lozici cu acțiune antimicrobiană, a celu- 
lozelor schimbătoare de ioni sau a celor 
care conferă medicamentelor efecte pre- 
lungite sînt numai citeva exemple de 
lucrări importante din domeniul poli- 
merilor celulozici. Carboximetilceluloza 
românească şi celuloza micronizată com- 
pletează gama unor produse industria- 
lizabile în viitorul apropiat. 

În sfirşit, ultimii ani marchează am- 
plificarea preocupărilor privitoare la 
hirtiile înnobilate cu polimeri sintetici. 
Alături de hirtiile sintetice realizate din 
fibre chimice şi naturale, care concre- 
tizează pe de o parte simbioza «polimer 
natural — polimer sintetic», iar pe de 
alta rezultatele colaborării dintre cer- 
cetare, învățămînt şi unitățile de pro- 
ducție din cadrul Centralei de celuloză 
şi hirtie Brăila pentru obţinerea unor 
sortimente de hirtii speciale, se înscriu 
şi studiile referitoare la unii derivați 
celulozici, elaborate în cadrul 
ICECHIM, prin intermediul cărora se 
extinde sfera de cercetări şi aplicaţii 
industriale. 

Deşi factorii care influențează men- 
ținerea interesului față de polimerii 
celulozici diferă de la țară la ţară, se 
consideră că dezvoltarea acestora va fi 
hotărită, în ultimă instanță, de raportul 
cost-performanţă. Desigur că fondul 
forestier, sursă de materii prime rege- 
nerabilă, dar nu şi inepuizabilă, de 
egală importanță pentru omenire ca şi 
petrolul, va avea un rol determinant 
în evoluţia acestor polimeri. 

Se poate afirma însă cu certitudine că, 
prin varietatea produselor, prin carac- 
teristicile deosebite ale acestora, poli- 
merii celulozici constituie o serioasă 
«poliţă de asigurare» pentru viitorul 
civilizației industriale pe Terra. 

crarea cauciucului și maselor plastice. 
Sub formă de unsori, ei se utilizează ca 
lubrifianţi la temperaturi extrem de înalte 
sau joase. Ulelurile și emulsiile siliconice 
pot servi ca agenți antispumanți sau 
hidrofobizanţi. Ele mai pot fi întrebuințate 
ca auxiliari în Industria vopselelor sau ca 
materiale de lustruit. 

Ca materiale electroizolante pot servi 
atit răşinile siliconice. folosite pentru îm- 
bibarea intăşurărilor din mătase de sticlă, 
urmată de întărirea la cald a straturilor 
succesiv depuse, cit și cauciucurile si- 
liconice extruse pe sirme și cabluri, su- 
portul răminind flexibil pină la —50 C 
sau chiar —100 C (în cazul unor tipuri 
speciale de cauciuc siliconic). Tot cu 
cauciuc siliconic (de turnare) se pot izola, 
prin înglobare, piese electronice sensi- 
bile la presiune sau se pot acoperi unele 
cuplaje sau capete de cabluri, conferind 
pieselor o amortizare excelentă faţă de 
vibrații și trepidații, precum și o bună pro- 


tecţie contra prafului și a umezelii. 

Sub formă de garnituri presate sau de 
tuburi, cauciucul siliconic cu vulcanizare 
la cald aduce însemnate servicii în con- 
strucțiile de mașini, tiind destinat în spe- 
cial maşinilor care funcţionează la tem- 
peraturi de 180—200*C sau la —50°C. 

Silicaţii de etil sînt utilizaţi ca lianți pen- 
tru formele de turnare precisă a metalelor, 
ca materiale hidrofobizante sau ca agenți 
de vulcanizare pentru cauciucul siliconic 
cu vulcanizare la temperatura camerei. 

În afară de polidimetii și polifenilmetil- 
siloxanii, deveniți clasici, de derivații cu 
grupări vinilice. floro-cian-alchilice sau 
clorofenilice, tendința actuală de cerce- 
tare şi aplicare industrială se îndreaptă 
spre produsele în care se combină pro- 
prietățile caracteristice ale siliconilor cu 
reactivitatea tipică a grupelor organice. 
Aceștia sînt silanii și siloxanii organo- 
funcționali, care conțin grupări reactive 
în substituenții organici legați la atomul 
de siliciu. Din această categorie fac parte 
viniltrietoxisilanul și vinildietoxisilanul fo- 
losite ca materiale de pretratare a fibrelor 
de sticlă în vederea impregnării lor cu ră- 
şini. La fel acționează și %-amino-propil- 
trietoxisilanul. Datorită prezenţei grupă- 
rii aminice, acest compus poate fi cuplat 
cu intermediari ai coloranților în vederea 
colorării țesăturilor de sticlă. 

Alte combinaţii silicoorganice ce con- 
țin funcţii carboxilice sint utilizabile sub 
formă de uleiuri ce se emulsionează ușor, 
de rășini alchilsiloxanice rezistente la 
oxidare, ca amide aromatice ce absorb 
lumina ultravioletă sau ca polialchilen- 
glicol esteri. 

O direcţie interesantă de cercetare se 
referă la poliorganometalsiloxani, combi- 
nații care conțin în «schelet», pe lîngă 
atomi de siliciu, și aluminiu, titan, bor sau 
alte elemente. Ele sint sintetizate în sco- 
pul combinării proprietăților mecanice şi 
stabilității materialelor pur anorganice cu 
flexibilitatea și solubilitatea polimerilor 
organici. 

Un polimer cu proprietăți deosebite este 
polifenilsesquioxanul, de structură ste- 
reoregulată constind din unități legate în 
formă de lanț dublu și preparat fără ca- 
talizatori stereoselectivi. Din aceste ma- 
teriale, cu mase moleculare de ordinul a 
citorva milioane, s-au putut face filme 
transparente din soluții benzenice, orien- 
tabile prin etirare și rezistente la topire sau 
descompunere pină la 400°C. 

Pe plan mondial, producţia de siliconi, 
ca și consumul lor au cunoscut o creștere 
anuală constantă de aproximativ 15—18%,. 
Pentru viitorii zece ani se așteaptă o oare- 
care scădere a ritmului dezvoltării pro- 
ducției la 12—15%, datorită nu atit unei 
saturări a pieței, cît mai degrabă cauzată 
de găsirea unor noi domenii de utilizare, 
unde cantitățile necesare sint mai mici. 

Principala problemă pe care şi-o pun 
producătorii este aceea a preţului. A- 
cesta este în general mai ridicat decit cel 
al produselor chimice organice obișnuite. 
Totuși siliconii cîştigă prin performanţele 
lor și sînt indispensabili în acele dome- 
nii în care alte tipuri de produse nu dau 
satisfacție. Pe de altă parte, cantitățile 
mici utilizate la fabricarea unui produs 
contribuie cu mai puțin de 1% în prețul 
acestuia. 

Din considerente de preț, consumul de 
materiale siliconice este limitat pentru 
țările care nu le produc încă. Acest fapt, 
ca și necesitățile mereu sporite de mate- 
riale cu proprietăți deosebite pe care le 


1, — Polimerii celulozici reprezintă o se- 
rioasă «poliţă de asigurare» pentru viitorul lui 
«Homo tehnicus». 

2 — Uleiurile siliconice, polimeri micști, 
sint lubrefianţi ideali in construcția de masini. 

3. — Asocierea proprietăților sticlei cu cele 
ale siliconilor duce la obținerea unor caracte- 
ristici surprinzătoare. 
ridică ramurile noi, de înalt nivel tehnic, 
ale economiei noastre în plină dezvoltare, 
au pledat pentru inițierea unor cercetări, 
în cadrul Laboratorului de polimeri ele- 
mentorganici al Institutului de chimie 
macromoleculară «Petru Poni», în scopul 
elaborării tehnologiilor de obținere a me- 
tilclorsilanilor și a unor polimetilsiloxani. 
Rezultatele cercetărilor de laborator au 
permis elaborarea documentației de pro- 
iectare pentru instalațiile pilot de metil- 
clorsilani, uleiuri, emulsii şi cauciucuri 
siliconice de către atelierul de proiectare 
Borzești. Realizarea în anul viitor a obiec- 
tivelor menționate, pe platforma de piloți 
a Combinatului petrochimic Borzești, va 
face posibilă stabilirea datelor necesare 
proiectării instalaţiilor industriale, pre- 
văzute a se construi în cincinalul următor. 
Totodată se vor obține, prin experimen- 
tări, cantități suficiente de monomeri ce 
vor servi cercetărilor de diversificare a 
sortimentelor, măsură cerută imperios de 
întreprinderi, și vor fi realizate cantitățile 
necesare de uleiuri, cauciuc şi emulsii 
siliconice pentru testarea în exploatare 
pe liniile industriale. 


POLIMERI PENTRU... 
CENTRALE GEOTERMICE 


Un colectiv de cercetători de la Institutul de chimie macro- 
moleculară din lași a pus la punct sinteza unui polimer cu o des- 
tinaţie neobișnuită: el este folosit în... centralele geotermice. 

Care este rolul său? Pentru a răspunde la această întrebare 
firească, trebuie să ne amintim că apa din zăcămintele geoter- 


. male. care se află la presiuni şi temperaturi ridicate (pînă la 


150—170*C), conţine cantități de săruri minerale dizolvate 
în ea. La recuperare, cind temperatura si presiunea apei 
scad, se atinge limita de solubilitate a acestor săruri și ele se 
depun, obturind rapid nu numai conductele de transport, ci 
chiar capetele sondelor de captare. 

Soluţia acestei probleme o constituie injectarea în apa geo- 
termală a unei substanțe capabile să crească solubilitatea 
sărurilor dizolvate. Acesta este tocmai rolul polimerului sinte- 
tizat de cercetătorii ieşeni. El este un copolimer vinilic, cu carac- 
ter de polielectrolit, solubil în apă sub formă de sare de amoniu. 
Prezent în cantități foarte mici într-o soluție saturată, el modifică 
solubilitatea sărurilor, evitind depunerea prin menţinerea lor 
în suspensie. 

După ce noul polimer a fost testat cu succes la Institutul de 
cercetări şi proiectări pentru petrol și gaze din Cimpina, el a 
ajuns în prezent în faza producţiei pe instalația-pilot de la 
Rișnov. Transpunerea sa în producţie industrială prezintă un 
interes deosebit pentru exploatările geotermale din județele 
vestice ale țării, în special pentru zona Oradea, unde sînt în curs 
intense eforturi pentru valorificarea energiei gratuite a apelor 
termale. 


MACROMOLECULE 
PENTRU ACUMULATOARE 
ELECTRICE 


Una dintre cele mai recente şi mai eficiente realizări ale Insti- 
tutului de chimie macromoleculară din lași o constituie elabo- 
rarea retetei de fabricație a unui produs cu aplicaţii speciale. 
Evident, el este un polimer sintetic, care se livrează, mai precis, 
sub formă de fulgi de fibre sintetice. Aceștia sint folosiți în 
armarea pastelor active de umplutură ce se depun pe plăcile 
acumulatoarelor electrice cu plumb. 4 

Rolul acestor fulgi de fibre sintetice este de a mări rezistența 
mecanică a straturilor de paste dintre plăcile acumulatoarelor. 
Pe structura constituită de ele se depun electroliți folosiți în 
construcția acestor tipuri de acumulatoare. 

Fulgii de fibre sintetice se aduceau pînă nu de mult din import. 
În prezent, Institutul «Petru Poni» asigură, prin microproducție, 
întregul necesar al Întreprinderii «Acumulatorul» din București 
pentru acest component important al producţiei sale. Pe această 
cale s-au evitat, numai în anul 1980, importuri pe relaţia vest în 
valoare de cca 700 000 de lei. . 


POLIMERII ARMATI 
ÎN CONSTRUCŢII 


Condiţiile deosebit de severe în care funcţionează instala- 
tiile de foraj marin, precum și necesitatea reducerii cît mai 
drastice a greutăţii lor i-au făcut pe proiectanți să recurgă 
din plin la polimerii armați. Ei au avantajul de a fi mult mai 
ușori decit oţelul, de a rezista foarte bine la coroziune, de a 
dovedi performanțe mecanice superioare chiar celor mai bune 
laminate și, amănunt deloc de neglijat, de a fi mai ieftini. 

După teste foarte serioase, Institutul francez al. petrolului 
s-a declarat extrem de satisfăcut de funcționarea a două ele- 
mente tubulare din polimeri armaţi. Este vorba despre o țeavă 
compozit cu fibre de sticlă, care cîntărește 5 kg/m linear (adică 
de trei ori mai puţin decit un tub de oţel cu performanţe simi- 
lare) și despre o alta, confecționată din polimeri armaţi cu 
fibre de carbon, ce cîntăreşte 38 kg/m linear (adică de 4 ori 
mai puțin decit un reper similar din oţel). 

În prezent, polimerii armaţi cu fibre de sticlă sint experi- 


ÎN CURÎND: 


Specialiştii afirmă, pe bună dreptate, că polietilena ar trebui să 
fie mai rigidă decit oţelul. Într-adevăr, un examen al structurii sale 
cristaline relevă faptul că succesiunea, în lungul lanţului de polieti- 
lenă, a atomilor de carbon legaţi unii de alţii prin legături covalente 
este perfect asemănătoare cu cea a diamantului. Conform evaluări- 
lor teoretice, polietilena ar trebui să aibă o rigiditate de cca 300 
giganewtoni/m?, adică cu mult mai mult decit cei 210 GNm-2 ai 
oțelului. 

Dar pentru a atinge această valoare teoretică, macromoleculele 
de polietilenă ar trebui să aibă o structură ideală, adică lanţurile 
atomilor de carbon să fie aliniate şi continue. Ar mai trebui, de 


„asemenea, ca extremităţile moleculelor să fie dispuse decalat una 


față de alta, pentru a evita «slăbirea» fasciculului. 
O asemenea structură, reprezentată în figura a, este însă departe 


„de a fi întilnită în cazurile practice. 


În mod normal, catenele macromoleculelor de polietilenă nu 


sint lineare, ci pliate. Aceasta deoarece, atunci cînd se răceşte, 


polimerul în stare topită nu are timp să se întindă, ci se solidifică în 
forma «încilcită» în care se găsea. Cristalele ce iau naştere sînt de 
forma unor lamele subțiri, cu grosimi de 1—300 Â Rezistenţa este 
atenuată foarte mult nu numai de «impachetarea» lanţului de atomi 
de carbon (figura b), ci şi de către posibilitățile de alunecare a 
cristalelor lamelare unul pe suprafața celuilalt, fapt ce permite 
fracturarea foarte uşoară a structurii (foto 1). 

Aceste lucruri insă odată cunoscute, se conturează deja căile 
prin care s-ar putea obţine o structură şi deci o rezistență ideală 
pentru polietilenă. Pentru aceasta ar trebui ca lanțurile atomilor 
de carbon să fie întinse cit mai aproape de linearitate, iar interfe- 
tele cristalelor să fie «consolidate», pentru a se evita ruperea lor. 
Cea mai importantă dintre aceste două condiţii o constituie, de 
departe, linearitatea catenelor. 

Cum ar putea fi ea obținută? 

În primul rind, prin polimerizarea în stare solidă, cu obținerea 
directă a catenelor «drepte». Dar acest procedeu, foarte avantajos 
în cazul polimerizării trioxanului sau a altor monomeri, nu este 
aplicabil etilenei. 

Soluţia generală, aplicabilă deci şi polietilenei, o constituie 
întinderea prin tragere din soluţie sau din topitură a filmelor sau 
fibrelor de polimeri. Pe această cale, devenită astăzi aproape clasi- 
cul procedeu de etirare, se obține o creştere foarte importantă a 
rezistenţei foliilor sau fibrelor de polimeri. 

Importantă dar nu suficientă încă față de posibilităţile existente. 
Aceasta deoarece, de-a lungul cristalelor etirate, care cuprind 
într-adevăr catene alungite, se formează excrescențe de cristale 
cu lanţuri pliate. În final, numai o mică parte a polimerilor din masa 
supusă etirării sint de fapt «intinşi», ceilalţi păstrindu-şi dispunerea 
«împachetată» şi imprimînd deci caracterul de relativ slabă rigidi- 
tate. 

Ce s-ar mai putea face, aşadar, în continuare? Asupra acestei 
probleme şi-au concentrat atenţia numeroşi cercetători din labora- 
toare aflate pe cele mai diferite meridiane ale globului. Rezultatele 
nu au întirziat să apară. Astfel, specialiştii britanici au pus la punct 
o metodă nouă de etirare a masei de polietilenă topită, de data 
aceasta aflată sub o presiune de cca 5 kilobari. 

Argumentele pentru recurgerea la un asemenea tratament con- 
stau în faptul că la presiuni de peste 3 kilobari polietilena cristali- 
zează într-o nouă structură. Într-adevăr. studiile au arătat că la 
această presiune cristalele de polietilenă nu mai sînt ortorombice, 
ci hexagonale. Prin aplicarea acestui procedeu s-au obţinut deja 


mentaţi în S.U.A. și pentru... construcţia de locuinţe. De formă 
circulară, «casele de plastic» sînt rezistente la şocuri mecanice 
și intemperii, iar încălzirea lor este mai economicoasă. 


MACROMOLECULELE 
LIPESC METALELE 


Polimerii sintetici își găsesc largi aplicaţii în industria ade- 
zivilor. Astfel, recent, firma olandeză «3 M» a pus la punct 
un lichid de lipire destinat metalelor, mai precis tablelor sau 
foliilor de oțel magnetic.: ce intră în fabricarea motoarelor elec- 
trice, a transformatoarelor sau a giroscoapelor. El poate fi 
folosit şi la confecționarea circuitelor imprimate, precum și 
pentru orice structură stratificată metal-metal. 

Aplicarea sa este extrem de simplă. După depunerea unui 
strat subțire, de 15—25 de microni, polimerizarea are loc la 

REZISTENTĂ DECÎT OŢELUL 

polietilene cu valori ale modulului lui Young de 100 GNm?, 
adică aproximativ jumătatea rezistenţei oţelului (foto 2). 

Este aceasta ultima limită posibilă? Specialiştii ne asigură că nu. 
Ei subliniază că, deocamdată, raportul de etirare nu a depăşit 
modesta valoare de 8. Cu alte cuvinte, mărindu-şi numai de 8 ori 
lungimea, un polimer este departe de a-şi fi recăpătat linearitatea. 
Ridicarea acestui raport spre cifre în jurul valorii de 30 va aduce noi 
şi importante creşteri ale rigidităţii. Pe de altă parte, tratarea 
specială a cristalelor de polietilenă etirată în condiţii de tempera- 
tură şi presiune ridicată, pentru a o trece în cristale cu structură 
hexagonală stabilă, va contribui şi ea la creşterea spectaculoasă a 
rezistenței clasicului material plastic. Încercări în aceste două di- 
recţii se desfăşoară în prezent în S.U.A. şi Marea Britanie. 

lată deci că promisiunile pe care chimiştii le fac constructorilor 

maşini în ceea ce priveşte posibila introducere în viitorul apro- 
piat a unor noi înlocuitori ai metalului, cu caracteristici de rezis- 
tență superioare celor mai bune oţeluri, cu greutăţi specifice mult 
mai reduse, mai ieftine şi mult mai simplu şi mai economic de pre- 
lucrat nu sînt deloc lipsite de acoperire. Pj. 


cald, la temperaturi de 170—180°C, piesele asamblate fiind 
menținute sub presiune în etuvă. 

Performanţele noului adeziv sînt deosebite. El asigură rezis- 
tente mecanice de ordinul a 380 de bari la 24°C şi de 240 de 
bari la 80°C. Capacitatea sa de izolare este, de asemenea, 
foarte ridicată, de peste 300 000 de megaohmi. 


HÎRTIE DE CALC SINTETICĂ 


La Combinatul de fire și fibre sintetice lași a fost omologat 
nu de mult un nou produs. Este vorba despre hirtia de calc din 
polimeri poliesterici, adevărată premieră tehnică naţională. 

Avind la bază un brevet de invenție ce aparţine inginerului 
Mihai Fumu din C.F.F.S., noua tehnologie este în prezent în 
curs de experimentare. Prin punerea în funcţiune a noii linii 
semiindustriale, se scontează obținerea, în cursul anului 1981, 
a cel puţin 3 tone de hirtie de calc poliesterică. Aceste cantități 


vor înlocui importurile necesare activităţilor din geodezie și 
topografie, aducind însemnate economii valutare statului. 

Demn de menţionat este, de asemenea, faptul că transpune- 
rea în practică a acestei valoroase invenții s-a făcut și prin. 
efortul colectivului de la secţia fibră-folii, cunoscută în combi- 
nat sub denumirea de «secţia tineretului». 


POLIGELURI 
PENTRU ANVELOPE 


În S.U.A., un automobil a parars distanţa de 5 840 km dintre 


Boston și Los Angeles cu un pneu găurit. La sfirşitul acestei 


incredibile călătorii, pneul avea o uzură de numai 10%, [ 

Secretul acestei potret realizate de un tip nou de an- 
velopă fabricat de firma britanică «Dunlop» îl constituie apli- 
carea unei substanțe gelatinoase, macromoleculare. Introdus 
în partea interioară a pneului, poligelul realizează o lubrifiere 
ce micșorează degajarea de căldură. Totodată, el astupă micile 
găuri provocate de cuie sau cioburi, cauzele cele mai frecvente 
ale penelor de cauciuc. În felul acesta, ușoara căldură care se 
degajă totuși prin rulare contribuie la dilatarea aerului, pneul 
reumflindu-se parțial. 

Ideea acestei realizări a pornit de la necesitatea asigurării 
unei deplasări de cca 150—200 km după survenirea unei pene 
de cauciuc în condițiile în care s-a renunţat la roata de rezervă 
(această din urmă măsură asigurind creșterea spațiului dis- 


ponibil în portbagaj și reducerea greutăţii vehiculului, ambele. 


avantaje fiind extrem de importante la automobilele de mic 
litraj). După cum se vede, intervenția macromoleculelor a 
asigurat aici depășirea de peste 30 de ori a obiectivului propus. 


FOLII DE POLICARBONAT 


PENTRU SERE 


Experienţe întreprinse în Marea Britanie au demonstrat faptul 
că — folosind în construcția serelor, în locul sticlei, o folie de 
policarbonat cu o anumită structură specifică — se pot econo- 
misi importante cantități de energie. 

Într-adevăr, folia de polimeri are o bună transparenţă la 
lumină și asigură, totodată, o bună izolare termică. 

Aceste caracteristici sint rezultatul structurii sale speciale. 
În grosime de 6 mm, ea conține o rețea de celule umplute cu aer 
cu diametrul de 4—5 mm. 

Faţă de geamul de sticlă cu grosimea de 3 mm utilizat curent 
în construcţia serelor, noua folie permite trecerea unei canti- 
tăți mai mari de radiaţii solare și, în același timp, reține în interior 
cu cca 50% mai multă căldură, 

Transparenţa și proprietatea de izolator termic sînt deosebit 
de stabile. Ele nu se diminuează în timp nici în urma iradierii, 
în special cu raze ultraviolete. 


INSECTICID 
LEGAT CHIMIC 
DE FIBRA DE LINĂ 


Constituită din macromolecule proteice naturale, lina are 
dezavantajul că este atacată de insecte. Pentru a înlătura acest 
neajuns, cercetătorii australieni au pus la punct o metodă prin 
„care un insecticid special este legat chimic de fibra de lină. 
El rămîne inactiv pină în momentul în care moliile mănîncă o 
mică părtici fibră, În sistemul digestiv al insectei, sub- 


stanța chimică otrăvitoare este pusă în libertate, omorind dăună- 


torul. 

Avind la bază combinații organo-fosforice, noul tip de insecti- 
cid, căruia i se introduce în moleculă o grupă chimică cu rol «de 
legare», este grefat pe lanțul macromolecular al fibrei de lină: 
în timpul operației de vopsire. Cum avem de-a face cu o grefare 
chimică, el nu va fi eliminat nici după spălarea repetată a țesă- 
turii. Din aceleași motive el nu va intra în acțiune decit cind va 
ajunge în sistemul digestiv al insectei, răminind pînă atunci 
inactiv și deci netoxic pentru om. 

În sens restrîns, reciclarea polimerilor 
înseamnă reintroducerea deșeurilor de 
polimeri sintetici în fluxurile tehnologice 
de prelucrare a polimerilor originali. In 
ultimii ani însă, odată cu orientarea ac- 
tivităților spre o economie ecologică, re- 
ciclarea polimerilor a căpătat un nou 
sens, prin ea înțelegindu-se integrarea în 
circuitele naturale sau industriale atit a 
deșeurilor de polimeri sintetici, cit și a 
celor naturali. Această integrare este ne- 
cesară în primul rind pentru menținerea 
unui climat sănătos pe Terra, evitindu-se 
poluarea mediului ambiant, iar în al doilea 
rind (dar de egală importanţă) pentru 
valorificarea potenţialului energetic și ma- 
terial al deșeurilor. 

Găsirea unor soluţii tehnologice utile 
și economice pentru reciclarea deșeurilor 
de polimeri este pe cale de a schimba con- 
ceptele privind chiar noțiunea de deșeu 
în sine, deoarece anumite tipuri de deșeuri 
devin materii prime pentru diferite ramuri 
industriale, aducindu-se astfel o contri- 
buție însemnată la rezolvarea probleme- 
lor generate de criza energetică şi de ma- 
terii prime. 

Datorită creșterii importanţei reciclării, 
în prezent colective mari de cercetători 
de pe toate meridianele lumii caută solu- 
ţii pentru prevenirea formării, pentru în- 
lăturarea și pentru valorificarea deșeurilor 
de polimeri sintetici şi naturali. 

Dintre soluţiile cunoscute pentru valo- 
rificarea polimerilor sintetici, incinerarea 
cu recuperarea conținutului caloric, re- 
prelucrarea și unele procese de depolime- 
rizare (pentru poliamide și polimetacrila- 
tul de metil) se aplică deja la faza indus- 
trială. Procedeele care prevăd înglobarea 
deșeurilor în diferite materiale nu sînt 
economice. Celelalte procedee sînt încă 
intens studiate, căutindu-se soluții pen- 
tru mărirea eficienței, deoarece valoarea 
de întrebuințare a produselor rezultate 
din acestea este mai mare, iar gradul de 
poluare mai mic. 

Dintre procedeele de valorificare a bio- 
masei, fermentația aerobă se aplică pe 
instalaţii de capacități mari în Statele 
Unite ale Americii, Franţa, R.F. Germania 
etc., iar cea anaerobă este dezvoltată 
mai mult în China, India și Coreea de Sud, 

utilizindu-se atit în complexele animaliere 
mari, cî și în gospodăriile individuale. 
Cocsarea, gazeificarea şi obținerea de 
substanțe utile prin piroliză sau trans- 
formare chimică au fost utilizate pe scară 
largă în trecut, apoi în perioada 1920—1970 
unele procsses şi-au pierdut din impor- 
tanță. In prezent, ele sînt din nou reconsi- 
derate. 

Se poate ușor întrevedea posibilitatea 
că, prin rezolvarea problemelor tehnolo- 
gice și de impunere pe piaţă a produselor 
din deșeuri, se vor crea atît microcircuite 
de reciclare pentru fiecare grupă de po- 
limeri sintetici sau naturali, cit și un ma- 
crocircuit pentru ambele tipuri de poli- 
meri. Prin aceasta s-ar evita atit poluarea 


mediului ambiant, cît și consumurile mari 
de materii prime. Pe baza valorificării 
biomasei se poate asigura aprovizionarea 
cu materii prime a unor ramuri industriale 
bazate în prezent pe utilizarea combusti- 
bililor fosili (ţiţei și cărbune) care nu sînt 
regenerabili, epuizarea lor într-un timp 
relativ scurt constituind o sursă de nesi- 
guranţă pe glob. 

Valorificarea deșeurilor, practicată de 
mai mulți ani în țările dezvoltate, a început 
să capete importanţă din ce în ce mai mare 
şi în ţara noastră. Dacă în cincinalul 
1976—1980 pentru industria chimică a 
existat un plan de recuperare a deșeurilor 
în valoare de 4 miliarde de lei, Directivele 
celui de-al XII-lea Congres al P.C.R. pre- 
văd ca în cincinalul 1981—1985 rolul recu- 
perării şi refolosirii deșeurilor să crească 
și mai mult. Se preconizează ca în anul 
1985 resursele provenite din recuperarea 
și refolosirea tuturor materiilor prime re- 
zutate din procesele de producţie și din 
consum să acopere nevoile interne ale 
economiei naţionale în proporție de 44% 
la fibre şi fire textile, 50% la produse pre- 
lucrate din polietilenă, 44% la anvelope 
şi 52% la materialele celulozice şi macula- 
tură, 

În acest scop, în prezent funcționează 
șase întreprinderi specializate în reșapa- 
rea și repararea anvelopelor, dintre care 
una în județul lași, la Tirgu Frumos, două 
întreprinderi care regenerează deșeurile 
de cauciuc, o secţie de valorificare prin 
reprelucrare a deșeurilor de polietilenă 
sub formă de saci proveniţi din agricultură 
la I.P.M.P.-Buzău și mai multe întreprin- 
deri de valorificare a deșeurilor textile 
(București, Cluj-Napoca etc.). 

În ultimii ani s-au intensificat mult cer- 
cetările privind valorificarea deșeurilor de 
polimeri. Astfel, colective de cercetare 
de la ICECHIM-București studiază valori- 
ficarea deșeurilor din polimeri inferiori şi 
atactici. Preocupări pentru recuperarea 
deșeurilor de la prelucrarea polimerilor 


sintetici au toate laboratoarele de cerce- 
tare de pe lingă uzinele de sinteza (Pi- 
tești, Brazi, Borzești) și prelucrarea poli- 
merilor ca: U.P.M.P. — lași în colaborare 
cu Catedra de chimie organică și macro- 
molecule a I.P. — laşi, U.P.M.P.-Bucu- 
rești, Mărășești etc. La I.P. «Gh. Asachi» 
— lași colectivele de cadre didactice con- 
duse de acad. prof. Cristofor |. Simiones- 
cu studiază posibilitățile de valorificare a 
polimerilor naturali prin transformare chi- 
mică (lignină, deșeuri de lemn etc.). 

La Institutul de chimie macromolecu- 
lară «P. Poni»-lași s-au elaborat proce- 
dee pirolitice de valorificare a deșeurilor 
de polimeri sintetici. Pină în prezent, în 
colaborare cu ICEM-București, s-au stabi- 
lit condiţiile optime pentru recuperarea 
stirenului în proporție de 50—70% din 
deșeurile de polistiren, acesta putind fi 
introdus după purificare în instalaţiile de 
sinteză a polimerului. Același monomer 
se poate recupera și din deșeurile de 
copolimeri ABS. 

Pentru deșeurile de polietilenă s-au stu- 
diat în fază micropilot diferite variante de 
piroliză, dintre care cele mai bune re- 
zultate s-au obținut cu procedeele catali- 
tice. Produsele lichide obținute au ca- 
racteristici similare benzinei și motorinei. 

Studiile pe micropilot au arătat că este 
posibilă recuperarea unor materiale utile 
și din deșeurile de PVC cum ar fi soluții 
de HCI, cărbune activ și hidrocarburi aro- 
matice. Procedeul va putea fi extins după 
ce vor fi rezolvate unele probleme de co- 
roziune a instalațiilor. 

În ultimul timp, pentru coordonarea e- 
forturilor de cercetare din întreaga țară, 
s-a înființat un institut naţional de valo- 
rificare a biomasei. 


Grupaj realizat de 

PIROLIZA, CU PURTATOR DE CALDURA SOLID, A 
PESLURILOR DE POLIMER! SINTETICI . 

Anorni 


Odată cu intrarea în conul de umbră al planetei, nava îşi strînse 
spirala traiectoriei. Fură aprinse duzele auxiliare şi corpul ei argin- 
tiu se înscrise sub unghiul optim în culoarul de coborîre. 

Nava străbătu frinind plafonul de nori, traversă o zonă de ploaie 
fină şi se găsi deodată deasupra unui ciorchine uriaş de lumin 

Pe ecranul în infraroşu, cei doi piloți urmăreau contururile to 
mai apropiate ale marilor structuri. Luminiţele calculatorului 
de bord clipeau cu repeziciune, în timp ce circuitele sale logice 
căutau cel mai bun punct de planetizare. Un cerc auriu se aprinse, 
pulsind pe ecran, marcîndu-l. Pilotul secund conectă analizorul: 

— În regulă, spuse. E o structură întunecată. 

Nava se roti în jurul propriei axe şi, cu jeturile reactive îndreptate 
spre sol, cobori aproape vertical. Pe ecran cercul auriu devenea 
încet tot mai mic. Se auziră blocurile de contact reacționind şi nava 
se aşeză lin pe platforma întinsă. 

Duzele fură deconectate, dar în aerul liniştit al nopţii mai fu- 
megară un timp, supraincălzite. Picăturile de ploaie cădeau sfiriind 
pe fuzelaj. 

— Planetizare reuşită, se auzi în căştile celorlalți glasul pilotului 
principal. 

Desprinzindu-se din cuşetele de protecţie, membrii echipajului 
se aşezară fiecare la postul său. 

Plăci curbe culisară pe pereţii exteriori ai navei, lăsind descoperite 
terminalele sensibile ale detectoarelor. Pe tabloul de comandă se 
aprindeau pe rînd becurile indicatoare ale dispozitivelor de control: 
«Ne aflăm pe suprafața externă a unei structuri, se auzi în căşti. 
Avem în jur mai multe structuri întunecate de acelaşi tip, iar la o 
distanță ceva mai mare încep şirurile de structuri luminoase.» 
«Sonda a fost conectată; platforma poate fi străpunsă relativ uşor. 
E o rocă artificială, în care sînt introduşi lianți și filamente metalice.» 
«Ne aflăm pe o structură abandonată. Nu vom întimpina dificul- 
tăți.» «Organizare alveolară, de tipul coloniilor geometrice. Nu 
doar structurile luminoase adăpostesc formele de viață detectare 
de stația automată. Există şi alveole întunecate în care se află ființe 
vii, se pare, în hibernare.» «Atmosferă bogată în azotşi oxigen. 
De asemenea, multe combinaţii gazoase ale carbonului.» «Unul 
din blocurile de contact, uşor avariat.» «S-a început forarea puţului 


INTILNIRE DE GRADUL DOI 


STELA COSTIOAIE. Cenaclul de anticipație laşi 


de conservare. Va merge repede. structura este goală înăuntru: 
trebuie străpunse doar tavanele nivelurilor. Tubul de adăpost va fi 
construit pe toată lungimea puțului.» «Premise ridicate ca aceste 
colonii de ființe să reprezinte entităţi inteligente. Comunică între 
ele cu ajutorul undelor de frecvențe mijlocii.» «Peste mai puțin 
de şase unități temporale, porțiunea aceasta a planetei se va afl: 
în plină lumină a astrului central. Grăbiţi operaţiile. Scuturile de 
protecţie s-au corodat la planetizare, iar temperatura ridicată și 
lumina ne-ar fi fatale!» ag de detectare să-şi încheie activi- 
tatea. Retragem terminalele. Vor fi analizate mai tirziu informați- 
ile înregistrate.» «Au fost decupate blocurile de contact.» «Puţul 
este forat pînă aproape de nivelul solului...» «Pregătiţi-vă de cobo- 
rire. Pătrundem în tubul de conservare pentru întreaga perioadă 
luminoasă. Vom relua activitatea la revenirea întunericului 7 
«Raportăm către bază: pînă în momentul de față, misiune îndepii- 
nită.» 


Scuturindu-şi mantaua albastră de picăturile de ploaie, maistrul 
intră în camera de la subsol. O agăţă în unul din cuiele de pe perete 
şi apăsă pe comutator. Becul murdar din tavan se aprinse, dind la 
iveală movila de moloz din mijlocul camerei, masa de lemn plină 
de ziare mototolite şi borcane de compot goale, lada de scule. 

— Să trăiţi, dom” şef! zise paznicul de noapte, băgind capul pe 
uşă. Aşa dimineață, cu noaptea-n cap...? 

— Ce să-i faci? dacă e treabă, e treabă. 

— Mă rog, dom” şef. Toată noaptea a plouat. Au căzut şi stele 
Am văzut una cum a căzut chiar deasupra blocului. 

— O fi murit vreunul prin cartier, răspunse maistrul deschizînd 
lada de scule şi căutînd ceva înăuntru. 

— D-apoi, da' cum... Eu am plecat, dom” şef, să fac ultimul rond 
prin șantier. 

Maistrul scoase o cheie de treizeci şi doi şi privi în colțul camerei. 
«lote-ai dracului băieţii, gîndi. au montat amindouă ţevile! Aseară 
nu văzusem decit una. Bine c-au făcut şi asta, am să pot verifica 
instalaţia şi caloriferele.» Racordă tuburile. Puse cite două garnituri 
zdravene şi strînse pe rînd piulițele. Apoi, scărpinindu-se după 
ureche, învirti roata robinetului de la centrală. Iar aburul şi apa 
clocotită pătrunseră cu zgomot în ţevi, spre etajele superioare. 


ȘTIINȚEI 


Facem, pentru Int. T-4, o rectificare: este 
«produsul» Secţiei tineret muncitoresc a 
Comitetului județean lași al U.T.C., teoretic 
deci un organism al comisiilor de creatie 
tehnico-științifică locale. Încă o dată ne 
declarăm încintaţi de inițiativa ieșeană, 
dar ne simţim obligaţi să atragem atenția 
că publicația Int se ocupă numai cu 
informatica — şi face asta foarte bine! —, 
pe cind evantaiul de activități al comisiei 
de mai sus este mult mai larg și ar merita 
popularizat. Așa că Int-ul și-ar putea dez- 
volta paginaţia, dar și capitolele. Cu o con- 
diție: ca nu numai inimoșii redactori ai 
publicaţiei, inginerii D. Cuşmir și C. Bris- 
tan, să trudească pînă la epuizare pentru 
trimestriala apariție (cel puţin grafica, teh- 
noredactarea şi — mai ales — dactilogra- 
fierea materialelor să fie făcută de alții)! 
Asta ar asigura continuitatea în apariție 
a Înt-ului, actualmente strict dependentă 
de entuziasmul celor doi... 

Un capitoi dealttei ar putea ti acoperit 
cu povestirile de anticipație ale cenaclului 
de specialitate de la Casa tineretului (con- 
dus de studentul D. Merișca). Foarte bun 
cenaclu, bine populat — cantitativ şi calita- 
tiv — cu autori (G. Ceaușu, D. Merişca, 
S. Acostioaie) oricind publicabili. O face 
dealtfel revista studențească «Dialog» — 
şi ne bucurăm de înțelegerea pe care 


cenaclistii o găsesc acolo. dar ar putea-o 
face și Inf-ul. lărgindu-și gama de cititori. 

Specificăm, pentru eventualii amatori, 
citeva din articolele apărute în Int. T.-4: 
«Direcţii de dezvoltare a informaticii de 
gestiune» (dr. ing. Gh. Bănăţeanu); «Calcu- 
lul costurilor de producție utilizînd calcu!2- 
torul electronic» (mat. M. Amariei, ing 
|. Ungureanu); «Şahul şi calculatoarele» 
(mat. |. Dariev); «Modelul cibernetic al acti- 
vității de facturare a produselor livrate pe 
bază de contracte economice» (D. Cușmir); 
«Determinarea frecvenţelor de rezonanță 
a încăperilor cu ajutorul calculatorului e- 
lectronic» (ing. S. Lozneanu, mat. D. Ama- 
riei); «INCERC — pachet de programe 


INITIATIVE 


UTECISTE 


pentru estimarea duratelor temelor de cer- 
cetare» (mat. M. Gaşpar). 


(J 

inițiativele ieșenilor și clujenilor (cu pu- 
blicatiile Inf și, respectiv, admirabilu! 
Condint) par să dea roade. Recent. la 
Oradea, revista noastră a organizat, la 
inițiativa Comitetului județean Bihor a! 
U.T.C., o seară de știință și tehnică. Pubii- 
cul, foarte tînăr, a rămas ore întregi în sală, 
atras de spectacolul de ştiinţă tîsnit din 
dialoguri. Au vorbit: prof, dr. docent I. Mân- 
zatu, prof. dr. D. Drimer, dr. L. Gavrilă, dr. 
|. Stăncescu (colaboratori ai revistei noas- 
tre, persoane, în general, cunoscute de 
către publicul din întreaga țară), prof. dr. 


T. Pop, conf. dr. T. Maghiar, conf. dr. Al. 


Șuteu (cadre universitare ale Institutului 

de învățămint superior din Oradea), acti- 
unea fiind precedată de două filme de 
știință şi încheiată cu un concurs gen 
«Cine știe cîştigă» pe teme de știință, care 
a adus concurentului clasat pe locul | 
(M. Ciungan, elev la Liceul «Înfrăţirea» din 
Oradea) un binemeritat receptor cu tranzis- 
toare ca premiu. 

Seara de știință şi tehnicăa fost precedată 
de o discuţie a invitaţilor și redacției revistei 
cu membri ai comisiilor de creaţie tehnico- 
ştiinţifică locale — și acesta este un fapt 
cu totul remarcabil, sensibil la pertecțio- 
nare și generalizare. Dar, mai ales, ne-au 
plăcut propunerile făcute de către inimosul 
activist T. Cociuba și susținute de către 
|. Bondar, prim-secretar al Comitetului ju- 
dețean Bihor al U.T.C. Prima: secţia tine- 
ret muncitoresc își propune editarea unei 
publicaţii de știință în colaborare cu revista 
«Ştiinţă și tehnică». Evident, colaborarea 
ne interesează, activiştii bihoreni şi-au și 
mobilizat amatorii de publicistică locali 
(şi au apărut cu zecile!), a fost alcătuit 
sumarul (cca 120 de pagini!) şi sperăm ca, 
spre sfîrşitul anului, revista de știință «Mi- 
'leniul Ill» să apară pe birourile județene 
ale secțiilor tineret muncitoresc (și să nu 
fie, din neștiință sau indolență, retrimisă 
editorilor, așa cum au procedat unii acti- 
viști cu revista craioveană de anticipație 
«Omicron»...). A doua propunere făcută 
de T. Cociuba: să se înființeze, tot în cadrul 
comisiilor de creație tehnico-științifică Bi- 
hor, un cabinet de informare şi documentare 
tehnică, adăpostit la Comitetul județean a! 
U.T.C.. dar pus — la anumite zile si ore —!a 
îndemina tuturor amatorilor de știință și 
tehnică din Bihor! Subscriem total la a- 
ceastă excelentă idee și o propunem și 


(Continuare in pag. 32) 

